
Hoofstuk 1 




" En  so  sien  ons  dan  dat  Griet  nie  bloot  'n  seksbehepte 

vrou is nie, maar een wat ontsnap aan haar bande. Deur 

pyn groei sy tot haar eie bevryding." Nina druk met haar 

wysvinger aan die raam van haar bril 'n bril waarsonder sy 

perfek  kan  sien,  maar  wat  vir  haar  afstand  skep  tussen 

haar en die studente, 'n afstand wat sy nodig het, wat haar 

die  moed  gee  om  voor  hulle  te  staan.  Sy  kyk  op  haar 

horlosie.  Amptelik  is  daar  nog  vyf  minute  klastyd  oor. 

"Met  ons volgende klas sal  ons ingaan  op al  die simbole 

wat  betrekking  het  op  Griet  se  bevryding.  U  sal sien  dat 

veral  simbole  wat  met  vlerke  en  vlug  te  make  het, 

ruimskoots gebruik word. Lees die roman gerus weer met 

die oog op 'n lang vraag wat hierdie simbole en  Griet se 

bevryding  sal inkorporeer. Die  klas is verdaag.  Tot siens, 

dames  en  here,  en  geniet  die  naweek."  Haar  groet 

verdwyn in die- lawaai wat volg op die woord "verdaag." 

Innerlik slaak Nina 'n sug van verligting. Die seksdeel van 

die boek is darem nou agter die rug. Hoe op aarde sy daar 

deur is, weet nugter. Sy sien al van die begin van die jaar 

af daarteen op. Dit het gehelp dat die boek een van haar 

gunstelinge is, maar dit was 'n ander storie om dit met 'n 

spul derdejaarstudente te bespreek - studente wat in die 

meeste gevalle meer van seks af weet as syself. 

"O, u is nog besig. Middag, doktor Steyn." 

Nina kyk verward  na die valerige dosent wat sy vaagweg 

met die Departement van Oseanografie verbind, maar wie 

se  naam  sy  nooit  kan  onthou  nie.  Hy  gebruik  die  lokaal 

soms ná haar as hy 'n gasspreker het. Hy is vandag ook nie 

alleen nie. 

"Kan ek u voorstel?" 

Nina kyk op en op en toe nog 'n bietjie op. Sy oë is die 

kleur van baie ou smarag. 

Die hand wat hy uitsteek, lyk eerder na 'n wapen as 'n 

ledemaat, maar sy greep is bedagsaam. 

"Neil Brendan. Aangenaam." Sy stem is ongelooflik diep en 

hy lyk ongelooflik sexy en ontspanne in ‘n ietwat verbleikte 

jean en wit oopnekhemp. Die kontras tussen hom en die 

konserwatief  geklede  dosent  maak  dit  voor  die  hand 

liggend dat hy nie aan ‘n universiteit verbonde kan wees 

nie. 

"Ek  is  nou  hier  uit  ...  "  Verstrooid  begin  sy  haar  boeke 

bymekaar skraap, laat val een en laat fladder dan, met die 

optel daarvan, haar lesingvoorbereiding grond toe. Sy hurk 

om dit op te tel, dankbaar vir die haregordyn wat haar blos 

wegsteek  vir  die  groot  man  met  die  welige  mahonie 

poniestert wat haar galant probeer help. Uiteindelik het sy 

haar eiendom in haar briewetas en kan sy met ‘n groet en 

'n dankie haar uit die voete maak. 

Terwyl haar hakke teen 'n gevaarlike spoed op die gang 

se teëls klik-klak, wonder sy hoekom sy altyd so lomp en 

so onmiddellik verleë moet wees. Sy het geen werklike 

rede om so onbeholpe te wees nie. Sy is nie onaansienlik nie 

al is sy lank, sy's 'n goeie dosent anders sou sy nie op haar 

ouderdom haar huidige pos beklee het nie en sy moet dêm 

slim wees, want sy het van haar BA, deur haar honneurs, tot 

by haar MA ge-cum en haar doktersverhandeling het spesiale 

vermelding gekry. Maar saam met al die seëninge het sy ook 

die vloek van skaamte en verstrooidheid beërwe. Gelukkig 

dat Daan haar verstaan en aanvaar soos sy is. 

Sy kyk weer op haar horlosie. Miskien moet sy vir Daan gaan 

verras by sy kantoor en hom nooi vir 'n vinnige koffie by die 

koffiekroegie 'n entjie van die kampus af. Sy weet dat hy ook 

nie die res van die Vrydagmiddag klas het nie. Sy swenk weg 

van die kantore van die Departement Afrikaans en klik-klak 

nog vinniger in die rigting van Sielkunde. 

Daan is tien jaar ouer as sy en die beste ding wat nog met 

haar gebeur het. As student het sy, na 'n paar rampspoedige 

pogings, die minimum uitgegaan en toe sy 'n junior pos 

aangebied is met aanvang van haar meestersgraad, was die 

kombinasie van klasgee en studeer net te veel om nog 'n 

sosiale lewe ook te handhaaf. Halfpad deur haar 

doktorsgraad het Daan hom by die universiteit aangesluit en 

dit het net so gekom dat sy met hom moes saamwerk om die 

afdeling oor neurolinguistiek in haar proefskrif te verifieer. 

Hulle het ure om gesit en redeneer en uitpluis aan hul 

verskillende wyses van benadering tot die onderwerp. Op 'n 

dag het Nina besef dat sy haar eerste vriend gemaak het, 

maar dit was eers in die laaste paar maande, net nadat sy 

haar doktorsgraad ontvang het, dat hulle ook romanties 

betrokke geraak het. 

In die stap lig sy haar ringvinger en beloer weer haar 

verloofring. Dit is weliswaar meer konserwatief as wat sy 

sou verkies het, maar sy het nie die moed gehad om aan 

Daan uit te wys dat sy eerder haar eie ring sou wou kies 

nie. Hy was so opgewonde soos 'n kind die aand toe hy dit 

aan haar vinger gesteek het. Wel miskien nie heeltemal 

soos 'n kind nie, korrigeer sy haarself. Daan is heeltemal 

te bedaard om op enigiets soos 'n kind te reageer, maar 

vergeleke met sy normale kalm gedrag, was hy tog 

opgewonde genoeg. 

Nina verskuif haar swaar briewetas na die ringhand. 

Daan is die enigste persoon by wie sy haarself kan wees. By 

wie sy soms haar onderliggende nie-konformerende streek 

na  vore  kan  laat  kom.  Daan  noem  difhaar  kunste-

naarstemperament.  Asof  'n  paar  saamgeflanste  skilderye 

en 'n gedig nou en dan van haar 'n kunstenaar gemaak het! 

Met ‘n vlugtige waai van die hand na die departement 

se sekretaresse, spoed sy voort  na Daan se kantoor. Wat 

was  haar  naam  tog  nou  weer?  En  waarom  sou  sy  so  'n 

uitdrukking  van  konsternasie  op  haar  gesig  hê?  Steeds 

ingedagte daaroor, kom dit nie eers by haar op om te klop 

nie. 

'n Oomblik lank dring die implikasies van die toneel. 

wat haar begroet, nie tot haar deur nie. Dan val die aktetas 

met ‘n flopgeluid  op die mat. Haar lam vingers registreer 

skaars die gebeurlikheid. 

Die foon lui diskreet in die agtergrond, maar Daan en die 

donkerkop wat sy vaagweg onthou van Afrikaans 1, het 

hulle duidelik nie gesteur aan die sekretaresse se verbete 

poging om hulle te waarsku nie. Daan staan nog met sy 

hand op die jong borsies binne-in die skrapse bostuk. 

Albei se hare is deurmekaar, en Daan se mond is 'n 

Picasso-weergawe van 'n lipstiffie-advertensie. 

Nina buig haar lam knieë en voel-voel na haar tas sonder 

om haar oë van hulle af te neem. Dan tru sy stokkerig by 

die deur uit, haar hand voor haar mond, nie seker of sy 

daardeur 'n gil wou stil maak of haar onderste kakebeen 

weer by haar boonste wou uitbring nie. Toe dit lyk asof 

Daan iets wil sê, skud Nina haar kop verwoed en vlug die 

gang af. 

Die  trane  van  skok  het  reeds  oorgegaan  in  trane  van 

woede toe die  groot pyn Nina slaan. Met hande  wat so 

bewe dat sy albei moet gebruik, sluit sy die deur van haar 

meenthuis  oop,  loop  onmiddellik  deur  na  haar 

slaapkamer  en  gooi  haarself  dwarsoor  haar  dubbelbed 

neer. Sy gryp 'n handvol van die dhurri-lappe wat dien as 

bedsprei, klamp haar vuis dat haar kneukels soos dolosse 

staan  en  gil  diep  in  haar  kussing  in.  Die  vark!  Die 

onheilige, veragtelike vark! 

Snikke  ruk  seer  deur  haar  lyf  totdat  sy  uiteindelik  deur 

pynlik geklemde skouerspiere gedwing word om op haar 

rug  te  draai.  Trane  spoel  nog  ongehinderd  langs  haar 

slape af, kielie soms haar oor en syfer dan die vaalblonde 

warboel in. 

Dit was skaars 'n maand terug, kort na hul verlowing, dat 

sy pynlik skaam aan Daan verduidelik het  dat sy  eerder 

met  die  "intieme",  soos  sy  blosend  daarna  verwys  het, 

sou wou wag tot ná die troue. Sy het nie vir hom gesê dat 

sy doodsbenoud vir  die hele  gedoente was nie. Ook nie 

dat sy nie haar maagdelikheid soseer jaloers bewaar het 

vir haar -uiteindelike eggenoot nie, maar bloot nooit die 

geleentheid gehad het om dit te verloor  nie.  Sy  was nie 

eers bedrewe in die soenbedryf toe Daan haar die eerste 

keer  in sy  arms gehou  het  nie.  Haar eerste  ondervinding 

op daardie gebied was wat 'n bronstige neef met sproete 

op sy lippe haar per geleentheid touwys gemaak het op 'n 

familietroue.  Veel  verder  het  sy  ook  nie  juis  daarmee 

gekom nie. Tot Daan. 

Daan  was  onmiddellik  inskiklik  om  te  wag  en  sy  het  nog 

haar  sterre  gedank  dat  sy  so  'n  begrypende  aanstaande 

het. 

As sy reg onthou, het hy nog haar "reinheid" besing en 

gepraat van 'n droom van ‘n bruid. 

En nou? Kon hy nie maar die paar maande tot Oktober toe 

gewag het nie? Is mans dan atavisties wellustelinge? 

Nina  sit  regop.  Sy  is  dors  van  al  die  huil  en  haar  kop  wil 

bars.  Sy  skop  haar  skoene  van  haar  voete  af  en  trek  die 

baadjie van haar pakkie uit. 

Roekeloos wikkel sy ook uit die potloodromp uit. Met 

haar hande in haar sye bekyk sy die bondel op die vloer - 

haar uniform vandat sy begin klasgee het. Het sy in die 

paar jaar dan nog nooit agtergekom dat die goed vervlaks 

ongemaklik is nie? Die bandjie van haar onderrok gly teen 

haar skouer af. Ingedagte stoot sy dit terug. Sy het darem 

individualiteit ontwikkel wat onderklere aanbetref, maar 

haar bo-klere was maar net nog een van haar skanse. Sy 

het doelbewus haar klere só gekies dat sy ouer en meer 

gesofistikeerd lyk. Boring is egter nader aan die waarheid. 

Sy blaas heeltemal ongesofistikeerd deur haar neus en 

moet dan vinnig snuif. Dit het sy nou daarvan. 

Sy skrik toe haar oog haar eie weerkaatsing in die spieël 

vang. Die maskara het makabere tekeninge op haar gesig 

gemaak. Haar oë lyk soos vetplante en haar hare lyk asof 

sy onkant betrap is deur 'n Vrystaatse warrelwind. 

Die  laatsomerhitte  is  meteens  verswelgend.  Net  die 

teëlvloer is koel onder haar voete.  Sy spoel haar gesig af 

en trek haar vingers deur haar hare toe sy nie 'n kam kan 

opspoor nie. 

Terwyl sy kombuis toe loop, gooi sy vensters oop. Sy slaap 

feitlik  net  hier deur  die  week.  Dis  net  naweke  dat sy tyd 

het  om  haar  meenthuis  te  geniet.  Dis  nie  te  ver  van  die 

kampus af rue, maar dis makliker om haar voorbereiding 

in haar kantoor te doen, dus spandeer sy die meeste van 

die tyd daar. 

In die kombuis wat skaars groot genoeg is vir twee mense 

om in te beweeg, soek sy  iets te  drinke in die yskas.  Net 

voordat  sy  die  blikkie  Pepsi  oopgirts,  vang  haar  oog  'n 

halwe bottel Craca in die deur. Sy sit die blikkie terug en 

vat sommer 'n sluk uit diebottel terwyl sy na die kas met 

die glase stap. Die koue drank gly maklik in haar keel af. Sy 

skink  amper  helfte  van  wat  oor  was  in  die  bottel  in  'n 

rooiwynglas  en sak  dan skielik  moeg  op  die hoë stoeltjie 

by  die  ontbythoek  neer.  Wat  nou? Sy sluk gulsig  aan  die 

wyn wat reeds sy perlé verloor het. 

Dra sy skuld aan hierdie gebeure deurdat sy wou wag met 

seks tot haar huweliksnag? Is sy bloot nie sexy genoeg nie? 

Genade, sê  nou  maar  sy is  nog koud  ook  bo  en behalwe 

skaam  en  verstrooid?  Nog  'n  sluk  vind  sy  weg.  As  sy  so 

onbeholpe  in  die  gewone  gang  van  die  lewe  is,  is  daar 

waarskynlik 'n goeie moontlikheid dat sy dit in die bed ook 

sal wees. Nog 'n sug ontsnap moeisaam, asof sy haar laaste 

asem uitblaas. 

As sy maar net meer bedrewe in die liefde was. Of meer 

geweet het daarvan as bloot die goed wat sy lees. 

Dit sal haar leer om haar by letterkunde te bepaal en nie 

af en toe 'n vrystorie te lees nie. In die stories klink alles 

altyd so volmaak. Die heldin is altyd sexy, en die held kan 

nooit sy hande van haar afhou nie. Sy het gedink Daan is 

nou  maar  net  nie  so  nie,  maar  sy  het  met  haar  eie  oë 

gesien hy is. 

En sy was nie die heldin in die storie nie. 

Nie dat die letterkunde veel meer vir haar ego doen nie. 

Daar is Griet wat waarskynlik op vyf en twintig lank reeds 

getroud  was  en  boonop,  al  was  dit  nou  gedurende  haar 

ellende, vir asembenemende Adam gehad het. Henry was 

maar  goed  agter  Salome  aan,  Khera  het  haar 

wonderbaarlike  wildvanger  gehad,  Tillie  vir  Waterwyser, 

die  ambassadeur  vir  Nicolette.  Noem  maar  op.  Jagse 

helde,  roekelose  en  minder  roekelose,  maar  altyd  sexy, 

heldinne.  Hulle  het  almal  die  liefde  in  sy  mees  intense 

lyflike vorm ervaar. En sy moet maar raai hoe, al weet sy 

waar haar klitoris sit en al vermoed sy watter boontjie haar 

G-kol  huisves  nadat  sy  op  'n  dag  skuldig  daarna  probeer 

voel het. 

En daar is niemand met wie sy daaroor kan praat nie, Sy 

was maar agt toe haar ma dood is en vir Elma, wat pas haar 

stiefma geword het, ken sy nie goed genoeg om oor sulke 

dinge te praat nie. Haar  pa  het in  al die jare  dat hulle so 

alleen-alleen  reggekom  het,  nooit  by  die  onderwerp 

uitgekom nie, behalwe om op 'n dag haar skaam 'n boekie 

in  die  hand  te  druk.  Nog  'n  sug  stu  verby  haar 

kleintongetjie. Boonop is haar enigste vertroueling juis die 

oorsaak van haar ellende. 

Sy verstyf toe sy die voordeur hoor toeklik. Die wind? 

Daar is geen wind nie. In haar ontsteltenis het sy seker ook 

nie  die  veiligheidsdeur  gesluit  nie.  Sy  kom  stadig  orent. 

Vaagweg  is  sy  bewus  daarvan  dat  die  bandjie  van  haar 

onderrok  weer  van  haar  skouer  afgly.  Sy  steur  haar  nie 

daaraan nie, hou net haar kop skeef om te hoor of sy enige 

ander geluid kan identifiseer. Was daar voetstappe op die 

sagte mat van die sitkamer? Hoekom het sy nie 'n oopplan-

plek gekies nie? 

Daan verskyn byna geluidloos in die deur. Nina weet nie of 

sy verlig moet wees en of sy hom met die leë glas wil gooi 

nie. 

"Nina!" Sy oë gly met ‘n skielike warm gloed oor haar van 

haar deurmekaar hare af na die onderrok se skrapse 

bedekking na haar kaal voete en dan terug na haar gesig 

wat teen daardie tyd gloei van verleentheid. Daan het 

haar nog nooit só gesien nie. 

Met ongekende bravade wat onverwags tot haar redding 

kom, vou sy haar arms voor haar pleks daarvan om hulle 

paniekerig oor haar borste te slaan. Laat hy dan kyk en sien 

waarop hy uitmis. 

"As jy enigiets te sê het, moet jy dit gou sê." Nina ken nie 

haar eie stem nie. 

Daan maak sy keel skoon. 

"Ek  dink  jy  moet  jou  eerder  gaan  aantrek."  Daar  is  ‘n 

heserigheid  in  sy  stem  en  sy  oë  is  net  kwartpad  neerge-

slaan. 

"Nee." 

Daan kyk verras op van haar borste, besef waarskynlik dat 

hy in geen posisie is om vir haar te vertel wat om te doen 

nie en kug dan weer. 

"Ek weet nie mooi wát om te sê nie. Hoe om jou om 

verskoning te vra nie." Hy maak 'n gebaar in die lug. "Jy sal 

nie  verstaan  nie,  maar  sy  het  haarself  so  te  sê  op  'n 

skinkbord  kom  aanbied  en  ek  het  voor  die  versoeking 

geswig." Hy staan nader en sit sy hande op haar skouers. 

''Ek is maar net 'n man, Nina. Ek het my swakhede." 

"Waaronder wellus tel." 

Hy laat sak sy kop. Sy wonder of dit skaamte is en of hy so 

'n beter uitsig op haar klaarblyklik fassinerende melkkliere 

het. 

Dan kyk hy haar reguit in die oë. 

"Ek weet dat jy van hierdie dinge niks verstaan nie, Nina. 

Jy is nog soos 'n baie jong meisie in die weë van die liefde, 

maar glo my asseblief as ek vir jou sê dat so iets nooit weer 

sal gebeur nie. Nie voor ons troue nie. Na die troue sal jy 

daar wees vir my en ek is seker jy sal al wees wat ek nodig 

het." 

Iets  aan  sy  toesprakie  pla  haar.  Verbeel  sy  haar  of  is  hy 

besig om te sê dat hy haar verantwoordelik sal hou vir sy 

kuisheid, of nie? Maar hy lyk so berouvol en opreg dat sy 

net sug en sy hande van haar skouers afskud. 

"Al sou ek voortgaan met die verhouding, Daan, weet ek 

nie of ek jou ooit weer heeltemal sal kan vertrou nie." Sy 

wikkel die ring van haar vingers af, druk dit in sy hempsak 

en draai dan weg van hom. "Gee my kans om te dink." 

"Is  daar  iets  wat  ek  kan  sê  of  doen  wat  sal  help?"  Die 

pleidooi in sy stem laat haar skielik dink aan   The Bold and 

 the Beautiful.  Nie  dat  een  van  hulle  óf  naastenby  bold  óf 

buitengewoon  beautiful  is  nie,  maar  êrens  is  daar  'n 

ooreenkoms. As hy net eers weg is sal sy dit kan uitpluis. 

"Los my riet uit vir die naweek. Ek wil dink." 

Wat  sou  gebeur  het  as  sy  nie  vanmiddag  by  sy  kantoor 

ingestap het nie? Hoe sou hy opgetree het as hulle vanaand 

soos  die  meeste  Vrydagaande  gaan  fliek  het?  Die  kers 

flikker en die skuim sis om  haar. Nina  draai met bedrewe 

tone weer die warm kraan oop. Sy sluk aan die wyn en trek 

'n  patroontjie  op  die  bewasemde  glas.  Nou  vir  die 

monstervraag.  Hoeveel  keer  het  dit  al  gebeur  waarvan  sy 

net  nie  weet  nie?  Sy  draai  die  kraan  toe.  Kan  sy  weer  vir 

Daan soen sonder om aan daardie mond te dink? 

Sy ril en sak dan dieper in die water weg. Sy is moeg gedink. 

Moeg geredeneer, Sy het te veel wyn gedrink. Môre. Môre 

sal sy verder dink. Sy staan traag uit die bad uit op, voel hoe 

die  skuim  teen  haar  lyf  afgly  en  moet  dan  'n  oomblik 

stilstaan om 'n skielike lighoofdigheid teë te werk. Dit moet 

die kombinasie van die warm bad en die wyn wees, dink sy 

met 'n flou glimlag terwyl sy strek om die handdoek  by te 

kom. Sy droog haarself ru af asof sy die gebeure van die dag 

die sagte vesels van die handdoek wil injaag. 

Dis  heelwat  later  dat  'n  onrustige  slaap  hom  van  haar 

meester maak. Sy sien hoe Daan sy hand eers oor die bors 

van die donkerkop kruip en dan gulsig ook na hare gryp. Sy 

kreun  in  haar  slaap,  onbewus  van  die  trane  wat  in  haar 

kussing insypel. 

Hoofstuk 2 



Die son maak haar wakker. Sy het vergeet om die vorige 

aand haar gordyne toe te trek, besef sy deur die slaap.'n 

Dowwe  hoofpyn  klop  agter  haar  oë  en  forseer  haar  om 

hoofpynpille  in  die  badkamer  te  gaan  soek.  Vanuit  die 

spieël kyk 'n bleek gesig terug. Afgerem. Tam. 

Nina  loop  sleepvoet  kombuis  toe  en  skink  vir  haar 

vrugtesap in. Haar oë voel grinterig. Die sap help vir haar 

droë  mond,  maar  nie  vir  die  hernieude  pyn  toe  die 

gebeure van die vorige dag weer skielik helder voor haar 

staan nie. 

Hier  kan  sy  nie  bly  nie,  besluit  sy.  Sy  moet  uit.  Sy  moet 

wegkom van haar gedagtes af. Buitendien wil sy ook nie 

wees waar Daan haar kan vind as hy dalk sou wou nie. 

Sy spandeer meer tyd as gewoonlik aan haar voorkoms en 

sy  lyk  darem  minder  na  die  slagoffer  van  'n  vreemde 

virusaanval  teen  die  tyd  dat  sy  die  voordeur  agter  haar 

toetrek. Haar liggaam voel gekneus en oud, maar sy weet 

sy  lyk  vars  en  jonk  in  haar  denim  en  die  kraakwit 

katoenhemp. 

Presies  wanneer  sy  besluit  het  om  die  terapeutiese 

waarde van koop op die proef te stel, kan sy nie juis ont-

hou  nie,  maar  terwyl  sy  na  die  ritse  boetieks  en  ketting-

winkels om haar kyk in die yslike winkelsentrum in ‘n baie 

meer spoggerige voorstad as die een waar sy woon, voel 

sy 'n roekeloosheid in haar roer. 

Sy is stokflou aangepas toe sy in ‘n restaurantjie neersak 

met  haar  horde  pakkies.  Jong  klere.  Sakke  en  sakke  vol 

jong  klere.  Jeans,  kortbroeke,  sonrokke,  nagklere,  selfs 

swemklere,  maar  die   piece  d'resistance   is  die  aandrok,  of 

liewer,  aandrokkie.  'n  Swart  nommertjie  wat  sy  nugter 

weet  waarheen saam  met  nugter weet wie,  nugter weet 

wanneer  gaan  dra.  'n  Astrante  mini  met  'n  chiffon 

uitskoprompie wat guitig wip wanneer sy loop. 

Bogger  waardigheid  ...  sofistikasie.  Bogger  Daan  se 

konserwatiewe smaak. 

Sy  proe-proe  behaaglik  aan  haar  cappucino  terwyl  sy 

werktuiglik  die  advertensiebord  in  die  oorkantste  winkel 

lees.'n Spesiale aanbod op 'n duikkursus. Skubaduik. 

Dit moet wonderlik wees om so op die koraalriwwe rond 

te  swem,  vir  daardie  oomblik  deel  van  die  seelewe  te 

wees. Daar was juis onlangs 'n program op die TV oor die 

koraalriwwe  in  die  Rooi  See.  Daan  wou  oorskakel  na  'n 

ander kanaal, maar sy het hom gekeer. Gefassineerd het 

sy elke  woord,  elke  beeld ingedrink,  net vaagweg  bewus 

van Daan se belangelose geblaai deur 'n tydskrif. 

Die kelnerin sit 'n piering met die rekening langs haar 

neer net toe sy die laaste slukkie koffie koester. Nina be-

taal en stap huiwerig na die advertensiebord. Die kursus 

is nie so astronomies duur as wat sy gedink het nie. Haar 

vingers raak lam van al die pakkies, maar sy bly vasgenael 

voor die bord staan. Sal dit nie wonderlik wees om ... ? Sy 

skud haar kop woes vir haarself, verstewig haar greep op 

die pakkies en stap dan doelgerig na die parkeerterrein. 

Nadat sy haar aankope in haar karretjie gelaai het, staan 

sy ingedagte en speel met die motorsleutels. Dit sal nie 

kwaad doen om navraag te gaan doen nie. 

Sy lees eersweer die advertensie voordat sy huiwerig die 

sportwinkel binnestap. Dis bedrywig binne. Nina is op die 

punt om om te draai en uit te stap toe iemand agter haar 

vra of sy hulp nodig het. 

Die jong stem pas by die jong gesig. Sy hare is lank in sy 

nek en wit verbleik van die son, die glimlag vriendelik. 

"Ek ... die ... die duikkursus ... " Nina hakkel 

verbouereerd. 

"Kom ek neem jou deur na die lesinglokaal, dan 

verduidelik ek daar. Hier is te veel lawaai." 

Sy volg hom deur die gedrang na agter. Uit die hoek van 

haar oog sien sy 'n breë rug en 'n poniestert wat vreemd 

bekend lyk, maar besluit dan dat sy haar misgis het toe die 

soektog van haar oë niks oplewer nie. Sy bepaal weer haar 

aandag  by  die  man  voor  haar.  Hy  het  mooi skouers sien 

sy. Hulle roer hoekig onder die T-hemp. 

Hy hou die deur oop vir haar en trek dit dan agter hulle 

toe. Dis 'n kleinerige vertrek. 

"Ons hou die lesings hier gedurende die week. Dis nou 

Dinsdag- en Donderdagaande." 

Hy gaan sit skuins op een van die tafels, elmboog op die 

bobeen. 

"Die  kursus  duur  drie  weke.  Die  eerste  naweek  doen  jy 

Saterdag  en  Sondag  jou  praktiese  duike in  die swembad 

by ons klubhuis, die tweede naweek is jy Saterdag weer in 

die swembad, maar Sondag duik ons in Bass Lake en die 

derde  naweek  ry  ons  reeds  Donderdagoggend  voor 

dagbreek af Sodwana toe." Hy beduie na die helderbont 

mengelmoes  van  foto's  teen  die  mure.  "Meeste  van 

hierdie is by Sodwana geneem." 

Nina stap na 'n besonder bont groepering van foto's. "Is 

die kleure werklik so helder?" Sy volg die draai van ‘n 

reuse-aal se lyf met haar vinger. 

"Dis Monty, 'n honeycomb moray eel." Hy gly van die tafel 

af en kom staan langs haar. "Die helderheid van die kleure 

hang af van die viz . . . die visibility, maar by Sodwana is 

dit meestal goed." Hy wys na 'n ander foto waarin die aal 

homself deur 'n duiker se bakgehoude arms krul. "Monty 

herken al vir Neil. Hulle is groot vriende." 

"Wanneer begin julle volgende kursus?" Sy hoor hom 

skaars. Sy kan nie haar" oë van die foto's af wegkry nie. 

"Dinsdagaand is die eerste lesing vir die volgende groep, 

maar  ons  is  vol.  Neil  neem  net  agt  Openwater-studente 

op 'n slag. Wil jy alleen kom of bring jy iemand saam?" Hy 

het weer op die tafel gaan sit. 

"Nee, ek sal alleen wees." Daar is skielik 'n dringendheid 

by  haar;  sy  wil  nie  nog  drie  weke  wag  nie.  Sy  wil 

onmiddellik  met  die kursus  begin. Sy  wil self  daar  wees, 

aan die aal se lyf voel. Sou sy vel skubberig wees? 

"Ek stel voor dat jy inskryf vir die kursus ná hierdie een en 

jou foonnommer by my los, dan bel ek jou as daar dalk 'n 

kansellasie  kom.  Dit  gebeur  soms."  Hy  moes  die 

angstigheid wat sy voel op haar gesig gelees het. 

Sy knik. 

"Asseblief."  'n  Ongekende  gevoel  van  opwinding  bruis 

deur haar are toe sy die vorms begin invul. Sy is besig om 

iets te doen wat sy in haar wildste drome nie gedink het sy 

die moed voor sou hê nie. Daan skiet sweerlik 'n koronér. 

Bogger Daan. 

Op pad huis toe wonder sy hoe sy twee dae verlof gereël 

gaan kry om na Sodwana te gaan, maar besluit dan om 

haar daaroor te bekommer wanneer die tyd daarvoor 

aanbreek. Sy giggel hardop. Sy kan nie glo dat sy so 

dapper was nie. Die koeël is deur die kerk. Die deposito is 

betaal. Dis net die datums wat nog nie seker is nie. 

Gelukkig het sy nie aandklasse op 'n Dinsdag of 'n 

Donderdag nie. 

Die opwinding dra haar deur die res van die dag. Sy pas 

haar nuwe klere weer aan, speel haar Bryan Adams CD 

waaraan Daan so 'n hekel het en maak 'n spaghettidis tot 

boordens toe vol kalorieë en cholesterol wat Daan se oë 

in sy oogkaste sou laat rondrol. 

Dis  al  donker  toe  sy  onthou  dat  sy  die  antwoordmasjien 

aangelos het toe sy uit is. Daar is net een boodskap. 

Daan se stem dreun skielik hard deur die vertrek. 

"Asseblief, vergewe my, Niens. Ek mis jou oneindig baie. 

Bel my, toe?" 

'n Oomblik vermurwe haar hart. Die stem is so bekend, 

die pleittoon so ongewoon. Sy tel die gehoorbuis op en 

begin sy nommer skakel. Net voordat sy die laaste syfer 

inpons, huiwer sy en sit dan die foon stadig neer. Sy sien 

nog nie kans vir daardie lippe nie. 

Skielik eensaam in die stil meenthuis, skakel sy die TV 

aan, maar haar aandag is nie by die speurreeks nie en sy 

het vrede met wie vir wie vermoor het om watter redes 

ook al. Net die vorige Saterdagaand nog het sy met haar 

kop op Daan se skoot gelê en kyk na die baasspeurder se 

truuks. Sy mis die warmte van Daan se nabyheid, van sy 

hand oor hare, die beheersde hartstog van sy soene. 

Haar drome is deurmekaar toe sy uiteindelik aan die 

slaap raak. Dit dein blou om haar. Daan is by. Sy hare 

wieg soos seewier in die water. Daar is ‘n goudgeel en 

bruin kronkeling bokant sy kop. Daan se mond gaan rooi 

oop. Hy probeer vir Monty vang, maar die aal glip deur sy 

grypende vingers en krul om die nek van die donkerkop 

eerstejaar. 

Nina hoor in die verte die gebengelvan kerkklokke. Sy strek 

lui teen die kussings. Daan staan nou al gereed in sy swart 

pak en wit das om die voorste gestoeltes in te neem. Laat 

hom maar die kerk fynkam om haar te vind. 

Skielik energiek, stort sy vinnig en spring in ‘n nuwe 

kortbroek en moulose toppie. 'n Franse vlegsel en 'n tiksel 

grimering later, is sy reg vir die dag. Sy stuur die neus van 

die  motortjie  in  die  rigting  van  ‘n  groot  vlooimark 

waarheen  Daan  haar  nooit  wou  vergesel  het  nie.  Te 

woelig, het hy telkens gekeer. 

Die motors staan inderdaad tou toe sy daar aankom, 

maar na 'n paar minute en 'n knerts geduld, parkeer sy en 

stap na die ingang. Die plek is yslik groot en 'n geroe-

semoes van stemme, geure, klanke en kleure sluk haar in. 

Sy koes om uit die pad van 'n kameel te kom. Die kind op 

sy rug jil van plesier. Zoeloedansers hef hul aan-

vangskreet aan vanuit 'n ander hoek en 'n nar kondig oor 

'n luidspreker aan dat die towenaar sy kunsies binne 

minute gaan begin. 

Nina voel die opwinding deur haar borrel. Stalletjie vir 

stalletjie drentel sy verby, tel hier 'n uitbundig beskil 

derde kleipot op, blaai daar deur onderbaadjies, skel 

versier deur vernuftige vingers. 

Sy  sit  onder  'n  bont  sambreel  met  ‘n  yskoue  beker  bier 

voor haar toe sy opkyk in die gesig van een van haar stu-

dente.  Sy knik verleë  toe  dié  haar groet  en  wonder  ver-

vaard watse storie nou weer op die kampus gaan uitbroei. 

'n  Oomblik  lank  wil  sy  opspring  en  vlug,  maar  dan  is  dit 

asof daar 'n vreemde kalmte oor haar kom. Hier sit Nina 

Steyn met 'n kortbroek wat wys dat sy redelike bene het, 

'n halwe liter bier voor haar omdat sy 'n dors het wat skrik 

vir niks en sy mág. 

Dis  'n  gedagte  wat  sy  die  volgende  oggend  paniekerig 

probeer herroep toe sy voor die spieël staan in haar kuit-

lengte laslappie romp uit Bali en die bypassende top. Met 

die helfte van haar hare op haar kroontjie vasgevang in 'n 

knip versier met bont skulpe en die res wat los hang, lyk 

sy  jonk.  Die  hoepels  aan  haar  ore  versterk  die  effens 

Boheemse  effek.  Sy  mag  miskien,  maar  kán  sy?  Sien  sy 

werklik  kans  om  voor  die  klas  te  gaan  staan  sonder  die 

skans van haar getailleerde pakkies? 

Sy draai vinnig van die spieël af weg, gryp haar aktetas en 

draf  byna  na  haar  kar.  Die  leersandale  is  ‘n  groot 

verbetering  op  die  hofskoene,  al  voel  haar  bene  kaal 

sonder sykouse. Nadat sy geparkeer het, bly sy 'n oomblik 

sit. Dan grawe sy in haar briewetas en haal haar nuttelose 

bril uit. Rome is nie in een dag gebou nie. 

Aan die gefluister van die eerste- en tweedejaars deur 

die loop van die oggend, weet sy dat die verandering in 

haar kleredrag nie ongesiens verbygegaan het nie. Die 

derdejaars het klas net voor middagete en sy hou asem 

op toe daar 'n stilte oor hulle daal met haar binnekoms. 

"Goeiemiddag,  dames  en  here."  Sy  verbaas  haar  vir  die 

neutraliteit van haar stem, maar krimp innerlik ineen toe 

een van die voorbokke in die agterste ry sy hand in die lug 

steek en opstaan. 

"Mag ek sê dat u vandag verruklik lyk, doktor Steyn." Sy 

soek na sarkasme agter die hoogdrawende uitspraak, 

maar vind dit nie. Die klas murmel egter van opmerkings 

en onderdrukte gelag. 

"Ek neem aan dat daar nie 'n wet daarteen is nie, meneer 

Roux. Dankie. Ons kyk vandag na die dekonstruksiekritiek 

en die siening van die leser as aktiewe produseerder van 

die teks." Sy kan nie besluit of sy meer verbaas is oor haar 

kalmte of oor die-feit dat sy die man se naam onthou het 

sonder om op die klasplan te kyk nie; maar gaan nietemin 

rustig met die lesing voort toe die studente bedaar. 

Maandag is vir Nina die bedrywigste dag van die week. 

Sy voel gedreineer toe sy haar kantoor binnestap, maar 

steek verras vas toe sy die yslike ruiker blomme op haar 

lessenaar sien staan. Daan moes sy sak behoorlik geskud 

het. Sy haal die kaartjie van sy steeltjie af. Dis nie sy 

handskrif nie, maar die boodskap is duidelik:  Ek is jammer, 

 ek is jammer, ek is jammer. Bel my asseblief Liefde, Daan.  

Nina sug. 'n Oomblik lank  bekyk sy die oordaad blomme 

kopskuddend. Sy mis vir Daan. Sy mis hom oneindig baie. 

Die geluid van die foon wat lui, onderbreek haar gedagtes. 

Sy huiwer voordat sy optel, nie seker of sy kans sien om 

met Daan te praat as dit hy is nie. 

"Nina Steyn, hallo," antwoord sy dan tog. 

"Nina,  dis  Mike  van  Extasea,  die  duikskool.  Ek  het  goeie 

nuus vir jou. Ons het 'n kansellasie gehad. Ek het jou reeds 

ingeskryf om môreaand te begin met die kursus." 

Nina bevestig dat sy daar sal wees en sit dan 'n oomblik 

stil  agter  die  lessenaar,  haar  oë  op  die  blomme.  Sy  was 

nog  nooit  mal  oor  swaardlelies  nie.  Ook  nie  oor  rooi 

angeliere nie. Lelies, ja, freesias, tulpe, irisse, affodille ... 

Maar  dis  Februarie,  nie  die  tyd  van  die  jaar  vir  lente-

blomme nie; selfs al het Daan geweet wat haar voorkeure 

is. 

Dis asof 'n lamheid skielik van haar besit geneem het. 

Sy  kan  om  die  dood  nie  eers  'n  bietjie  opwinding  opge-

kommandeer  kry  oor  die  duikkursus  nie.  Sy  gaan 

binnekort  moet  besluit  oor  Daan,  en  sy  weet  nie  of  sy 

gereed  is  daarvoor  nie.  Meteens  het  sy  net  'n  intense 

behoefte daaraan om vasgehou te word, 'n behoefte aan 

iemand wat vir haar sê dis okay, dat alles sal regkom. 

Sy  is  skaars  tuis  toe  Daan  opdaag,  hierdie  keer  met 

sjokolade  as  offerande.  Sy  gesig  dra  die  tekens  van  min 

slaap. Miskien daarom dat sy, toe sy die deur oopmaak en 

na  hom  opkyk, vir  die  eerste keer agterkom  dat sy  hare 

begin yl word voorlangs. 

"Kom in, Daan," nooi sy neutraal.. Sy oë gaan vlugtig oor 

haar. 

"Jy lyk ... anders." 

Sy hou haar kop skeef. 

"Jonger. Mooi," brei hy in antwoord uit. 

"Dankie." Sy neem die sjokolade by hom. "Vir die 

blomme ook. Hulle is baie mooi." 

Hy gaan sit op die punt van die bank. Nina gaan sit op die 

stoel aan die oorkant. "Niks kan vergoed vir Vrydag nie?" 

Sy skud haar kop. 

"Nee." 

Hy vee met sy hand oor sy gesig. 

"Al wat ek kan doen, is om jou vergifnis te vra, Niens. 

Aanhou jammer sê, dien geen doel nie." Hy vleg sy hande 

inmekaar, laat hulle dan tussen sy knieë hang. "Dink jy dat 

jy my sal kan vergewe?" 

"Ek weet nie. Ek probeer." Sy bly 'n oomblik lank stil, kyk 

hom dan in die oë. "As ek net daarvan gehoor het, sou dit 

makliker gewees het, maar die prentjie van julle bly voor 

my." 

Hy staan op, loop na die venster en dan terug tot reg voor 

haar.  Hy  hou  sy  hand  na  haar  uit,  trek  haar  op  en  in  sy 

arms in. 

Sy druk haar gesig teen sy hemp, koester die gevoel van 

veiligheid. Sy het so nodig om vasgehou te word. 

Toe hy haar ken lig en haar sag soen, laat sy dit toe, maar 

druk hom weg toe sy tong hare begin soek. 

"Stadig, Daan. Ons sal maar moet sien wat word." Hy 

knik en laat haar gaan. 

"Ek het 'n departementele vergadering vanaand, maar 

kan ons dalk môreaand êrens gaan eet?" 

Nina lig haar wenkbroue. Vir Daan was uitgaan in die 

week taboe. 

'Jy is vir my baie belangriker as die artikel waarmee ek 

besig is," antwoord hy die onuitgesproke vraag. 

"Ek is bly om dit te hoor, Daan, maar jou artikel is veilig. 

Ek het reeds 'n afspraak." Hoekom sy nie aan hom 

verduidelik van die duikkursus nie, weet sy nie, maar 

Nina kan nie help om haar heimlik te verkneukel in die 

uitdrukking van skok en afkeer op sy gesig nie. 

Hy herstel egter blitsvinnig. 

"Nou góed, dan maak ons dit Donderdag. Soos jy weet, 

het ek Woensdagaande 'n buitemuurse klas." 

"Ons sal dit Vrydagaand moet maak, Daan. Donderdag is 

ook vir my uit." Sy kan sien hoe hy op sy tande kners en 

sy weet hy vermoed dat sy bloot hard-to-get speel. 

"Ek laat jou nou hiermee wegkom, Nina, maar ek is vas 

van voorneme om ons verlowing van Vrydagaand af te 

hervat. Net sodat jy weet," Hy draai 'n stywe rug op haar 

en stap deur toe. 

Sy volg op sy hakke en word onkant betrap toe hy skielik 

terugdraai  en  haar  driftig  soen  voordat  hy  met  'n  hees 

groet wegstap. 

Nina  speel  senuweeagtig  met  die  pen  -en  notaboek  in 

haar  hand.  Sy  is  vroeg.  Ook  aljimmers  oor-angstig,  oor-

betyds,  dink  sy  geïrriteerd  met  haarself.  Sy  kyk    na  die 

duikpakke in  die venster,  dan verby. Die  winkel is  helder 

verlig,  maar  daar  is  niemand  binne  nie.  Sy  druk  teen  die 

deur.  Dit  swaai  maklik  oop.  Onseker  stap  sy  verby  die 

tennisrakette,  hokkiestokke  en  ontwerpersgymklere.  Die 

deur na die lesinglokaal staan halfpad oop. Sy gee 'n ligte 

kloppie. 

"Mike?" "Come in." 

Die stem is diep. Te diep om aan Mike te behoort. 

Hy sit gehurk met sy rug na haar toe, besig met skyfies en 

'n  projektor. 'n  Welige  donker poniestert hang  tussen sy 

enorme blaaie. Die neonlig trek mahonie en ougoud vonke 

daaruit.  Sy  groen  oë  is  verrassend  helder  toe  hy  oor  sy 

skouer na haar kyk. Sy hande verstil, dan kom hy orent. 

Nina verstom haar weer aan sy grootte. Sy weet nie of sy 

al ooit so 'n groot man in lewende lywe gesien het nie. 

Hy troon behoorlik oor haar uit, maar hy is nie net lank 

nie. Hy is massief. 

"Met ons laaste ontmoeting is jy aan my voorgestel as 

doktor Steyn, as ek reg onthou?" 

"Nina Steyn," vind sy verbasend genoeg haar stem en kyk 

toe hoe haar hand vir 'n tweede keer in syne verdwyn. 

Skielik duiselig, voel sy iets warm net onderkant haar 

naeltjie ontplof. Sy kyk verskrik op. 

Dis asof sy oë 'n oomblik dieper groen word, dan maak hy 

sy keel effens skoon en laat haar hand gaan. 

"Nina Steyn. Dan is dit jy wat in die plek van die 

kansellasie kom." 



Sy knik. 

"Kry solank vir jou 'n sitplek. Die ander sal seker nou hier 

wees." Hy hurk weer by die projektor. 

Nina gehoorsaam werktuiglik en sak in een van die stoele 

neer, haar bene totaal en al lam. Dit is asof die aanraking 

van hul hande eers megavolts energie deur haar liggaam 

gestuur het en dit toe weer onmiddellik daarvan 

gedreineer het. Sy voel vreemd uitasem en haar hart klop 

onbedaarlik. 

Dit  moet  die  spaghetti  wees  waarvan  sy  vanaand  weer 

geëet het, besluit sy by gebrek aan ‘n beter verduideliking. 

Of dalk die halwe glas wyn wat sy daarmee saam gedrink 

het. 

"Hallo. Kan ek maar hier langs jou sit?" Sy kyk op in twee 

donker oë. "My naam is Ben." 

Sy knik. 

"Nina." 

"Wonder jy  ook  waarin  jy  jou  begewe  het?"  Hy gaan sit, 

glimlag  dan  na  haar.  Hy  het  'n  stunning  glimlag.  Hy  is 

stunning, besef sy dan. Die donker kuif is byna swart, die 

tande spierwit, die kuiltjie in die wang net waar hy moet 

wees. 

"Jy kan dit weer sê." Nina glimlag na hom en skud haar kop 

in verwondering, skielik op die punt om uit te bars van die 

lag. 

"Wat is so snaaks?" Hy hou sy kop skuins, gereed om 

saam te lag. 

Sy laat sak haar oë met ‘n sagte murmellaggie en skud haar 

kop weer. Die opgeruimde lawaai wat die binnekoms van 

die res van die aspirant-duikers vergesel, red haar van sy 

aandrang op 'n antwoord. 

Neil sorg dat almal 'n sitplek kry, verduidelik dat die lesings 

in Engels sal wees aangesien een van die paartjies Brits is 

en nie Afrikaans verstaan nie. 

"Is  daar  iemand  wat  iets  daarop  teë  het?"  vra  hy  met  'n 

skewe  glimlag.  Koppe  word  ontkennend  geskud.  "My 

naam is Neil Brendan, en ek is julle duikinstrukteur vir die 

duur  van  die  kursus."  Sy  Engels,  soos  sy  Afrikaans,  is 

aksentloos,  merk  Nina  terloops  op  terwyl  sy  wonder 

waarom  sy  die  ene  hoendervel  is  en  wat  die  snaakse 

bewing is wat sy deur haar hele lyf voel tril. Is sy besig om 

siek te word? Ver weg hoor sy Neil se versoek dat elkeen 

sal  opstaan  en  hom-  of  haarself  voorstel  en  vertel  wat 

hulle doen. 

Uit die vertes kom haar naam aangedrywe ... Meteens is 

alle oë op haar. Sy kyk verward na Ben. Hy knipoog vir 

haar. Met die orentkom, keer sy amper die stoel om. Ben 

red dit net betyds. Sy kan 'n hooggloed in haar wange 

voel brand. 

"Nina Steyn. My name is Nina Steyn. I ... I teach," kom dit 

lamlendig oor haar droë lippe. 

Nina  krimp  ineen  onder  die  koel  laken  toe  sy  terugdink 

daaraan. Van alle  geleenthede  om 'n skaamte-aanval te  kry, 

was dit seker die jammerlikste. En so onnodig. Almal was gaaf, 

vol humoristiese sêgoed en gretig om die kursus te doen. 

Die Britse paartjie is pas getroud. Joe se firma het hom vir twee 

jaar  na  Suid-Afrika  gestuur  vir  'n  groot  projek.  Hy  lyk 

ongelooflik  jonk  met sy rooierige  hare, sy bleek, sproeterige 

vel en skraal, rankerige lyf. Cathy is ‘n prentjie. Klein en skraal 

met yslike blou oë en 'n donker krulkop, lyk sy soos 'n elfie. 

Haar guitige  laggie  was  kortkort hoorbaar wanneer  Neil iets 

humoristies kwytraak. 

Peet en Annie is die oudste van hulle almal. Nina skat hulle so 

in hul middel veertigerjare. Hulle was ook die stilste, miskien 

juis oor die ouderdomsverskil, maar het wel meegedoen aan 

die gelag en geterg. 

En dan was daar André, die prokureur wat sy oë nie van Cathy 

kon afhou nie en Salome wat dit dadelik agtergekom het, maar 

hom bloot met geamuseerde  bierkleurige  oë  dopgehou het. 

Nie een van die twee het trouringe gedra nie en hul vanne is 

ook verskillend, het Nina opgelet. Tog was dit duidelik dat hulle 

saam is. 

Ben  is  toe  'n  sakeman,  klaarblyklik  'n  suksesvolle  een  as  'n 

mens kan oordeel aan die blink BMW waarin hy ná die lesing 

geklim het. Nina glimlag in die donker, haar hande agter haar 

kop,  haar  oë  halfmas  van  die  vaak.  Dit  is  nou  vir  jou  'n 

verbysterende  kombinasie:  die  geld,  die  sjarme  en  daardie 

looks. Hy is amper te goed om waar te wees. 'n Ware vangs as 

sy al ooit een gesien het. 

En dan is daar natuurlik Neil. Sy kan nog sy diep stem in haar 

kop hoor resoneer die maklike glimlag voor haar geestesoog 

oproep. Die lang kortbroek wat hy aangehad het, was 'n 

verbleikte bont en die turkoois T-hemp met  Scuba is 

 Extasea  daarop gedruk, het los aan sy lyf gesit, maar dit 

kon nie die breedte van sy skouers wegsteek nie. Sy klere 

was deel van sy ongelooflike ontspanne houding en het 

bloot bevestig wat hy ongetwyfeld en heeltemal 

onbeskaamd is: die tipiese ambisielose beachbum. 'n 

Drifter wat geen erns met die lewe het nie. En tog het 

elke terloopse ontmoeting van hul oë, gevoel soos 'n 

vuishou in haar wind. 

Dit voel soos 'n hamer wat haar tussen die oë tref toe sy 

die volgende oggend voor die onwillige regstudente staan 

wat verplig is om Afrikaans 1 te neem. Daan se wellustige 

donkerkop sit met 'n skewe glimlag in die derde bank van 

voor af, haar oë uitdagend op Nina gerig. 

Nina  druk aan  haar  onnodige  bril  en laat sak  haar oë  na 

die  klasplan  voor  haar.  Mejuffrou  Amanda  Meinhardt. 

Haar hart klop moeisaam in haar borskas en sy voel skielik 

na aan trane. 

Van agter die klas klink 'n wolwefluit op. 

Nina lig haar oë onwillekeurig na die agterste gestoeltes, 

maar kan nie uitmaak wie van die studente die skuldige 

is nie. Sy het vanoggend so goed gevoel in die wit 

enkellengte kaasdoekromp en sy lang bypassende 

bostuk, wat haar arms kaal en koel laat. Haar hare het sy 

lossies op haar kop gestapel, dit met kamme vasgesteek 

en haar nie te veel daaroor bekommer dat daar nog 

heelwat los hare was wat nie wou bo bly nie, maar 

eerder in haar nek en om haar gesig gekartel het. 

Meteens voel sy egter weerloos en uitgelewer aan die 

studente, net 'n paar jaar jonger as syself, voor haar. 

Met bomenslike inspanning hou sy egter haar stem 

neutraal toe sy die studente ouder gewoonte formeel 

groet en verstom haarself dan verder deur gewoon met 

die lesing voort te gaan, weliswaar sonder om weer in 

die rigting van Amanda Meinhardt te kyk. 

Nina voel emosioneel en andersins uitgemergel teen die 

tyd dat sy haar honneurs-studente vieruur groet en haar 

kantoor binnestap. Die departementele sekretaresse het 

vir haar 'n lysie met boodskappe op die tafel gelaat. Daan 

het gebel, sien sy, en Mike het 'n nommer gelaat waar sy 

hom  moet  kontak.  Sy  byt  haar  lip.  Hopelik  is  dit  nie  die 

kansellasie  wat  nou van  plan  verander  het  nie. Die foon 

lui 'n ruk aan die ander kant. Net toe sy wou neersit, hoor 

sy Neil se diep stem antwoord. 

"Neil Brendan, hallo," en toe sy nie onmiddellik haar 

stem kan vind nie: "Hallo?" 

"Nina Steyn. Mike het my gesoek." Haar stem klink bot, 

selfs in haar eie ore. 

"Hallo, Nina Steyn." Daar is ‘n glimlag in sy stem. "Jy het 

die  vorms  vir  jou  mediese  ondersoek  in  die  lesinglokaal 

vergeet.  Jy  kan  nie  Saterdag  met  jou  prakties  begin 

voordat  'n  dokter  jou  nie  fiks  verklaar  het  vir  duik  nie, 

onthou?" 

"O,  gits,  ek  het  skoon  daarvan  vergeet."  Sy  kyk  op  haar 

horlosie. "Miskien moet ek dit sommer nou gou kom haal. 

Ek het net môremiddag vry om 'n dokter te gaan sien." Sy 

het  'n  ekstra  klas  gereël  vir  Vrydagmiddag  om  van  die 

Engelssprekende eerstejaars te help. 

"Ek is by die winkel. Ek wag vir jou." 

Die verkeer is kwaaier as wat sy verwag het en gevolglik 

is dit net voor vyf toe sy die sportwinkel binnestap. 

Neil staan met sy rug na haar, besig om snorkels en 

duikbrille uit 'n kartondoos te pak. Sy dik poniestert 

blink skoon en gesond in die neonlig. 

"Hallo." Haar groet klink onseker. Hy draai om, 'n glimlag 

om sy mond. 

"Is jy altyd  so verstrooid?" 

Sy laat sak haar oë, lag dan verleë en kyk weer na hom. 

"Ek is bevrees so." 

Hy hou 'n duikbril met 'n helder turkoois rand na haar 

toe uit. 

"Probeer hierdie een." 

Sy steek haar hand werktuiglik daarna uit. 

"Nee, staan nader dat ek jou wys. Onthou wat ek 

Dinsdag gesê het oor hoe om jou toerusting te kies." Hy 

hou die band van die duikbril uit die pad uit en pas dan 

die brilgedeelte sagkens oor haar oë en neus. "Haal nou 

deur jou neus asem totdat hy styf sit." 

Sy kyk met groot oë na hom deur die glas, maar 

gehoorsaam tog. 

"Daar's hy. Dit pas perfek." 

Nina voel hoe haar hart in haar ruk as sy handpalm aan 

haar wang raak toe hy die duikbril wegneem. 

"Ek stel voor dat jy 'n self-draining snorkel kry." Hy haal 

een van die rak af en hou dit na haar toe uit. "Sit dit in jou 

mond en blaas." 

Sy gehoorsaam werktuiglik. 

"Mooi. Nou nog net vinne, dan is jy toegerus vir 

Saterdag. Sit op die stoel." 

Nina gaan sit, verlig om van haar lam bene af te kom. 

Hy  hurk  voor  haar  en  trek  haar  sandale  versigtig  uit.  'n 

Miljoen sterre skiet van die senupunte in haar voet na 

die res van haar liggaam. Haar hart begin onbedaarlik 

klop. 

"Dis beter om booties te kry met los vinne bo-oor," 

verduidelik hy en gee vir haar goedjies aan wat na swart 

rubberpantoffeltjies lyk. "Kyk of hierdie pas terwyl ek 

sien of ek vir jou turkoois vinne kan vind. Jy is mos lief vir 

turkoois?" Hy kyk vraend af na haar. 

Sy knik en neem die booties by hom. Werktuiglik kyk sy na 

die nommer. Vyf. Hulle pas perfek. Hy kom terug met die 

helder vinne en wys haar hoe om dit oor die booties aan 

te  trek.  Dank  die  gode  sy  het  die  vorige  aand  haar 

beenhare  geskeer,  dink  sy  onsamehangend  toe  hy  haar 

enkel  vat  om  die  verstelbare  band  van  die  vinne  pas  te 

maak. 

Hy knik tevrede. 

"So, ja. Alles pas goed. Nou is jy reg vir Saterdag en hoef 

jy nie môreaand saam met die res te sukkel om die regte 

goed te vind nie. Trek maar weer jou sandale aan terwyl 

ek jou vorms gaan haal en sluit. Ek sal die faktuur by jou 

rekening  sit."  Hy  verdwyn  deur  die  deur  wat  na  die 

lesinglokaal lei. 

Nina gehoorsaam en staan dan versigtig op om haar bene 

te toets. Hy bly 'n rukkie weg, en teen die tyd dat hy die 

vorms  vir  haar  aangee,  het  sy  haarself  oortuig  dat  haar 

biologiese reaksies aan haar moegheid te wyte is en aan 

die.feit dat sy nie middagete geëet het nie. 

"Dankie, vir jou moeite." Haar stern klink amper 

normaal. 

"Dis 'n groot plesier." Hy laat haar voor hom by die deur 

uitstap nadat hy haar nuwe aankope in ‘n sak gesit en vir 

haar aangegee het. "Jy kan my egter altyd met 'n bier 

beloon. Hier is 'n kroegie by die Meksikaanse restaurant 

net om die draai." 

Sy kyk hom ongelowig aan, nie seker of sy reg gehoor het 

nie,  maar  hy  is  besig  om  die  winkeldeure  se  verskei-

denheid slotte een vir een te sluit. Daan sal in sy lewe nie 

toelaat dat sy vir hom 'n drankie koop nie, wat nog te sê 

so 'n voorstel maak. 

Sy oë is baie groen tussen die donker wimpers toe hy haar 

glimlaggend aankyk nadat hy aan die deur gevoel het om 

seker te maak dat dit goed toe is. 

"Hoe lyk dit?" Lagplooitjies waaier dieper om sy oë toe hy 

haar gesigsuitdrukking reg vertolk. 

Nina voel skielik hoe 'n stywe snaar in haar ontspan. 

Die arme man kan nie juis baie verdien as duikinstrukteur 

nie. Seker ook dié dat hy uithelp in die winkel. Sy glimlag 

half verleë. 



"Natuurlik. Jy verdien dit." 

Die kroegie is redelik vol, maar hy vind tog vir haar 'n hoë 

stoeltjie waar die kroegtoonbank teen 'n muur doodloop. 

Neil kyk vraend na haar toe die kroegman wil weet wat 

hul bestelling is. 

'"n Glas wit wyn asseblief, droog," bestel sy en wonder 

dan oor die wysheid daarvan op 'n leë maag, maar die 

kroegman het reeds verdwyn. Sy haal haar beursie uit 

haar handsak en begin vroetel na geld. Sou twintig - rand 

genoeg wees? Sy het nog nooit in ‘n kroeg betaal nie. 

"Dis  meer as genoeg." Neil  neem die  noot by  haar en sit 

dit op die toonbank neer, net betyds om die kroegman te 

kan betaal. Neil stoot die glas wyn oor na haar toe en tel 

dan sy beker óp. "Gesondheid. Op jou duikaspirasies." 

"Gesondheid."  Nina  sit  haar  handsak  neer  en  tel  die 

wynglas op. Die eerste slukkie spoel heerlik koel oor haar 

tong en sy besef dat sy eintlik baie dors is. 

"Wat het jou laat besluit om te leer skubaduik?" Neil leun 

met sy elmboog  op  die toonbank en kyk  haar skewekop 

aan.  Die  poniestert  beweeg  syagtig  saam  met  die 

beweging van sy kop. 

"Die helder kleure, dink ek. Dit, en die idee dat 'n mens 

eintlik in 'n ander dimensie ingaan onder die water. Dit 

moet amper soos 'n ander planeet wees, verbeel ek my." 

Sy hare is teruggekam van sy voorkop af en vorm 'n 

perfekte widow's peak. Net 'n man met 'n sterk gesig kan 

daarmee wegkom, besluit sy. En dit het hy. Hy is nie 

aantreklik op dieselfde manier as Ben nie. Daarvoor is sy ! 

gelaatstrekke te sterk, amper ru. 

Die verdieping in sy lagplooitjies bring haar tot die besef 

dat sy besig is om hom oop en bloot aan te staar. Sy laat 

sak haar wimpers en voel die blos oombliklik in haar 

wange. 

"Dit  voel  inderdaad  amper  soos  'n  ander  planeet 

daaronder. Dis 'n ongelooflike sensasie om so tussen die 

visse te wees, al is dit altyd maar in die hoedanigheid van 

besoeker en toeskouer." Sy stem is rustig. 

"Hoe het jy geweet dat ek lief is vir turkoois?" Die vraag 

borrel onvoorbedag uit. 

"Die  wit  hemp  wat  jy  nou  die  aand  aangehad  het,  het 

turkoois patrone opgehad." Sy glimlag terg. "Ek weet ook 

dat daar tot baie onlangs 'n ring aan jou vinger was." Hy 

neem haar linkerhand in syne en streel heen en weer met 

sy duim oor die wit merkie. 

Nina sit roerloos, asemloos. Wat sy op daardie spesi fieke 

oomblik voel, het niks met wyn of spaghetti uit te waai nie. Dis 

pure hormone, erken sy uiteindelik aan haarself. Haar ore suis 

van die  bloed wat te vinnig deur haar are gepomp  word en 

haar onderlyf is met ‘n heerlike warm lamheid geslaan. 

"Dit  was  nie  'n  trouring  nie,  was  dit?"  Sy  stem  verbreek  die 

hipnotiese uitwerking wat sy aanraking op haar het. 

Sy trek haar hand uit syne, tel die wynglas op en skud haar 

kop. Hopelik sien hy nie hoe haar hand bewe nie. 

"'n Verloofring dus." Hy lig die beker na sy mond. 

"Vertel  my  van  Sodwana." 

Sy mond is ferm geteken, die onderlip voller as die boonste. 

Dis 'n sexy mond. 

Ongelooflik  sexy.  Amper  nog  ni.eer  sexy  as  sy  oë  en  die 

lagplooitjies wat skielik weer waaier met haar versoek. 

"Sodwana is ‘n baie spesiale plek. Jy sal maar vir jouself moet 

oordeel.  Môre  oor  twee  weke  is  ons  teen  hierdie  tyd  reeds 

lankal  daar  enhet  jy  met  ‘n  bietjie  geluk  jou  eerste 

kwalifiserende duik al gedoen." Sy tande is baie wit, maar nie 

heeltemal eweredig nie. 

"Of 'n haai het my opgevreet." Hy lag. 

"Nie sommer nie. Nie by Sodwana nie. Aliwal Shoal - dalk, 

maar nie Sodwana nie. Ek kan jou amper waarborg dat jy nie 

eers 'n haai daar sal sien nie." 

"Dis wat jy nou sê." Sy kyk onoortuig na hom. "Merkwaardige 

vertroue wat jy in jou duikinstrukteur stel, Nina Steyn," spot 

hy ligweg en kyk dan op sy horlosie. "As jy klaar is?" Hy 

beduie vraend na Nina se leë glas. 

Skielik weer verbouerreed, skuif sy onmiddelik van haar 

stoel af. 

"Ja, ek moet ook gaan." Sy stap op wankelrige bene voor 

hom uit. 



"Nina." 

Sy draai terug. 

"Jou kleingeld." Hy hou die geld na haar uit. Sy oë terg. 

"Ek het die res as fooitjie gelaat." 

"Dankie." Sy neem die noot by hom, verspot versigtig om 

nie aan sy hand te raak nie. 

"Ons sien mekaar môreaand." Daar is ‘n warmte in sy 

diep stem wat sy nie mooi kan plaas nie. Die warmte 

word bevestig in sy oë toe sy opkyk. 

"Neil!" 

Nina kyk vervaard om toe Neil se oë verby haar skuif.  "Ek 

soek  oral  na jou!" Die  helderblou oë rus vlugtig  op Nina, 

flits dan weer na Neil. 

Nina kan nie onthou wanneer laas sy iemand met so 'n 

vitale skoonheid gesien het nie. Die donkerrooi krulle 

dans om die lewendige gesig. Sy is 'n paar sentimeter - 

korter as Nina, in perfekte proporsie gebou en is duidelik 

een bondel atletiese, ratse energie. 

"Hallo, Lindi. Ontmoet een van ons nuwe studente, Nina 

Steyn. Nina, dis Lindi, een van die dive masters by 

Extasea. Sy speel sommer ook sekretaresse vir my." Hy 

slaan sy arm gemoedelik om Lindi se skouers. 

Lindi knik vlugtig in Nina se rigting en bepaal haar dan 

weer by Neil. 

"Ons moet wikkel, lovey. Die fliek begin nou-nou, en ek 

wil nie die begin mis soos laas keer nie." 

Neil knik en kyk dan na Nina. "Sal jy ons verskoon?" 

Nina glimlag flou. 

"Natuurlik. Geniet die fliek." Sy draai met 'n verleë waai 

van die hand weg van die twee blakende wesens. 

"Bye, Nina Steyn," hoor sy Neil se resonerende stem 

agter haar net voordat sy uitstap. 

Nina kan nie verstaan waarom sy so verwese of so na aan 

trane  voel  terwyl  sy  haar  karretjie  lusteloos  deur  die 

verkeer  stuur  nie.  Miskien  was  dit  die  lewenslus  wat  so 

opvallend uit Lindi gestraal het wat haar skielik oud voor 

haar tyd en afgeleef laat voel. Met haar vaalblonde hare 

en  onopvallende groenbruinerige  oë, is sy 'n  uitgewaste 

lap in vergelyking met die vitaliteit van Lindi. Ook dié dat 

Lindi nie eers ordentlik van Nina notisie geneem het nie. 

Lindi kon haar onmiddellik afskryf as iemand wat sekerlik 

geen gevaar inhou op die Neil-front nie. Lovey! As sy nou 

al iemand gesien het wat glad nie na 'n lovey lyk nie, is dit 

Neil Brendan! 

Nina  sug  'n  soveelste  sug.  Wat  het  geword  van  die 

sielevrede  wat  sy  minder  as  'n  week  gelede  nog  geken 

het?  Hoe  onopwindend  haar  lewe  ook  al  was,  sy  was 

heeltemal gelukkig ... tevrede, indien nie idillies opgetoë 

nie.  Sy  sug  weer.  Êrens  het  iets  verander  ...  is  dit  nog 

steeds in die proses om te verander. 

En verandering vind sy angswekkend. 

















Hoofstuk 4 

Angs kry dit amper reg om haar sin vir humor stert J 

tussen die bene te laat vlug, toe sy die volgende middag 

vir haarself in die spieël sit en kyk. Om haar is daar 'n 

geroesemoes van beweging en klanke in die ultramo-

derne haarsalon. Met al die spieëls en neonligte is dit 

onmoontlik om die bleek gesiggie met die kop vol blink 

foeliefladders reg voor haar mis te kyk. Iets tussen 'n - 

paniekerige hik en 'n verspotte giggel ontsnap verby 

haar stembande. Wat het haar tog besiel? 

"Moenie panic nie, Neena. I know what I'm doing. Jy 

gaan stunning lyk as ek met jou klaar is. Jou hare is net 

die regte kleur vir highlights. Dit sal natural lyk ... net 

asof jy 'n sun attack op jou kop gehad het. En ons los die 

lengte. Ons style dit net reg." Die donker oë is kohl-om-

ring en die lig flikker op die diamantjie in die neus. , 

"Hou op panic, doll." Met ‘n wuifie swaai hy weg van 

haar. "Ek bring vir jou 'n glas wyn. Jou nerves sal dit 

nooit hou nie." 

Nina sluk. Natuurlik panic sy. As sy voorkoms enig sins 

sy sin vir die estetiese weerspieël, het sy alle rede 

daartoe ook. 

"Daar's hy, doll. Relax nou net. Never fear when Pierre's 

near."  Hy  blaas  vir  haar  'n  soentjie  nadat  sy  die  glas  by 

hom geneem het. 

Sy  neem  'n  enorme  sluk.  Gelukkig  het  sy  nie  klas 

vanmiddag  nie  en  sy  was  reeds  by  die  dokter  vir  die 

mediese verklaring. Sy is duikfiks, maar nie fiks genoeg vir 

haar  ouderdom  nie,  moes  sy  hoor.  Toe  kry  sy  sommer, 

saam met 'n handvol vitamienpille, 'n preek ook omdat sy 

kwansuis  te  hard  werk  en  te  min  in  die  buitelug  kom. 

Miskien  moet  sy  meer  dikwels  by  die  meenthuis-

kompleks  se  swembad  uitkom.  Sy't  nog  altyd  graag 

geswem, al was sy nooit sportief van geaardheid nie. 

Die  glas  wyn  is  leeg  toe  Pierre  kom  kyk  of  haar  hare 

genoeg gelift het. Dit het klaarblyklik, en sy word sonder 

aansiens des persoons na die wasbak geboender. 

Sy skrik haar lam toe sy weer voor die spieël gaan sit. 

Fyn strepies lê skrikwekkend wit tussen die donkerte van 

haar nat hare. Sy kyk angstig op na Pierre wat sy kop skud 

en met nog 'n "moet net nie panic nie" begin kam en knip 

en uiteindelik blaas. 

Nina hou haar oë op die plafon gerig en wonder of daar 

enige hulp of ten minste krag daarvandaan sal kom. 

"Stunning, doll, stunning. Wat het ek vir jou gesê?" 

Pierre  se  triomfantlike  falsetto  dring  uiteindelik  tog  tot 

haar  deur.  Met  'n  vinnige  skietgebedjie  en  ongekende 

dapperheid laat sy haar oë toe om die voltooide prentjie 

in te neem. 

'n Ander Nina as die een wat daar gaan sit-het, staar 

terug na haar. Die strepies blink subtiel blond onder die 

ligte en die hare dans sag om haar gesig, maar dis nie net die 

haarkleur wat verander het nie. Haar gelaatskleur is pienker 

en haar oë lyk groter, groener. Sy lyk inderdaad vir die eerste 

keer in haar lewe stunning. 

Dat Ben ook so dink toe sy hom op pad na die skubaklas in die 

winkelsentrum  raakloop,  is  duidelik  toe  hy  eers  die  blink 

haredos inneem en daarna die guitige denim mini en toppie 

waf amper haar middel wys. 

"Hallo, Nina. Jy lyk uitgevat. Gaan jy uit na klas?" antwoord hy 

op haar groet. 

Sy skud haar heerlike los kop en lag. 

"Nee wat, maar dankie vir die kompliment. Ek neem aan dit is 

een?" Sy draai haar kop skuins. 

Nina Steyn, jy is besig om te flirt, besef sy en wonder waarom 

sy so lank gewag het met so 'n opwindende aktiwiteit. 

"Verseker!" Ben se glimlag is blinkwit. 

Hulle stap die lesing lokaal gesels-gesels binne. 

Neil kyk op waar hy, duidelik ingedagte, skuins op 'n tafel sit. 

Nina se hart slaan bollemakiesie toe sy aan die flikkering in sy 

oë sien dat hy ook haar voorkoms waardeer. 

"Is ons vroeg of is die ander laat? Hallo, Neil." Ben beduie na 

die leë vertrek. 

"Julle is betyds. André en Joe-hulle het gebel om te sê dat hulle 

dalk bietjie laat gaan wees. Hulle ry saam in Joe se kombi. En 

hier  kom  Peet  en  Annie  nou  net."  Hy  staan  op  en  speel 

ingedagte met die seekatagtige apparaat in sy hande. 

"O, maar jy lyk pragtig vanaand, Nina. Jy laat my nou sommer 

na my dogter verlang. Sy is nou tweede jaar op universiteit. 

Sy het ook sulke pragtige blonde hare. Ek was seker nou 

die aand te benoud om dit op te let." Annie glimlag gul na 

Nina. 

"Dankie, Annie." Nina knipoog en gaan dan sagter voort: 

"Ek  het  so  bietjie  aan  hulle  laat  dokter,  but  don't  tell  a 

soul." 

Annie bars uit van die lag, en Nina kan nie anders as om 

saam met haar te giggel nie. Toe sy laggend opkyk, is dit 

in  Neil se smaraggroen  oë. Die lag stuit in  haar keel: Dit 

voel asof "n stuk warm lood agter haar naeltjie loskom en 

tussen haar heupbene deurplons. Meteens is daar ook nie 

genoeg  suurstof  in  die  atmosfeer  nie,  asof  alles  skielik 

deur  die  gat  in  die  osoonlaag  ontsnap  het  en  Nina 

asemloos met haar swaar kloppende hart agtergelaat het. 

Ná 'n klein ewigheid is dit Neil wat die oogkontak verbreek 

toe die res van die aspirant-duikers lawaaierig binnekom. 

Aanvanklik neem Nina nie veel van die lesing in nie. 

Sy  kan  nie  haar  oë  van  Neil  afhou  nie.  Net  sowel  dat  sy 

veronderstel is om na hom te kyk, dink sy terwyl sy elke 

detail  omtrent  hom  inneem.  Hy  gebruik  sy  groot  hande 

ekspressief om wat hy sê te beklemtoon, sy glimlag kom 

en gaan gemaklik en sy lag is so diep soos sy stem. Hy het 

weer.'n verbleikte bont bermuda aan, maar dié keer is sy 

T-hemp  wit.  Witter  as  wit.  Skitterwit.  Sou  Lindi  sy 

wasgoed vir hom versorg? Nina skud haar kop om van die 

wollerige gedagtes  te  probeer  ontslae raak. 'n Buoyancy 

Compensator of BC, herhaal sy doelbewus Neil se woorde 

in  haar  gedagtes  en  kyk  na  die  ding  in  sy  hande.  Dit  lyk 

soos 'n onderbaadjie, behalwe dat daar 'n pyp uit" die rug 

kom met ‘n klep waarmee die baadjie op- en afgeblaas kan 

word. Komaan, Nina Steyn, konsentreer! 

Nina is op pad na die parkeerterrein toe Ben haar van agter 

inhaal. 

"Hoe lyk dit met 'n koppie koffie voor jy huis toe gaan? 

Hier is ‘n koffiekroegie op die middelste vlak." 

Ben glimlag af na haar. Hy is ‘n rapsie langer as Daan, kom 

sy agter. Tog lyk hy op die oog af korter as die skraal Daan. 

Moet wees omdat Ben so proporsioneel gebou is, besluit 

sy. Sy skouers  is amper twee  maal  so breed as Daan s'n. 

Gits,  maar  hy  is  rustig  op  die  oog,  dink  sy  met  ‘n  klein 

glimlag en knik dan. 

"Dit sal lekker smaak. Ek is nie meer gewoond daaraan om 

aan  die  ontvangkant  van  ‘n  lesing  te  wees  nie.  Ek  het 

vergeet hoe uitputtend dit kan wees," spot sy liggies. 

Hulle is besig met hul tweede koffie en land en sand aan 

die  gesels  toe  Nina  sonder  voorgevoel  opkyk  en  Daan  in 

die  deur  van  die  koffiekroeg  sien  staan.  Styf  teen  hom, 

vasgetrek in die krul van sy arm, stáaµ Amanda Meinhardt, 

klein, petite en behoorlik in haar swart mini ingegiet. 

"Nina!" Ben se uitroep en die pyn van die warm koffie 

wat oor haar arm spat, ruk haar tot die werklikheid terug. 

Haar oë bly egter vasgenael op die twee wat na 'n 

onbesette tafeltjie op pad is terwyl Ben servette gryp en 

die koffie probeer opdroog waar dit in straaltjies van haar 

hand en arm afdrup. 

Nina skud haar kop asof sy die beeld van die twee mense 

so kan laat verdwyn. 

"Nina?" dring Ben se bekommerde stem tot haar deur. 

Sy oë is blinkbruin bekommerd. "Kom, ek loop saam 

met jou na jou kar toe." Hy help haar om uit haar stoel te 

kom, onthou haar notas en handleiding en lei haar na die 

deur, sy arm beskermend om haar skouers. 

Nina  sien  hoe  hy  'n  noot  by  die  kassier  laat,  maar  dit 

registreer-nie. Net voordat hulle by die deur uitgaan, kyk 

sy om. Sy verander nie in ‘n soutpilaar nie, maar is net so 

spyt  daaroor  as  wat  Lot  se  vrou  waarskynlik  was,  toe  sy 

sien hoe Daan nader aan die donkerkop buig en haar soen 

- heeltemal onbewus van Nina wat hulle gade slaan. 

Dis soel buite na die lugverkoeling van die sentrum. 

Ben  hou  vir  haar  die  BMW  se  deur  oop  voordat  Nina 

agterkom dat hulle by haar beskeie karretjie verby geloop 

het. 

Sy skud haar kop en wil iets sê, maar Ben help haar met 

‘n koel hand op haar rug in. 

"Jy kan nie nou bestuur nie. Ek sal sorg dat jou motor 

voor sewe môreoggend aan jou terugbesorg word." 

Nina sit terug teen die leersitplek en adem die luuksheid 

in, nie net dié van die binnekant van die motor nie, maar 

ook  die  luukse  van  iemand  wat  beheer  van  die  situasie 

oorneem  en  besluite  namens  haar  neem.  Iemand  wat 

sorg. 

Nina  kom  uit  die  kombuis  met  twee  bekers  koffie  op  'n 

skinkbord om vir Ben voor een van haar skilderye te vind. 

"Daar  is  amper  iets  van  Van  Gogh  hierin.  Ek  sien  nie  'n 

handtekening nie?" Hy draai om, 'n vraagteken op sy gesig. 

Nina sit die skinkbord neer en gaan staan langs hom, haar 

oë op die skildery. 

"Waarin sien jy Van Gogh?" 

"Die impressionistiese hantering van lig, die kleurgebruik, 

die doelbewuste distorsie." 

Nina kyk op na Ben, haar kop skeef. 

"Hoe is dit dan dat jy so baie van Van Gogh af weet?" 

Daar is ‘n effens verleë kwaliteit in Ben se laggie. "Aan 

moedersknie geleer. My ma was 'n kunstenaar. 

Ek het nie haar talent geërf nie, maar wel haar aanvoeling 

vir die visuele. Ons het baie gesels, veral oor kuns." Sy oë 

is skielik vol deernis. Hy lig sy hand, stoot dan sy verbasend 

delikate vingers deur haar hare. "Jy laat my baie aan haar 

dink. Sy was ook altyd so verstrooid, so sensitief en sku." 

Die palm van sy hand rus koel teen haar wang. "Soos sy, 

sal jy ook altyd iemand nodig hê om jou te beskerm teen 

die  harde  realiteite  van  die  lewe."  'n  Skorheid  het  in  sy 

stem gekruip. Hy huiwer, maar gaan dan tog voort: "Wie 

was die vent wat jou vanaand so ontstel het?" 

Nina laat sak haar oë en draai onder sy aanraking uit. "My 

gewese verloofde. Hier is jou koffie." Sy hou die beker na 

hom uit. "Ék het jou nou net baie moeite aangedoen met 

my kar en alles." 

Hy neem die beker met 'n skewe glimlag. 

"Dis nie moeite nie." Hy neem 'n versigtige slukkie. 

"Buitendien, ek weet hoe dit voel. Ek het my ex-vrou 

onder soortgelyke omstandighede gesien, en dit was 

terwyl ons "nog getroud was." 

Nina se oë rek verras. 

"Ek het nie besef jy was getroud nie." 

"Die klem val op die was. Ons is reeds meer as 'n jaar 

lank  geskei.  En  ja,  daar  is  kinders.  'n  Seuntjie  en  'n  dog-

tertjie, vier en twee. Hulle bly by Beleen," antwoord hy die 

onuitgesproke vrae. 

Ben en Beleen. Hoe reg klink dit nie. Amper soos Daan en 

Nina. Dit sal saam op 'n Kerskaartjie pas. 

Nina vind dit weer nodig om by kerslig te bad. Dit is asof sy 

beter  kan  dink  so.  Daan  sou  waarskynlik  een  of  ander 

Jungiaanse waarde daaraan kon heg. Iets wat te doen het 

met  ‘n verlange na  die vrugwaters  of  die  baarmoeder  of 

wat ook al. Maar hoe sou hy sy klaarblyklike - kompulsie 

ten opsigte van die jonge Amanda Meinhardt verduidelik? 

Sou  hy  na  sy  jeug,  na  verspeelde  kanse  terugverlang 

noudat  hy so  na aan trou gekom  het? Of is  hy  maar  van 

nature iemand wat nie sy hande van jong, sexy meisietjies 

kan afhou nie? Ken sy hom dan so sleg? 

En  Ben.  Wat lê  daar  onder  die oppervlak by  bedagsame, 

beskermende Ben? 'n Verlange na sy ma? 'n Poging om te 

vergoed daarvoor dat hy voel dat hy haar nie goed genoeg 

beskerm het rue? Hy kan homself tog nie werklik blameer 

vir haar dood nie. Sy het nalatig bestuur. Hy was nie eers 

by nie. En tog het die selfverwyt vlak in sy oë gelê toe hy 

haar vertel het dat sy ma 'n paar jaar vantevore ingedagte 

oor 'n rooi verkeerslig gery het, deur 'n vragmotor getref 

is en op slag gesterf het. 

Nina sug teen 'n skuimwal vas en bekyk  die opbreek van 

die  selletjies  aandagtig.  Wellustige  Daan.  Beskermende 

Ben. Onwennige Nina. Sy draai op haar maag. Wat van die 

res van die duikgroep? Watter geheime dimensies lê daar 

in  elkeen  opgesluit?  Wat  skuil  onder  die  oppervlak  van 

vrolike Annie en vervelige Peet? 

En selfstandige ... nee, sterk Salome. Hoe doen sy dit? 

Hoe  bly  Salome  so  kalm,  so  rustig  geamuseerd  terwyl 

arrogante  André  leepoog  na  cute  Cathy  bly  staar  en  net 

wanneer  hy 'n kans kry, sy aandag  uitsluitlik by  die klein 

Brit bepaal, reg onder die sproeterige neus van oblivious, 

self-important Joe? Salome straal sterkte uit. 'n Innerlike 

krag.  Haar  gelaatstrekke  weerspieël  dit,  haar  lenige 

liggaam  met  die  vorstelike  houding  ook.  Sy  is  'n  rapsie 

langer  as  Nina  nog.  Die  sandkleurige  hare,  reguit  en  dik, 

was  albei  kere  in  'n  lae  poniestert  vasgebind,  die 

bierkleurige  oë  groot  en  ongeaksentueer  deur  enige 

grimering  behalwe  'n  sweem  maskara  op  die  lang 

wimpers.  Sy  moet  in haar vroeë dertigerjare  wees,  maar 

daar is ‘n oerwysheid aan haar wat Nina haar net kan beny. 

Wat sien sy in André, die prokureur net-net so lank soos sy 

met sy swakkerige ken, sy blonderige hare en sy vlugtige 

grou  oë? Nie dat. hy lelik is  nie. Sommige vroue sal hom 

selfs aantreklik vind. Maar daar is iets aan hom wat Nina 

afstoot.  Die  badwater  is  ongemaklik  koel,  besef  sy 

meteens. Sy draai om en kom stadig orent. Die wasem op 

die  spieël  het  al  straaltjies  begin  vorm.  Die 

gefragmenteerde  weerkaatsing van  haar gesig vang  haar 

oog  terwyl  sy  afdroog.  Met  haar  hare  op  haar  kop 

gestapel, kyk  haar  oë groot en  misterieus  terug na  haar. 

Haar  mond lyk  plomp en  weerloos,  maar is sy  werklik so 

weerloos  as  wat  Ben  klaarblyklik  dink?  Sy  laat  sak  die 

handdoek. Sy het nie die lyf van 'n model nie. Daarvoor is 

die heupe 'n raps te gul, die maag nie heeltemal plankplat 

nie. Maar wulps is sy ook nie, daarvoor is haar borste weer 

'n  knerts  te  skamel.  Sy  vou  haar  linkerhand  om  haar 

linkerbors, lig dit om 'n bolling bo te vorm. Miskien moet 

sy in 'n wonderbra belê. Sy lig die ander bors ook op en- 

du  die  twee  na  mekaar  toe.  Hulle  maak  darem  'n  half-

descent gleuf so. Sy hou haar kop takserend skuins ... Sou 

Neil hulle te karig vind? 'n Rilling trek 'n koue vinger teen 

haar ruggraat af  en sy voel  hoe  haar  tepels verstyf. Neil. 

Neil  die  drifter.  Beachbum  Neil.  Sexy,  sexy  Neil.  Vir  die 

eerste keer in  haar lewe klim  sy sonder 'n  draad  klere in 

die bed. Dit voel vreemd. Die laken  is koel teen  haar lyf. 

Dis  nie  'n  onaangename  gevoel  nie,  net  vreemd.  Amper 

soos  Ben  se  soen  net  voordat  hy  vertrek  het.  Daar  was 

geen  son-  of  maansverduistering  nie,  maar  'n  latente 

opwinding  het  deur  haar  gespoel  toe  sy  kop  oor  haar 

gebuig het en sy lippe aanvanklik net koel teen hare gerus 

het.  Die  opwinding  het  egter  tot  verruklike  geesdrif 

gegroei  toe  sy  tong  tentatief  begin  soek  het  en  sy 

toegelaat het dat hy hare vind. Opwindend en verruklik ja, 

maar tog was dit vreemd om deur enigiemand anders as 

Daan gesoen te word. Enigiemand? Sy draai op haar sy. Sy 

twyfel of sy ooit eers aan Daan sou gedink het as dit Neil 

was wat haar gesoen het. Maar dis akademiese spekulasie. 

Met  Lindi  in  die  omgewing,  sal  nóg  highlights,  nóg  'n 

wonderbra enige verskil maak. Daardie gemaklike arm om 

Lindi se skouer en haar selfversekerde houding ten opsigte 

van Neil, het boekdele gespreek. Fliek en duik is duidelik 

nie die enigste aktiwiteite waarby hulle op vorige geleent-

hede  saam  betrokke  was  nie.  Selfs  Nina  die  non  kon  dit 

raaksien. 

Nina  is  heeltemal  deurmekaar  toe  die  gelui  van  haar 

deurklokkie 'n einde aan haar wonderlike droom maak. 

Skielik eien sy egter die geluid en vlieg vervaard uit die bed 

uit. Sy skrik haarself in ‘n kits sielewroeging in oor haar kaal 

lyf en soek dan halsoorkop na 'n vorm van 

bedekking. 

Die oorgroot T-hemp en kant tanga, bedek sekerlik meer 

as 'n vyeblaar, besluit sy net voordat sy die voordeur op 

'n skrefie oopmaak. 

Ben hou haar motorsleutels na haar toe uit. "Môre, 

pragtig. Hier is jou vervoer soos belowe." 

"O,  gits!"  Nina  kyk  vinnig  op  haar  horlosie.  "Ek  het 

heeltemal verslaap." Sy maak die deur 'n fraksie wyer oop 

en neem die sleutels. "Báie dankie." 

"Ek kan sien jy's laat. Kan ek jou by die skool bel?" Sy kuif 

blink swart in die son. 

"Skool? O ... e ... e ... nee, die universiteit. 

Departement Afrikaans. Ek moet nou gaan. My eerste 

klas begin halfnege en ek moet nog vraestelle by my 

kantoor optel. Bye." Sy maak die deur toe en dan weer 

oop. "Dankie. Vir alles." 

Ben knik. 

"Ek bel jou. Toe, gaan nou in. Netnou is jy baie laat." Nina 

glimlag. 

"Bye." 

Sy 'is toe laat. Nie baie nie, maar tog genoeg om die dag in 

dolle  vaart  te  laat  begin.  Dit  voel  vir  Nina  asof  sy  skaars 

grondgevat het, toe sy vieruur die ekstra klas verdaag en 

na haar kantoor stap. Die sekretaresse is reeds weg, maar 

haar lysie lê op die lessenaar. Ben het drie keer gebel en 

uiteindelik  'n  nommer  gelaat  waar  sy  hom  kan  kontak. 

Daan  het geskakel  om te  bevestig  dat hy haar  halfagt  by 

haar  meenthuis  kom  haal.  Iemand  van  Extasea  het  'n 

boodskap gelaat om. haar daaraan te herinner dat sy haar 

mediese  vorms  moet  saambring  en  die  adres  gelaat 

waarheen  sy  Saterdagoggend  moet  gaan  vir  hul  eerste 

praktiese les. Mike of Neil? 

Sy wip van die skrik toe die foon skielik reg langs haar 

begin lui. 

"Nina Steyn, hallo." "Hallo, pragtig." 

"Ben." Sy glimlag toe sy die stem herken. 

"Jy't my nooit gesê jy's 'n doktor nie." Daar is ‘n mate van 

ontsag in sy woorde. 

"Dis mos nie eintlik belangrik nie." In die agtergrond hoor 

sy nog 'n foon lui. 

"Gits, Nina, daar is die oorsese oproep waarvoor ek wag. 

Kan ons mekaar vanaand sien?" 

"Jammer, Ben, ek gaan reeds uit." Sy is werklik jammer. 

"Saterdag? Dis Salome se verjaarsdag. Sy en André het my 

gevra  om  iemand  te  bring.  Ons  gaan  glo  na  'n  Midde-

Oosterse restaurant. Asseblief, kom saam." 

"Dit klink lekker. Ons praat by die duikles." "Sien jou dan. 

Bye, pragtig." 

Nina sit die foon stadig op sy mikkie neer. Môre is môre, 

maar sy moet nog deur vanaand kom. 

Daan is stiptelik, soos altyd. Hy kan deur 'n ring getrek . 

word, soos altyd. Sy oë weerspieël egter 'n onsekerheid 

wat sy nog nie voorheen by hom gemerk het nie. 

"Hallo, Nina. Jy lyk asemrowend." Hy hou 'n bos rooi rose 

na haar uit. 

"Hallo, Daan. Dankie. Kom in terwyl ek die blomme 

in die water sit." Sy voel goed in haar roomkleurige satyn 

langbroek  met  die  guipure-kant  kamisool  en  lang  sjiffon 

hemp daaroor. 'n Breë gordel aksentueer haar dun middel 

en herhaal die goud van haar sandale en groot oorringe in 

haar ore. 

Sy is bly sy het ge-dress toe sy sien voor watter 

restaurant hy in 'n rykmansbuurt parkeer. Sy wonder wat 

oor sy lewer geloop het. Daan is nie van nature 'n 

spandabele man nie. 

Nina se oë rek verder toe Daan 'n bottel goeie 

vonkelwyn bestel en wonder hoe lank die charade nog 

gaan aanhou. Sy wat maak asof dit die natuurlikste ding 

in die wêreld is dat Daan so uit sy pad gaan om haar te 

beïndruk en hy wat voorgee dat dit die natuurlikste ding 

in die wêreld is om sestig rand vir 'n bottel bubbly te 

betaal. 

Daan lig sy glasie toe die kelner diskreet verdwyn. Die 

borreltjies maak ragfyn spirale in die kristal. 

"Ek wil graag drink op 'n hernieude verhouding tussen ons, 

Nina.  Verkieslik  die  hervatting  van  ons  verlowing,  maar 

indien  jy  nog  nie  gereed  is  daarvoor  nie,  ten  minste  'n 

tweede kans." Hy kyk haar vraend aan. 

Nina streel oor die steel van haar glas en sien dat die 

naellak van haar wysvinger se nael effens gesmeer het. 

"Gestel  ek  sou  kans  sien  om  in  te  stem  tot  'n  hernieude 

verhouding,  Daan,  waar  sou  Amanda  Meinhardt  in  die 

prentjie pas?" Sy lig haar oë en pen syne vas, die slagyster 

gestel. 

"Amanda is heeltemal uit die prentjie uit, Nina." Sy oë wik 

of  weeg  nie.  "Ek  het  haar  gisteraand  vir  'n  koppie  koffie 

genooi  en  dit  onomwonde  aan  haar  gestel  dat  sy  onder 

geen  omstandighede  enige  kontak  buite  studi-  verband 

met my sal hê nie." 

Met die wind ietwat uit haar seile geneem, kan Nina net 

na hom kyk. Sy het nie verwag dat hy sal erken dat hy die 

donkerkop die vorige aand uitgeneem het nie. 

"Dis die heilige waarheid, Nina." Sy stem is laag en sy 

kneukels wit om die glas. 

Nina sug, maar lig dan tog haar glasie. 

"Ons  kan  so  af  en  toe  weer  uitgaan  en  sien  wat  gebeur, 

Daan. Dis al waartoe ek nou in staat is. Op so basis kan ek 

in  elk  geval  nie  verwag  dat  jy  nie  met  ander  meisies 

uitgaan nie; net soos jy dit ook nie van my kan verwag om 

net met jou uit te gaan nie." 

Sy kan sien hoe Daan op sy tande kners. Dan glimlag hy 

stram. 

"Dis darem beter as niks nie. Op ons." Nina byt haar lip. 

"Op die toekoms." 

Die vonkelwyn smaak na sy prys. 

"Ek het die aand geniet, Daan. Baie dankie. Jy het my behoorlik 

bederf."  Nina  kyk  op  na  hom  nadat  sy  haar  voordeur 

oopgesluit het. Sy bedoel dit. Dis asof hulle so voel-voel weer 

iets  van  die  kameraderie,  wat  hulle  altyd  gedeel  het,  begin 

terugvind het. 

"Ek het dit ook geniet, Nina. Ek moes jou al lankal meer bederf 

het." Hy sit sy hande op haar skouers, maar sy bied weerstand 

toe hy haar probeer nader trek. 

"Kom ons laat dit so, Daan." Haar stem het 'n heserige klank. 

Daan kyk vraend na haar, dan knel sy skraal hande stewiger 

om haar sjiffonbedekte skouerknoppe. 

"Wie is hy, Nina ?" Daar is dringendheid in sy vraag, 'n 

suggestie van woede in wording. 

"Daar is niemand spesifiek nie. Goeienag, Daan." Sy dwing 

hom met haar oë om haar te laat gaan. 

Sy greep verslap geleidelik. "Goeienag, Nina. Ek sal jou môre 

bel." Nina knik en glip dan by die  deur in. 

"Jy't sweerlik verdwaal." Neil kyk met ‘n terg in sy glimlag af na 

haar. "Jy is nie van nature 'n laatkommer nie." 

"Nee, ek is nie en ja, ek het verdwaal. Tevrede?" 

Die verrasde uitdrukking op Neil se gesig weerspieël nie helfte 

van die verbasing wat sy voel nie. Van wanneer af het sy die 

guts  om  snipperig  te  wees?  Waarskynlik  vandat  sy  semi-

slapelose nagte oor Neil Brendan het, besluit sy. Buitendien, 

hoe moes sy weet dat die klubhuis van die duikskool in 'n posh 

residensiële area geleë is? 

"Met die verkeerde voet uit die bed geklim?" Hy glimlag net 

toe  sy haar nie  verwerdig om te  antwoord  nie.  "Kom  deur. 

Ons het vir jou gewag." Hy skuif 'n groot glasdeur oop wat 

uitloop  op  'n  patio  en  swembad.  Hy  beduie  na  ‘n  deur 

gemerk  Mermaids. "Julle kleedkamers en storte." 

Nadat sy haar in haar duikpak ingewurm het, het Nina nie 

juis tyd om te veel in te neem van hulle omgewing nie. Vir 

meer  as  groet  is  daar  ook  nie  kans  nie,  want  Neil  begin 

dadelik met ‘n kort lesing en daarna spandeer hulle die res 

van die tyd in die swembad. 

Sy  is  stokflou  toe  Neil  die  einde  van  die  natsessie 

aankondig, en  maar  te  dankbaar toe Ben  haar  duikappa-

raat vir haar dra en daarna versorg. 

"Ben,  Nina  gaan  nie  leer  om  dit  self  te  doen  as  jy  dit  vir 

haar doen nie." Neil se stem is vriendelik maar beslis. Hy 

tel  Nina  se  lugbottel  op  en  begin  weer  die  duikapparaat 

opkoppel.  "En  ek  wil  ook  nie  hê  dat  jy  die  toerusting  vir 

haar  dra  nie.  Elke  duiker  moet  selfstandig  wees  en  is 

verantwoordelik  vir  sy  eie  toerusting  en  so  vir  sy  eie 

veiligheid." 

"Maar sy's moeg, man." Daar Is 'n irritasie in Ben se stem. 

Neil ignoreer hom en gee die swaar gedoente vir Nina 

aan. 

"Toe. As jy wil duik, moet jy weet hoe; moeg of nie moeg 

nie." 

Nina kyk op in sy oë. Daar is nie veel humor te bespeur 

nie. Sy gehoorsaam woordeloos, maar haar ongeduldige 

bewegings spreek van haar stil rebellie. Wie dink hy is hy 

om sy groot lyf te kom rondgooi? As Ben haar wil help, is 

dit hulle saak. Vir die eerste keer in haar lewe is daar 

iemand wat bedagsaam is en haar wil beskerm, ie mand 

wat nie maar net verwag sy moet sien kom klaar nie. 

Uit die hoek van haar oog sien sy die ergernis in Ben se 

lyftaal toe hy wegdraai na sy eie toerusting. 

"Sien,  dit  was nie  so  moeilik  nie."  Neil se oë  het  weer 'n 

tergvonk in toe sy moerig opkyk nadat sy die taak 

voltooi het. 

Nina vernou net haar oë, draai dan weg na Ben en vind 

dat Salome haar by hom aangesluit het. 

"Ek is bly jy kom vanaand saam. Sal ons mekaar so agtuur 

se  kant  by  die  restaurant  kry?"  Salome  se  amber  blik  is 

vriendelik. 

Nina kyk vlugtig op na Ben, dan knik sy. 

"Dit  sal  my  pas,  dankie.  Ben  sê  jy  verjaar,  baie  geluk. 

"Dankie. Op my ouderdom begin verjaardae al meer 

van ‘n bedreiging word." Cathy se uitbundige lag laat almal 

skielik opkyk na waar sy spartel om  uit André se arms te 

kom terwyl dié dreig om haar in die swembad te gooi. 

Nina kyk vinnig na Joe waar hy nog besig is om met Neil 

te gesels. Die Brit se gesig is skielik vuurrooi. 

"Cathy!" Die ergernis in sy stem dra duidelik oor die kort 

afstand. 

Salome lig net haar wenkbroue en skud haar kop. 

"Eendag gaan hy hom nog vasloop." 

Nina is nie seker of die sagte woorde vir haar ore bedoel 

was nie. Sy kyk weer in die rigting van die swembad. André 

het vir Cathy laat gaan, maar sy arm is nog om haar skouers 

toe  Joe  haar  aan  die  boarm  gryp-en  wegpluk.  Hy  gee  vir 

André 'n moordende kyk en stoom dan weg in die rigting 

van hul duiksakke. 

Die  sagte  lap  van  die   piece  d'resistance   fluister  om  haar 

bobene toe  sy  voordeur  toe stap in antwoord  op die lui 

van die klokkie. Sy voel onuitspreeklik vroulik in die sexy 

swart  aandrokkie  met  sy  dun  skouerbandjies  en  die  hoë 

lyfie  wat  dit  wonderbaarlik  genoeg  regkry  om  'n 

geheimsinnige skadu tussen haar 36B's op te tower, en dit 

sonder 'n  wonderbra.  Haar  bene  vertoon  lank  onder  die 

sjiffon  wat  vrolik  'n  onbeskaamde  ent  bo  haar  knieë 

uitskop  en  die  hoëhaksandale  met  die  fyn  bandjies  laat 

haar enkels breekbaar dun lyk. 

"Hallo, Ben," groet sy terwyl sy die veiligheidsdeur 

oopsluit. 

In die lig van die stoeplantem kan sy sien hoe Ben sy 

bruin oë knipper. 

"Nina." Sy stem is hees. Hy hou 'n enkele wit roos na haar 

uit, die volmaakste roosknop wat sy nog aanskou het. 

"Dis  pragtig,  Ben,  baie  dankie.  Kom  binne,  dan sit ek  dit 

net  gou  in  die  water.  Ek  het  juis  so  mooi  kristalpotjie 

waarin ... " babbel Nina en bloos dan. 

"Jy is beeldskoon, Nina." 

Sy draai vervaard om, voel hoe die ligte materiaal om haar 

fladder  en verdwyn  in  die  kombuis.  Toe sy terugkeet  en 

die  roos  in  die  kristalvaas  op  die  outydse  wastafeltjie 

neersit,  staan  Ben  in  die  voorportaal.  Sy  tel  haar  klein 

swart handsakkie op en draai na hom. 

"Ons kan maar ry." 

Hulle oë is amper op gelyke vlak. 

Hy glimlag skielik spierwit en hou sy hand uit vir die 

voordeursleutels. 



"Ook maar goed, né?" 

Nina glimlag terug met die heerlike gevoel dat sy 

uiteindelik ook 'n sexy, hoofkarakter in ‘n storie is. 

Nina is bly dat hulle eerste by die restaurant opdaag. Dit 

gee haar tyd om rond te kyk. Die plek se interieur is 

asemrowend. Die plafon is met honderde meters lap 

gedrapeer om die indruk van ‘n Bedoeïen-tent te skep en 

die mure is ryklik met Persiese en ander Oosterse matte 

en lappe versier. Dit voel behoorlik of hulle so pas in die 

middel van Arabië van 'n towermat afgeklim het. 

Sy hoor hoe Ben vir hulle Franse sjampanje bestel en moet 

'n glimlag onderdruk. Dis wonderlik om 'n vrou te wees! 

Die indrukwekkende bottel arriveer en plof sag onder die 

bekwame hand van die wynkelner oop. Ben ruik diskreet 

aan die prop en knik goedkeurend. 

Nina hou die delikate spiraaltjies dop terwyl daar geskink 

word. 

"André-hulle is altyd laat. Kom ons drink solank op ons." 

Ben hou sy glasie na haar uit. 

Die fyn kristalglase tingel melodieus teen mekaar. 

"Op die toekoms." 

Nina glimlag en proe dan versigtig. 

"Dit smaak hemels," verklaar sy en laat val dan amper die 

blaardun glas toe André en Salome vergesel van Neil en 

Lindi die restaurant binnekom. 

Sy  herstel  'n  mate  van  haar  ekwilibrium  gedurende  die 

paar minute wat dit neem om oor en weer te groet. Sy kry 

ook  tyd  om  die  nuwe  aankomelinge  vlugtig  te  beskou. 

Lindi, in ‘n swart spanmini  met ‘n onhebbelike lae  rug en 

hals, is enige warmbloedige man se droom, terwyl Salome 

in haar vloeiende lang oesterkleurige rok en haar hare los 

om  die  keurig  gegrimeerde  gesig  lyk  soos  iemand  uit  'n 

Middeleeuse legende. André  weer,  lyk soos 'n  held in 'n 

sepie. 

"Is ek al vergewe?" Neil skuif die stoel oorkant haar 

agteruit. 

Nina sukkel om na die man te kyk. Hoe kan enigiemand so 

oordonderend  sexy  wees?  Dis  net  nie  regverdig  nie. 

Miskien  verdien  duikinstukteurs  meer  as  wat  sy  gedink 

het, want sy wit hemp is kennelik van egte sy en die snit 

van sy donker broek is onverbeterlik. Die boonste knope 

van  die  hemp  is  argeloos  oop,  die  moue  nonchalant  'n 

fraksie opgerol en hy het nie eers 'n baadjie vir pretensie 

saamgebring nie. Tog lyk hy asof hy uit die katalogus van 

Yves St. Laurent gestap het. Sy laat sak haar oë. 

"Klaarblyklik nie." 

Sy hoor die glimlag in sy stem en die skuur van die 

stoelpote. Moet hy nou wragtag regoor haar gaan sit! 

Ben gaan sit weer langs haar nadat Lindi en Salome plaas 

geneem het en vat haar broeiende hand in sy koel greep 

onder die tafeldoek. Dit gee haat die moed om weer op te 

kyk en saam met die res van die geselskap te glimlag. Sy is 

bly  dat  Salome  aan  die  ander  kant  langs  haar  sit  en  nie 

André,  wat  die  stoel  aan  die  hoof  van  die  tafel  vir  hom 

toegeëien het nie. 

Terwyl die kelnerin vir almal sjampanje inskink, leun Nina 

oor na Salome. 

"Ek het nie geweet julle ken almal mekaar nie?" Salome 

glimlag. 

"André het beide my en Ben se egskeidings behartig. 

Ons  het  maar  so  mettertyd  vriende  geword.  So  rukkie 

terug is ons saam met Ben en sy gewese meisie Mau ritius 

toe en het daar besluit om 'n duikkursus te volg sodra ons 

terug is. Neil is ook een van André se kliënte en ek het al 

werk vir hom gedoen, dus was dit logies dat ons die kursus 

by hom sou doen. Hy is in elk geval die beste in die stad." 

Nina  wil  nog  vra  na  Ben  se  gewese  meisie,  maar  André 

klingel  'n  vurk  teen  sy  glas  en  stel  dan  'n  heildronk  op 

Salome in. Daarna is daar nie veel kans op private gesprek 

nie. 

Nina luister na die geselsery wat om haar eb en vloei en 

lag saam vir André se riskante grappe, maar sy bly intens 

bewus  van  die  groot  man  oorkant  haar.  Sy  vermy 

oogkontak met hom, maar kom tog agter dat hy, soos sy 

ook,  meer  die rol van  waarnemer speel  as  dié van  deel-

nemer en dat sy boonop een van sy waamemingsobjekte 

is. Om haar aandag af te trek van haar bonsende hart, hou 

sy  vir  André  en  Lindi  dop.  Daar  is  duidelik  'n  vrolike 

rapport tussen die twee, en namate die sjampanje meer 

vryelik vloei, raak hulle meer en meer riskant met hul sê-

goed en grappe. 

Sy  wonder  of  Salome  altyd  so  stil  is  en  of  die  rustige 

uitdrukking op haar gesig uitstekende toneelspel of eg is. 

Nina verskoon haarself ongemerk ná die voorgeregte, en 

toe sy terugkom sit Ben op haar stoel en is hy en Salome 

in diep gesprek oor die pottebakkerskuns. Toe hy wil 

terugskuif, skud sy haar kop met ‘n glimlag en gaan sit op 

sy stoel. 

"Jy  behoort  te  weet  dat  ek  net  van  jou  'n  verant-

woordelike  skubaduiker  wil  maak,  Nina-."  Neil  leun  oor 

die tafel om homself hoorbaar te maak en skuif dan weg 

van Lindi sodat hy weer regoor haar sit. 

"Ek besef dit." Nina kyk na hom en glimlag skeef. In die 

vervolg sal ek nie probeer jippo nie." 

"Dis net dat daar nie altyd iemand is om jou te help elke 

keer wat jy gaan duik nie, en as jy nie gewoond is daaraan 

om  met  jou  eie  toerusting  te  werk  nie,  kan  jy  maklik  'n 

fout  begaan.  Onder  die  water  word  foute  nie  maklik 

vergewe  nie.  Inteendeel,  hulle  eskaleer  en  jy  kan  ander 

ook in gevaar stel deur jou nalatigheid of on  kunde." 

Sy moet ook nader leun om hom beter te hoor. Die geur 

van sy naskeermiddel prikkel haar neusgate so subtiel dat 

sy diep asemhaal om beter te kan ruik. 

"Ek verstaan." 

Maar  sy  verstaan  niks,  nie  van  die  duiseligheid  wat  oor 

haar  kom  of  die  manier  wat  hulle  oë  mekaar  skielik  en 

onverklaarbaar vashou nie. Die mense om hulle verdwyn 

in  ‘n donker  mistigheid,  hul stemme  word  bloot 'n veraf 

gedreun. Al wat bestaan, is die kontak van hulle oë en iets 

wat voelbaar tussen hulle vibreer. Dan verdof Neil se gesig 

geleidelik. 

Dit  neem  Nina  'n  rukkie  om  te  besef  dat  sy  nie  aan't 

swymel is  nie,  maar  dat  die  ligte  besig is  om  dowwer  te 

word. Dan kom die Oosterse musiek  ook sterker oor die 

luidsprekers,  en  'n  ry  meisies  so  reg  uit   'n  Duisend  en  een 

 nagte  kom al dansende tussen die tafels deur. 

   A, die belly-dancers!" hoor sy André adem. 

Vir Nina begin die aand 'n droomkwaliteit aanneem. 

Die  wiegende,  wikkelende  danseresse in  hul  blink, deur-

sigtige Arabiese klere, die eksotiese musiek, is deel van die 

droom, maar die intense stroom van energie tussen haar 

en Neil oorskadu alles. Sy is verbaas dat dit nie vlamblou 

gloei in die dowwe lig nie. 

Na  die tussenspel  hervat die groep hul ete.  Nie  dat  Nina 

weet wat sy eet nie, en sy hoor ook min van wat die ander 

sê. Haarhele wese is toegespits op die groot man oorkant 

haar,  maar  sy  hou  haar  oë  ferm  op  die  pare  wat  op  die 

klein dansbaan begin dans het. "Is jy lief vir dans?" 

Ben laat rus sy hand lig op haar been. 

Nina kyk vervaard op en knik dan. Dis darem nog 'n ding 

wat sy kon leer op die familietroues wat sy en haar pa by 

tye bygewoon het. "Ek is bevrees dis die een kuns wat ek 

nog nie juis bemeester het nie." Hy glimlag verskonend. 

"Maar as jy kans sien dat jou tone vertrap word, is ek 

gewillig." "Ek sou graag wou. Die sjampanje is na my kop 

toe." Sy offer haar voete graag op. Enigiets om uit Neil se 

energieveld te kom. "Nou toe." Ben verskoon hulle by die 

res van die geselskap en lei Nina na die dansvloer. Ben is 

inderdaad nie 'n uitstekende dansmaat nie, maar Nina 

geniet dit tog. Na die tweede nommer stel Ben egter voor 

dat hulle hul maaltyd gaan voltooi. Salome sit alleen by 

die tafel. Sy glimlag toe hulle weer gaan sit. "Ek het nie 

een druppel ritme in my nie," verduidelik sy en knik met 

haar kop in die rigting van Lindi en André wat die meeste 

maak van die opgewekte musiek. Neil kom oomblikke 

later teruggestap uit die resesse van die restaurant. Hy 

buk by Ben. "Gee jy om om Nina vir 'n dans uit te leen?" 

Ben kyk vraend na Nina. Sy knik teen haar beterwete, nie 

by magte om die versoeking te weerstaan nie. 

Hulle val langs André en Lindi se wikkelende lywe in. Nina 

slaak 'n innerlike sug van verligting. Dank die gode dis 'n 

losdans, dis erg genoeg dat die man so sexy beweeg. As 

hy haar nog moes vashou ook, sou dit een te veel wees 

vir haar fragiele emosies. Die gedagte was skaars koud 

toe die vinnige musiek ten einde loop en Nina skielik voel 

hoe sy begin smelt by die aanhoor van die openingsnote 

van die volgende nommer. Sy kyk op na Neil wat ondanks 

haar hoë hakke steeds 'n goeie paar sentimeter oor haar 

uittroon. Sy oë verdonker tot die kleur van mos, en dan 

hou hy sy arms vir haar oop. Asof in ‘n dwaal gee sy die 

twee tree tot in die omhelsing, net betyds om Bryan 

Adams se opdrag te gehoorsaam toe hy skor sing: "Look 

into my eyes - you will see what you mean to me." Die 

mos word donker poele, en dan kan sy nie meer kyk nie 

en laat sak sy haar kop teen sy skouer. Sy gee haar oor 

aan die musiek en die emosies wat oor haar spoel. Hy 

hou haar lossies totdat die rasperstem kom by 

"Everything I do - I do it for you." Dan voel sy hom in haar 

hare kreun terwyl hy haar, asof onder magtelose protes, 

vaster teen hom trek. Sy stem is diep toe hy skaars hoor-

baar begin saamsing: "Look into my heart-you will find 

there's nothing to hide take me as I am- take my life." 

Nina verdwaal in haar intense belewing van die oomblik. 

Onbewus  van  enigiets  anders  as  die  arms  om  haar,  die 

spierharde lyf teen haar en die musiek wat hulle een maak 

en deurdrenk, gee sy haar oor aan 'n oer krag baie sterker 

as sy. Toe hulle weer gaan sit, kan Nina sien aan die manier 

waarop Lindi haar onderlangs hertakseer en Ben na haar 

kyk, dat die episode nie ongemerk verbygegaan het nie. 

Op daardie spesifieke oomblik het sy egter nie die krag om 

die implikasies te verwerk nie. Dit was moeilik genoeg om 

op  haar  willose  bene  by  die  tafeluit  te  kom.  Deur  Neil 

verder  te  ignoreer,  saam  te  lag  wanneer  dit  nodig  is,  die 

vurk af en toe by haar mond uit te bring en nie weer te gaan 

dans nie, herstel Ben se goeie bui egter weer gou en is hy 

sy  ou  sorgsame  self  teen  die  tyd  dat  hulle  in  die  vroeë 

oggendure van die res afskeid neem en hy haar by die huis 

besorg.  Sy  beantwoord  sy  goeienagsoen  asof  sy  elke 

demoon in die omgewing wil besweer en stuur 'n gelukkige 

man die  nanag in,  dankbaar  dat sy die trane lank genoeg 

kon  keer sodat Ben  nie kon agterkom hoe stukkend haar 

hart  is  nie,  hoe  aan  flenters  haar  binneste  voel  nie,  hoe 

dringend haar liggaam na Neil s'n smag nie. 

Dit is bewolk en die lug is donker toe Nina die volgende 

oggend die boomryke paadjie opry na die imposante huis 

wat die duikskool huisves. 

Sy voel effens verlep na haar rustelose nag. As sy weer een 

keer daardie dêm Bryan Adams-liedjie neurie, sny sy haar 

polse met ‘n stomp lemmetjie af, belowe sy haarself. Die 

ding teister  haar al  die  hele oggend  en die  hele nag lank 

was  die  woorde  "take  me  as  I  am"  'n  refrein  in  haar 

ongedurige drome. 

Sy  vind  die  res  van  die  duikgroep  in  ‘n  vertrek  langs  die 

ontvangsarea.  Dit  lyk  soos  'n  gewone  sitkamer  met  'n 

kroeg in een hoek. Die een hele muur word beslaan deur 

'n enorme soutwater vistenk met letterlik honderde bont 

visse wat lui-lui rondhang. 

Van  Neil  en  Lindi  is  daar  nog  geen  teken  nie.  Salome  is 

bleek  en  stil  en  André  kom  bot  voor,  maar  Ben  is  in  ‘n 

uitbundige bui. Peet en Annie is hulle bedaarde self terwyl 

Cathy  ooglopend  minder  giggel  en  Joe  so  af  en  toe  'n 

broeiende kyk in die rigting van André gee. 

Daar is duidelik onderstrominge in die groep, en dit laat 

Nina ongemaklik voel. Sy gaan sit langs Salome wat haar 

eenkant op 'n gemakstoel tuisgemaak het. 

"Is hierdie 'n klubhuis of wat?" Sy beduie vaagweg in die 

rondte. 

"Hierdie  deel,  ja.  Dis  apart  van  die  woonhuis.  Met  al  die 

bome kan 'n mens nie mooi 'n begrip vorm nie, maar dis 'n 

lieflike plek. Ek het 'n hele paar water-features gedoen vir 

die tuin en in die huis. Daar is tot 'n binnenshuise tuin." 

"Ben sê vir my jy's so 'n wonderlike pottebakker." 

Nina is bly om te sien dat Salome reageer op haar poging 

om die spanning in die vertrek 'n bietjie ligter te maak. 

Sy glimlag effens. 

"Ben  is  bevooroordeeld,  maar,  ja,  pottebakkery  is  my 

brood en botter, en ek geniet dit baie." Sy hou haar hande 

op.  "Net  jammer  mens  se  hande  lyk  altyd  soos 

krimpvarkies." 

Hulle kyk albei Óp toe Lindi binnekom gevolg deur Neil,"'n 

kan lemoensap in elke hand. 

"Bietjie vitamiene om al die sjampanje van gisteraand teen 

te  werk.  Môre."  Hy  sit  die  glasbekers  op  die  kroeg  neer 

terwyl Lindi glase begin uitsit. Dis ooglopend dat sy presies 

weet waar alles gebêre is, kan Nina nie help om op te let 

nie. Vir Neil kan sy nie in die oë kyk nie. 

"Ons  sal  eers  bietjie  hersiening  doen  en  die  handseine 

oefen. Dis nou wel al meer as agt uur vandat sommige van 

ons laas alkohol gebruik het, maar ek sou verkies dat ons 

dit nog so uur of wat gee." Hy neem die vol glase by Lindi 

en begin uitdeel. 

Nina weier steeds om hom in die oë te kyk toe hy vir haar 

'n glas met lemoensap aanbied. Sy hou haar oë versluier en 

steek  net  haar  hand  uit,  maar  dan  hou  hy  die  glas 

onverwags terug. Werktuiglik kyk sy op en is dadelik spyt. 

Dit  voel  asof  haar  binneste  vir  'n  fraksie  van  ‘n  sekonde 

inmekaar  krimp,  en  dan  soos  'n  vulkaan  oopbars  en 

gesmelte lawa na allerhande wonderlike plekke in haar lyf 

stuur.  En  dan  het  die  pes  nog  die  nerve  om  vir  haar  te 

knipoog ook. 

Nina kan nie onthou wanneer laas sy haar so vir iemand 

vererg het nie. Die woede borrel behoorlik deur haar. Sy 

kners op haar tande en neem die glas by hom, maar die 

vernietigende kyk wat sy hom gee, laat hom onder geen 

illusie nie. Hy lag egter net sag voordat hy omdraai na die 

res van die groep. 

Teen die tyd dat die lesing agter die rug is, het dit begin 

reën.  Neil  besluit  egter  nat is  nat en gaan voort  met  die 

voorbereiding  vir  die  sessie  in  die  swembad.  Hulle  is 

halfpad  deur  die  swembadsessie  toe  die  reën  skielik 

harder  begin  neerkom  en  donderweer  begin  hoorbaar 

word. 

Neil jaag almal uit die water uit, en teen die tyd dat almal 

weer uit hul duikpakke is en droog aangetrek in die 

sitkamer bymekaarkom, is daar 'n behoorlike don-

derstorm in volle swang. 

"Met die elemente teen ons vandag, stel ek voor dat ons 

kyk  of  ons  nie  gedurende  die  week  die  laaste  paar 

oefeninge  in  die  swembad  kan  doen  nie.  Ons  het  net 

sowat drie uur nodig. So van halfvyf tot sewe, halfagt sal 

voldoende wees. Hoe lyk dit?" 

Uiteindelik blyk Woensdag die geskikste vir almal te wees. 

Hulle besluit ook sommer om, terwyl hulle nou in elk geval 

bymekaar  is,  'n  volledige  lesing  te  doen  sodat  hulle  dan 

Donderdagaand vry is. 

Tussen die blitse en die donderweer deur verduidelik 

Neil die gevare van dekompressiesiekte of die soge-

naamde bends en hoe dekompressietafels werk. 

Nina sukkel om te konsentreer. Sy kom agter dat Lindi haar 

met 'n vreemde intensiteit dophou. Nina kan nie besluit of 

daar vyandigheid in die blou oë is en of sy maar net onder 

observasie is nie. 

Ná die lesing stel Neil voor dat hulle koffie drink voordat 

almal gaan. Die storm wat op 'n stadium begin bedaar het, 

slaan skielik met nuwe geweld toe en neem so die besluit 

uit hulle hande. 

Lindi staan soepel op. 

"Ek sal gaan maak. Sal jy kom help, Nina?" 

Nina kyk verbaas op, knik dan en volg Lindi na die 

kombuis. 

"Julle is baie goed hier ingerig." is al waaraan sy kan dink 

om te sê terwyl sy bekers begin regsit op Lindi se versoek. 

"Ja, hierdie is natuurlik die klubgedeelte. Ons hou gereeld 

socials hier vir die duikklub. So bly die huis darem apart 

van die duikskool anders is ek en Neil nooit seker van ons 

privaatheid nie. Ons het selfs ons eie swembad sodat die 

gevorderde studente hier kan oefen sonder om inbreuk 

te maak op ons vrye tyd." Haar helder oë soek reaksie. 

Nina hou haar gesig neutraal terwyl die skok in haar 

vasslaan. 

"Ek neem aan julle bly in die huisgedeelte?" 

Lindi knik, duidelik bly dat Nina die boodskap gekry het. 

"Neil dink daaraan om binnekort sy betrokkenheid by die 

instruksie af te skaal sodat ons bietjie meer tyd saam kan 

spandeer, veral as ons besluit om 'n gesin te begin. 

Hy  wil  egter  steeds  sy  duim  op  sake  hou.  Dis  dus  ideaal 

dat alles op een perseel is. Mike sal binnekort die sport-

winkel  kan  oorneem  asook  die  lesings.  Hy  kwalifiseer 

binnekort as instrukteur. Dan sal ek en Neil meer vryheid 

hê en aan ‘n troudatum kan begin dink." 

Hands off, vertaal Nina in haar gedagtes en wonder oor 

die seer wat rou deur haar trek. Take me as I am. Hoe 

durf hy dit vra terwyl hy saam met Lindi woon en 

trouplanne het? 

In 'n oomblik van verwoestende insig, word Nina gedwing 

om aan haarself te erken dat sy hom sonder voorbehoud 

sou kon aanvaar het soos hy is, beachbum en drifter of te 

nie. Sy sou kon vergeet daarvan dat hy waarskynlik nie die 

verskil tussen 'n Van Gogh en 'n Rembrandt ken nie, dat 

hy vermoedelik nie kan onthou wie Opperman of Van Wyk 

Louw  is  nie,  dat  Vivaldi  en  Brahms  waarskynlik  vir  hom 

vreemdelinge  is,  dat  hy  sou  raai  dat  Pavarotti  'n  nuwe 

soort pizza is. Dit alles sou sy kon rasionaliseer, ignoreer, 

verwerk,  wat ook  al.  Sy sou  haarself  aan  hom  gegee  het 

om saam met hom in armoede, binne of buite die huwelik, 

hoe ook al te leef. Maar die feit dat hy saans sy hemelse 

lyf  langs  Lindi  s'n  skik  en  dat  hy  van  plan  is  om  dit  te 

wettig, daarmee kan sy nie saamleef nie. Hy vra te veel as 

hy  verwag  dat  sy  hom  met  Lindi  moet  deel.  En  dan  tref 

nog 'n groter skok  haar  toe 'n klein stemmetjie vra: Is  jy 

seker jy sal hom kan weier as dit is wat hy van jou vra? 

Sy  is  sekerlik  van  haar  sinne  beroof.  Die  man  het  haar 

getoor. Daar is geen twyfel daaraan nie. Hoe kan sy so van 

alle  rede  vergeet,  so  oorboord  gaan  op  alle  vlakke  van 

moraliteit oor 'n man? 'n Man wat nou wel nie heeltemal 

die beachbum blyk te wees wat sy gedink het nie, 

maar wat sekerlik ver tekort skiet op elke vlak wat sy nog 

altyd as belangrik geag het vir 'n verhouding. Liefde kan dit 

gewis nie wees nie en as dit nie liefde is nie, is dit wellus, 

hartstog. En sy kritiseer vir Daan! 

Haar  hande  bewe  so  dat  die  bekers  teen  mekaar  rinkel 

terwyl  sy  die  skinkbord  na  die  sitkamer  dra.  Die  doodse 

stilte in die vertrek laat haar verwonderd opkyk. Sy skok tot 

stilstand toe sy Joe sien waar hy dreigend oor André in sy 

stoel gebuig staan. Die Brit se sproeterige gesig is vlamrooi 

en vertrek van woede. 

"As jy nog een keer aan Cathy raak, vermorsel ek jou." Hy 

kom  stadig  orent,  en  sonder  om  sy  woedende  blik  van 

André af te neem, sis hy: "Kom, Cathy." 

Die stilte hang nog steeds oor die groep toe die voordeur 

agter Cathy en Joe toeklap. 

Dan staan Neil op en neem die skinkbord uit Nina se 

verstarde hande. 

"Koffie, mense." 

Dit is asof die neutrale woorde almal daaraan herinner om 

weer  asem  te  haal,  maar  die  gemoedelikheid  is  daarmee 

heen. 

Nina jaag die koffie af en maak dan verskoning om te ry. 

"Nina."  Salome  sit  haar  beker  neer  en  staan  op.  "Sal  jy 

vreeslik  omgee  om  my  huistoe  te  neem?  Ek  weet  dis  'n 

draai vir jou, maar ek sal dit baie waardeer." 

Nina kyk vinnig in André se rigting, maar dié sit met sy oë 

op die grond gerig. 

"Natuurlik. Is jy gereed om te gaan?" Salome knik. 

Hulle groet in die bondel. Ben help hulle om die duiksakke 

in die kattebak te kry. "Ek bel jou vanaand." Hy gee Nina se 

hand 'n drukkie terwyl hy die deur met sy ander hand vir 

haar oophou. Die ergste reën het gelukkig bedaar. 

Nina knik, nie in die bui om te protesteer nie. 

"André  het  my  skeisaak  behartig,  en  ons  het  mekaar  ná 

ure  begin  sien.  Hy  het  my  die  aandag  gegee  wat  my 

gewese man nooit gedoen het nie. Hy was suksesvol waar 

my man op my geteer het. Hy was 'n ekstrovert waar my 

man  ingetoë  en  broeiend  was.  Ek  was  dadelik  dol  oor 

hom." 

Salome  hou 'n  glasie  port  uit  na  Nina.  Baar  huis  kan  net 

aan 'n kunstenaar behoort. Dis 'n heerlike mallemeule van 

kleur.  Nina  verkyk  haar  behoorlik  aan  al  die  potte,  die 

geverfde  en  geweefde  lappe,  die  vrolike  wanorde.  Sy 

streel oor 'n besondere mooi kleipot. 

"Dis pragtig, Salome." 

Salome  hou  haar  kop  skuins,  bekyk  die  pot  aandagtig. 

"Maar broos. Soos ons almal. Ek dink dit was Paulus 

wat gesê het dat ons almal maar kleipotte is wat maklik 

breek." 

Nina kyk na haar met ‘n hartseer glimlag. Sy teug aan 

haar port. 

"Daar is sekere dinge wat 'n mens nie kan verklaar nie. Ek 

weet André is nie goed vir my nie en tog ... Daar is iets, 'n 

band. Maar dié keer is dit verby. Hy het al hierdie flirtasies 

nodig om macho te voel. Ondanks die feit dat hy suksesvol 

is, aantreklik en gewild, kan hy om een of ander rede nie 

van  homself  hou  nie.  Ek  het  gedink  ek  kan  iets  aan  sy 

selfbeeld  doen,  hom  sterker  maak."  Salome  skud  haar 

kop.  "Maar 'n  mens kan  dit  nie vir iemand  doen  nie. Dit 

moet uit jouself kom. Jy moet  wil 

verander." Sy bly 'n oomblik stil. "Ek moet net eenvoudig 

leer om te aanvaar dat hy nie wil nie. Dat dit hom pas om 

te bly soos wat hy is." 

"Kan 'n mens dan verander?" Nina speel met haar vinger 

teen die rand van haar glasie. 

"Verander? Miskien is dit 'n swak term. Groei. 'n Mens kan 

groei as jy wil of jy kan stagneer. Die verantwoordelikheid 

lê egter by jouself. Niemand kan dit namens jou doen nie. 

Niemand kan eers vir jou sê hoe nie. En tog, as jy wil groei, 

kan  elke  persoon  in  jou  omgewing  'n  bydrae  maak  tot 

daardie groei, as jy dit toelaat." 

Potte van klei; broos, elkeen van  hulle  op sy eie  manier, 

bly die gedagte by Nina op pad huis toe. Skielik is dit asof 

daar 'n troosteloosheid oor haar kom. Dis die reën. Dit kan 

net  die  reën  wees.  Sy  verlang  na  Daan.  Of  na  Ben.  Na 

iemand om haar vas te hou en die hartseer te besweer. Sy 

smag na Neil om haar heel en lewend te laat voel. 

En  dis  die  hartseer  deel.  Enigeen  van  hulle  kan  haar 

vashou,  maar  die  onus  berus  uiteindelik  op  haar  om  die 

hartseer self te besweer, om heel en lewend te wéés, nie 

net te voel nie. Salome het die spyker op die kop geslaan. 

Die  verantwoordelikheid  vir  haar  geluk  lê  nie  by  iemand 

anders nie. Net by haarself. 

Ben kan haar nie beskerm nie al wil hy hoe graag. Sy kan 

alleenlik haarself beskerm deur sterker te word, meer 

gefokus te wees. Vir Daan kan sy nie toelaat om vir die 

res van haar lewe besluite namens haar te neem sodat sy 

kan vry voel om haar in haar eie wêreldjie af te sonder 

nie. Sy moet haar eie besluite.neem en die gevolge van 

hulle dra. En Neil? Neil wil haar nie beskerm nie. Neil wil 

nie besluite namens haar neem nie. Neil propa geer 

selfstandigheid. Maar Neil het 'n ander lewe, een wat hy 

met Lindi deel, en totdat hy nie daardie lewe self afsweer 

nie, kan hy en Nina nie deel van mekaar se. lewens word 

nie. 

Dis sy besluit of hy sy lewe met Lindi wil deel of nie, maar 

sy gaan nie toelaat dat hy met haar flirt en haar op hol jaag 

terwyl Lindi nog aan sy sy is nie. Dis haar besluit. 

Brawe woorde, dink sy Dinsdagaand terwyl sy sukkel om 

te konsentreer op wat Neil te sê het oor die oorsake van 

duikongelukke. Dis baie maklik om met haar kop te besluit, 

met haar gewete, met haar sin vir wat reg en wat verkeerd 

is,  maar  wat  gemaak  met  haar  verraderlike  lyf?  Soos  sy 

daar sit, gloei elke vierkante sentimeter van haar liggaam, 

binne en buite. 

As  dit  die  hel  is  waardeur  Daan  moes  gaan  oor  Amanda 

Meinhardt,  het  hy  al  haar  simpatie  en  haar  volkome 

vergiffenis.  Sy  hét  hom  vergewe,  besef  sy  meteens.  Sy 

begryp  nou,  daarom  kan  sy  hom  vergewe.  Sonder  voor-

behoud.  As  hy  'n  wellusteling  is,  is  sy  dit  ook.  Potte  van 

klei, albei van hulle. 

Salome het klaarblyklik met haar eie vervoer gekom. 

Sy en André sit ook nie meer bymekaar nie. Joe en Cathy 

sit ver van André af. Cathy kyk star na Neil, maar Joe se blik 

broei  soms  op  André.  Net  Peet  en  Annie  is  nog  hulself. 

Selfs  Ben is-besonder  stil vanaand. Miskien omdat sy nie 

wou  dat  hy Sondagaand  oorkom  nie en  ook geweier  het 

om Maandagaand met hom uit te gaan. 

Sy weier egter nie toe hy haar nooi vir 'n koppie koffie ná 

die tyd nie, maar sy nooi wel vir Salome saam. Dié gee 'n 

twyfelagtige kyk in Ben se rigting, maar stem dan tog in. 

Uiteindelik is dit 'n gesellige uur of so wat hulle verwyl, en 

toe  hulle  groet,  is  die  stramheid  weg  uit  Ben  se  nek  en 

glimlag hy weer so maklik soos altyd. 

Sy  is  Woensdagmiddag  besig  om  die  laaste  van  haar 

antwoordstelle te merk 'voordat sy na  die klubhuis ry vir 

die swembadsessie, toe die sekretaresse skakel om haar te 

herinner  aan  die  departementele  vergadering  daardie 

aand. 

Nina kyk verskrik na die kalender op haar lessenaar. 

Sy het skoon vergeet, maar daar staan dit, in rooi omkring 

nogal. 

Sy byt haar lip en frons. Soos dit is, grens die skip van 'n 

departementele vergadering aan kettery, maar hierdie 

keer is daar beslis geen manier waarop sy daar kan 

uitkom nie. Dit was moeilik genoeg om verlof ge-wangle 

te kry vir volgende Donderdag en Vrydag óm Sodwana toe 

te kan gaan en sy is juis nie in die departementshoof se 

goeie boekies daaroor nie. Om die waarheid te sê, het. hy 

nog nie die finale toestemming gegee nie. 

Daar is geen genade nie. Sy sal vir Neil moet bel en sê dat 

sy nie daardie aand haar swembadsessie kan voltooi nie. 

"Extasea." Sy diep stem stuur 'n rilling deur haar. Sy 

verduidelik kortliks wat haar probleem is. "Hoe laat maak 

julle gewoonlik klaar?" 

"Agtuur op die laatste, meestal vroeër." 

"Kom wanneer jy klaar is. As ek of Mike jou alleen deur 

die oefeninge neem, sal dit hoogstens 'n uur en 'n half 

neem. Dit sal in elk geval vir jou beter wees as een van 

ons ekstra aandag aan jou duikprosedures gee. Ek is 

bietjie bekommerd oor jou verstrooidheid. Dis nogal cute 

op terra firma, maar onder die water kan dit lewens-

gevaarlik wees." 

Nina is vir 'n oomblik sprakeloos. Cute! 

"Ek moet gaan. Sien jou dan wanneer jy kan deurkom. 

Bye, Nina Steyn." 

Sy druk onmiddellik die redial-knoppie om hom presies te 

vertel wat hy met sy swembadsessie kan doen, maar die 

foon is beset en dit bly so totdat sy haar moet haas om 

betyds vir die vergadering te wees. 

Dis reeds halfnege toe sy die laning opry. As sy buddy is 

sy dit aan Ben verskuldig om die kursus te voltooi. Dis die 

gevolgtrekking  waartoe  sy  noodgedwonge  moes  kom 

gedurende die vergader-ing waarvan sy net mooi niks kan 

onthou nie, behalwe dat sy meegedeel is dat haar verlof 

toegestaan  is  op  voorwaarde  dat  sy  al  haar  klasse  kan 

herskeduleer. 

Daar  is  geen  ander  motors  voor  die  klubhuis  nie  en  dis 

donker binne. Die swembad lyk effens onaards: 'n helder 

poel asuurblou lig. Op die bodem lê 'n figuur roerloos op 

sy  rug,  arms  oor  die  bors  gevou.  Hy  het  'n  duikbril  op, 

maar  die  snorkel  hang  los  tussen  die  hare  wat  soos 

donker wier weg van sy gesig uitwaaier. Sy herken Neil se 

gehawende duikpak. 

'n Paar oomblikke staan sy bloot en kyk. Hy weet sekerlik 

wat  hy  doen,  besluit  sy,  maar  namate  die  sekondes 

verbytik,  begin  sy  onrustig  voel.  Hoe  lank  is  hy  al 

daaronder? Sê nou hy het 'n kramp of iets gekry? Hy lê so 

verskriklik stil.  Nina kyk vervaard  om  haar  rond.  Daar is 

niemand  anders  nie.  Waar  is  Mike?  Lindi?  'n  Latente 

paniekerigheid begin deur haar stu.  Stop-think-get-control.  

Dis asof Neil se resonerende stem haar kop van êrens 

penetreer. 

Dit sou onverantwoordelik wees om te aanvaar dat hy 

nie 'n probleem het nie net omdat hy 'n duikinstrukteur 

is. Sy gryp haar duikbril uit haar sak, maak seker dat hy 

reg sit terwyl sy haar skoene uitskop. Met haar hand teen 

die bril om hom in posisie te hou en 'n laaste diep 

asemteug, gee sy 'n lang tree die water in. Dit sou beter 

gewees het as daar tyd was om haar vinne aan te trek, 

besef sy toe die water koel oor haar kop toegaan. 

Toe sy by hom kom, voel dit asof haar longe wil bars. 

Sy wil hom net aan die arm beetkry toe hy sy oë oopmaak 

sy hand lig, 'n sirkel met sy duim en wysvinger maak en die 

ander  drie  strek.  I'm  OK,  vertaal  sy  outomaties  die 

handsein. Go up, vertaal sy die volgende sein en het dan 

in elk geval nie 'n ander keuse as om haar smagtende longe 

te gehoorsaam nie. 

Sy sit uitasem en bewend van woede op die rand van die 

swembad toe sy donker kop uiteindelik reg langs haar deur 

die water breek. Hy skuif die duikbril af sodat dit om sy nek 

hang. 

"Ek is jammer, Nina. Ek sweer dit was nie moedswillig nie. 

Ek het nie gedink jy gaan meer kom nie." Sy oë is 

apologeties en baie groen in die kunsmatige lig. Dan lig 

hy hom rats uit die swembad. Sy hand gaan werktuiglik 

na die rits van sy duikpak, trek dit 'n entjie af en steek 

dan albei sy hande na haar uit. "Kom, kry jou duikpak 

aan. Dit word laat." 

Sy huiwer 'n oomblik, maar laat dan tog toe dat hy haar 

orent trek. Hy laat haar nie onmiddellik gaan nie. 

"Dit  was  goeie  instinkte  wat  jy  gehad  het.  Jy  het  nie 

geweet hoe lank ek onder die water kan bly sonder lug nie. 

Dit was ook vinnig dink om te besef dat die duikbril jou sig 

onder  die  water sal verbeter. As dit 'n toets  was,  wat dit 

definitief nie was nie, sou jy met vlieënde vaandels geslaag 

het." 

Sy  ruk  haar  hande  uit  syne  en  gryp  haar  swemklere  en 

duikpak wat langs haar sak geval het in haar haas om by die 

duikbril te kom. 



"Jy verwag sekerlik nie dat ek moet dankie sê nie." 

Haar stem is hees van ingehoue emosies. Emosies waar-

van woede by verre die minste fel is. 

Teen die tyd dat sy terug is by die swembad, het hy haar 

toerusting  uitgepak  en  gereed  gesit  vir  haar  om  op  te 

koppel. Die vredesgebaar gaan nie ongemerk by haar verby 

nie, maar sy weier om gepaai te word. Sy voer alle opdragte 

met nougesette presisie uit. Sy fokus op elke taak wat hy 

aan haar stel en handel dit so gou en so vaardig as moontlik 

af. 

Dit is net voor tien toe sy haar toerusting weer begin 

ontkoppel. 

"Jy het baie goed gedoen vanaand, Nina." 

Nina ignoreer hom, pak net haar goed weg en stoom dan 

in die rigting van die storte. Dis eers toe sy begin afdroog 

dat sy besef dat haar klere nog sopnat is. Verbouereerd kyk 

sy  rond  en  begin  haar  opsies  oorweeg;  net  om  tot  die 

slotsom te kom dat sy óf met net 'n handdoek óf met nat 

klere sal moet huis toe ry. 

Sy kyk verskrik op toe die deur aan die ver kant van die 

vertrek op 'n skreef oopgaan. 

"Trek dié aan terwyl ons jou klere in die droër sit." 

Neil hou 'n turkoois Extasea T-hemp na haar toe uit van 

agter die deur. 

Teësinnig neem sy die hemp uit sy hande. 

"Dankie." 

Hy wag buite die deur vir haar toe sy met die drup- 

pende  bondel  in  die  hand  uitkom. Sy voel  oneindig self-

bewus. Die T-hemp is groot en los om haar, maar dit reik 

net halfpad teen haar bobene af. Boonop is die swart kant 

tanga  wat  sy  in  die  handdoek  probeer  droog  druk  het, 

koud en ongemaklik. 

"Kom deur na die kombuis toe. Die tuimeldroër is daar." 

Sy probeer dink of sy Sondag so iets daar opgemerk het 

nie, maar al wat sy onthou, is Lindi se helder oë. Seker 

daarom ook dat sy nie kan onthou dat daar 'n tweede 

deur in die klubhuis se kombuis is nie. Dis hierdie deur 

wat geluidloos onder Neil se hand oopswaai. 

Hulle bevind hulle in ‘n opwasplek van die huis se 

kombuis. 

Aan die manier waarop sy die tuimeldroër aanstaar, is dit 

seker duidelik dat sy van die masjien weinig af weet, 

want Neil grinnik effens, neem dan die klere by haar, 

bondel dit by die bek van die masjien in en druk die regte 

knoppe. 

"Ek dink 'n koppie koffie is die aangewese ding terwyl 

ons wag." 

Sy volg hom werktuiglik. 

Die kombuis is ‘n prentjie uit 'n boek, blinkskoon en 

toegerus met die nuutste en beste op die mark. Tog is dit 

gesellig met baie hout, koper en keramiek wat 'n warm 

atmosfeer bewerkstellig. Dis dan waar Lindi hul maaltye 

voorberei. 

Lindi! 

"Ek ... ek wag sommer by die droër!" Sy maak 'n 

onmiddellike U-draai, maar sy hand op haar arm hou 

haar terug. 

"En nou, as jy skielik so verskrik lyk?" vra hy met opregte 

verbasing in sy stem. 

"Ek ... ek wil nie inbreuk maak nie." Sy kyk in die rigting 

van die opening wat na die res van die huis moet lei. 

"Bog." Hy skakel die perkoleerder aan. "Dis die minste 

wat ek kan doen nadat jy my lewe gered het." Sy oë terg 

versigtig in hare. 

'n Oomblik wil-wil sy haar vererg, maar dan kry haar sin 

vir humor tog die oorhand. Sy gee 'n heserige laggie agter 

'n verleë hand en kyk met oë, blink van pret, hoe sy lyf 

ook begin skud. Dan bars hulle altwee openlik uit van die 

lag. 

Presies hoe dit gebeur het, weet sy nie, maar die een 

oomblik was hulle nog in hul lagbui vasgevang en die 

volgende gooi sy kop 'n skadu oor haar gesig en is die lag 

weg tussen hulle. 

Sy kyk gefassineerd hoe sy hare stadig vorentoe val 

terwyl sy mond sentimeter vir sentimeter nader kom. 

Dan sien sy nie meer nie. Haar oë het uit hulle eie toege-

gaan om sodoende enige visuele distraksies uit te vee 

sodat sy net die aanraking van sy lippe op hare kan voel. 

Sy is egter onbedag daarop toe die einste aanraking 

skielik en onverklaarbaar 'n elektriese storm tussen hulle 

ontketen. Sy is skaars bewus daarvan dat sy handevol van 

sy klam hare beetkry in 'n koorsagtige poging om sy 

mond so na as moontlik aan hare te hou terwyl hy haar 

gesig met sy lippe plunder. Hy kreun teen haar wimpers 

toe hy haar liggaam teen hom vastrek asof hy haar nooit 

weer wil laat gaan nie. Dan is sy hande onder die turkoois 

ka toen, op en af teen haar rug, terwyl sy duime eers die 

onderste ronding van haar borste toets en dan die 

soliede pieke angstig verken. Met sy hande onder haar 

sitvlak lig hy haar op. Haar arms gaan vanself om sy nek 

en haar bene strik outomaties om sy lyf. Sonder om 'n 

enkele soen of. aanraking in te boet, voel sy hoe hy haar 

wegdra uit die skel lig van die kombuis en dan sagkens 

neersit op 'n rusbank in ‘n dofverligte vertrek. So skielik 

as wat dit begin het, so skielik is die frenzy oor. Sy oë is 

calamata olywe in die dowwe lig toe hy sy T-hemp oor sy 

kop trek, oor haar buig, met bewende hande haar hemp 

optrek oor haar borste en haar dan help om haar skouers 

daar uit te wikkel. Die hemp val uit sy hande. Nina lê 

terug en hou hom dop terwyl hy onhaastig langs haar 

kniel. Langsaam sirkel sy tong haar naeltjie, glip dan 

vlugtig in en proe hoe sy na haar asem snak. Toe sy haar 

oë weer beneweld oopmaak, is sy mond immer so stadig 

op pad na haar borste. "Nina." Sy voel die skor preweling 

eerder as wat sy dit hoor. En dan is dit asof sy skielik uit 

'n beswyming wakker skrik. Haar asem ruk in haar longe 

en haar oë sper wyd. Met 'n hees uitroep stoot sy Neil 

weg en kom wankelrig orent, haar arms oor haar borste 

geslaan, haar kneukels wit om haar skouerknoppe. Haar 

asem jaag en haar denkvermoë is haar ontneem, maar sy 

weet dat daar êrens fout is. Dat daar iets is wat- sy 

dringend moet onthou. "Nina, wat op aarde ... ?" Neil 

probeer haar teen hom vastrek, maar sy skram wild van 

hom af weg. Sy buk, tel die T-hemp op en trek dit 

halsoorkop aan. "Lindi," onthou sy skielik en kyk hom vir 

‘n breukdeel van 'n sekonde vas in die oë. 

Hy probeer haar nie keer toe sy uitstorm nie. 

Hoofstuk 7 

 

Nina is leeg gehuil en stukkend gewroeg teen die tyd 

dat-sy haar moeë liggaam uit die bed sleep. Sy voel soos 

die sprinkaan in Prediker. Die blou kringe bnder haar oë is 

testament van haar slapelose nag, sien sy in die spieël bo 

die wasbak. Sy begin haar tande lusteloos te borsel. 

Sy kan nie onthou dat sy huis toe bestuur het nie, maar dit 

wat  haar  holderstebolder  vlug  vooraf  gegaan  het,  is  vir 

ewig in haar geheue vasgebrand. 

Die hele dag is sy in 'n dwaal. Sy gee haar lesings, 

herskeduleer klasse, doen voorbereiding, merk werk-

stukke, maar toe sy die aand haar meenthuis instrompel, 

is dit asof dit nie werklik sy was wat al die take uitgevoer 

het nie. Êrens vandaan het 'n alter ego, 'n astrale liggaam, 

'n beskermengel oorgeneem. 

'n Lou stort help om haar gedagtes effens meer gefokus te 

kry. Sy badder nie met aantrek nie, gooi net 'n oorgroot wit 

vlooimarkhemp  aan.  Meer  uit  gewoonte  as  bewuste 

behoefte  luister  sy  na  die  boodskappe  op  haar 

antwoordmasjien. Daan wat wil hê hulle moet gaan fliek, 

haar pa wat net bel om te hoor hoe dit gaan, Salome wat 

wil weet of sy sou belang stel om na 'n kunsuitstalling te 

gaan en dan skielik Neil se stem: "Nina, ons moet praat. 

Bel my asseblief. Dis Neil." 

Asof sy nie die diep timbre van daardie stem vir die res van 

haar lewe tussen duisende ander sal kan uitken nie. 

Praat! Asof dit nie erg genoeg is dat sy hom en Lindi 

Saterdag weer in die oë moet kyk nie. 

Haar  vingers  pons  vanself  die  nommers.  Dit  is  nie  'n 

wilsbesluit nie, net intuïsie. "Ek het 'n vriend nodig," is al 

wat sy uitkry voordat die tranebui haar oorval en haar te 

lam laat om die gehoorbuis vas te hou. 

Dit duur net tien minute vir hom om daar te kom. Hy gee 

haar betraande gesig een kyk, trek haar dan teen om vas 

sonder om hom daaraan te steur dat die trane sy ligblou 

hemp steselmatig deurweek. Hy wieg haar heen en weer 

en  maak troosgeluide in haar  blink  hare  totdat sy  min  of 

meer bedaar. Hy laat haar sit op die rusbank en gaan skink 

dan vir elkeen van hulle 'n stywe  dop konjak uit 'n bottel 

wat hy lank gelede daar vergeet het. 

"Dankie, Daan ... dat jy gekom het." Sy sluk versigtig an 

die sterk drank, ril dan. "Ek weet nie hoe jy die goed kan 

drink nie." 

"Medisinale doeleindes alleenlik." Sy skewe glimlag is so 

bekend én skielik so dierbaar dat sy haar hand impulsief 

teen sy wang laat rus. 

Hy vou sy hand oor hare, draai sy kop en soen haar palm. 

"Wil jy praat?" 

Sy kyk hom behoedsaam aan. Daar is nie 'n greintjie 

passie in sy oë nie, net 'n oorweldigende deernis. Dan 

glimlag sy. 

"Ek dink ek verstaan van Amanda Meinhardt." Daan sug. 

"Ontboesemingstyd?" 

Sy knik. 

Hy glimlag weer skeef en sit dan terug in die bank, sy 

hand nog om hare gevou. 

"Amanda." Hy skud sy kop en kyk na die plafon."Amanda, 

Amanda. Ek kan dit nie verduidelik nie.v Niens. Sy is soos 

'n koors wat oor my kom. As ek by haar is, kan ek my 

hande nie van haar afhou nie. As sy nie-i daar is nie, kan 

ek nie ophou dink aan haar nie. En die'' ergste is, ek weet 

sy gebruik my." Hy draai sy kop na Nina. "Skok ek jou?" 

Nina skud haar kop. 

'"n Paar dae gelede sou jy my waarskynlik moes gelawe 

het ... maar nou ... " Daar is 'n magteloosheid in haar 

laggie. "Ek en jy ... ons maak 'n fine pair." 

"Jy sou die perfekte vrou vir my wees. Jy's mooi, 

intelligent, ons deel in 'n groot mate dieselfde 

belangstellings, ons is albei akademies ingestel. Ons is 

vriende, ons hou van mekaar. Alles is daar." Hy sug nog 'n 

keer. 

"Dink jy 'n mens kan oor hierdie koors kom en terugkeer-

na dit wat met die verstand uit te redeneer is?" 

"Ek wens ek het geweet, Daan. Ek wens ek het geweet." 

Sy kom eers agter haar glas is leeg toe Daan sy hand 

vraend uithou. Sy knik. Kom sy om, so kom sy om. 

Miskien help dit haar om te slaap, help dit haar om nie - 

beelde van Lindi en Neil in mekaar se arms voor haar 

geestesoog op te tower nie. 

"Wie is hy?" vra Daan toe hy met hervulde glase 

terugkeer. 

Sy neem 'n diep teug. Haar mond voel verdoof. 

"Dis nie belangrik wie hy is nie. Hy woon saam met iemand 

anders  en  vir  alle  praktiese  doeleindes  is  hy  'n 

Neanderthal." Sy maak haar warmgehuilde oë moeisaam 

toe. 


"Maar hy gee jou koors?" Sy knik, oë steeds toe. 

"Hy kan 'n vulkaan in my ontgin deur net na my te kyk. As 

ek net aan hom dink, kom daar 'n lamte oor my." Sy voel 

skaars  toe  Daan  die  glas  uit  haar  vingers  wikkel  en  haar 

teen hom aantrek. "Hy het die wonderlikste oë. Maar ek 

dink hy's 'n Slams." Haar tong raak swaar. Dit voel asof sy 

dryf. "Hy toohr me' my ... " 

Dan oorval die slaap haar. 

Nina  weet  nie  waar  sy  haar  bevind  nie,  net  dat  sy  'n 

verblindende  hoofpyn  het  en  dat  die  skel  gelui  van  die 

deurklokkie nie help nie. 

Sy en Daan kom gelyk orent en kyk mekaar ewe verdwaas 

aan. 

"Wat de hel?" Daan vee oor sy rooi oë en skud sy kop asof 

hy so helderheid  kan verkry.  Hy kyk  op sy  horlosie. "Half 

twaalf." 

Nina strompel half duiselig na die deur. Onder die lamplig 

lyk hy nog groter. 

"Ek bel al heelaand. Toets-'n-nommer sê die gehoorbuis is 

nie  op die  mikkie  nie.  Het jy gedink dit  sal  my keer?"  Hy 

trek die veiligheidsdeur met ‘n ongeduldige pluk oop en sit 

haar duiksak onsag op die vloer neer. "En hoekom het jy 'n 

hek as jy dit nie sluit nie?" 

Nina kyk hom met slaapbenewelde oë aan, haar hand teen 

haar kloppende kop. Sy volg die pad van Neil se oë toe hy 

in sy spore vassteek. 

Sy gee 'n benoude giggel. Sy het Daan nog nooit so verfoes 

gesien  nie.  Die  das  is  losgemaak  en  hang  skuins  oor  sy 

skouer. Van sy hempsknope het losgekom en sy hare staan 

in alle rigtings. Hy kyk van Neil na haar en dan weer na Neil. 

'n Stadige glimlag neem die plek van die verwarring op sy 

gesig in. 

Hy steek sy hand uit na die groot man met die woedende 

gesig. 

"Die naam is Daan, Daan de Wet. Ek is juis op pad." Neil 

skud onwillekeurig die aangebode h.and; steeds 

sprakeloos. 

"Bye, Niens." Daan soen Nina vlugtig op die voorkop en 

verdwyn deur die voordeur sonder om om te kyk. 

Nina ys om te dink wat hy voor hom moet sien toe Neil haar 

op en af bekyk. Sy weet die kaasdoekhemp moet deurskyn 

met die lig agter haar en sy het nie die moeite gedoen om 

'n bra  aan te  trek  nie. Sy vee-vee sonder oortuiging deur 

haar deurmekaar hare. 

"Bk het hoofpyn," is al waaraan sy kan dink om te sê. Neil 

kyk betekenisvol na die halwe glas konjak wat nog op die 

koffietafel staan . 

Sy draai om en stap deur na haar badkamer. Miskien sal 

sy beter kan dink as sy pille vir haar hoofpyi:t gedrink het. 

Sy sluk twee tablette met ‘n spul water af en waag dit dan 

om in die spieël te kyk. Haar hare is 'n blink blonde 

warboel, die hemp gaap suggestief oop, maar dit 

registreer skaars by haar. Neil staan agter haar. Sy groot 

lyf toring oor haar. Die lig trek ougoud strepies uit sy 

donker kop. Sy oë eis 'n verduideliking van haar. 

Haar oë is onbeskaamd weerloos, maar hulle hou syne 

dapper terwyl sy haar kop stadig, ontkennend skud. Die 

hitte van sy lyf kom nader, skroei deur die kaasdoek teen 

haar rug, haar sitvlak. Hy laat sak sy mond tot op haar 

kroontjie. Sy kyk gefassineerd hoe sy sterk hande haar 

borste teer toeskulp, hoe die poniestert vorentoe val toe 

sy lippe haar nek soek. Met 'n kreun draai sy in sy 

omhelsing in en gee haar oor aan die dolle maalstroom 

wat hom meester maak van haar lyf en haar duiselend 

meesleur na 'n tydlose plek, 'n onbegrensde ruimte van 

suiwer ekstase. 

Dit neem haar 'n rukkie om daarvandaan terug te keer na 

die prosaïese werkllkheid van haar badkamer en dan nog 

'n ruk om te besef dat Neil haar 'n armlengte van hom af 

weghou. Albei se asems jaag. 

"So ... " Hy sukkel om sy asem onder beheer te kry. 

"Nina, so gaan dit nie werk nie. Ons moet praat." 

Sy kyk hom net met groot oë aan, nie gebore in staat om 

'n verstaanbare sin te uiter nie. 

"Hemel, Nina, moenie só vir my kyk nie!" Hy laat val sy 

hande van haar arms, draai om en stap na die voordeur 

wat nog wawyd oopstaan. Dan draai hy terug na haar. 

"Ek bel jou môremiddag. Hier en só kan ons nie praat 

nie." Hy vou haar gesig in sy hande toe en laat rus sy ferm 

lippe vir 'n breukdeel van ‘n oneindigheid op hare. Dan lig 

hy sy kop. "Sluit jou deure." Hy huiwer 'n sekonde op die 

drumpel. "En net môre wil ek weet wie de bliksem Daan 

de Wet is." Daarmee verdwyn hy in die donker. 

Sy  behoort  'n  hangover  te  hê,  dink  sy  toe  sy  haarself  vir 

oulaas in die spieël beskou voordat sy kampus toe ry. 

Hierdie gloeiende wese het geen reg daartoe om so goed 

te  lyk  en  so  goed  te  voel  nie.  En  hierdie  wese  het  geen 

nuttelose  bril  meer  nodig  nie,  besluit  sy  en  luister  met 

sadistiese  behae  hoe  die  brilglase  stukkená  val  in  die 

asblik. 

Met al die ekstra klasse wat sy moes inpas, vat sy meeste 

van die dag skaars grond, maar al waaraan sy kort-kort 

dink is dat hy gaan bel. Neil gaan bel. Hulle gaan praat. 

Vanmiddag gaan hulle uitpraat. 

Hoe laat  hou  middag  op en  begin  aand? Sy kyk  die  hoe-

veelste keer op haar horlosie. Dis al oor ses en nog geen 

tyding  nie.  Daar  was  ook  nie  boodskappe  op  die  ant-

woordmasjien  nie  en  sy  het  seker  gemaak  dat  die 

gehoorstuk ordentlik op die mikkie is. 'n Paar keer al. 

Teen sewe-uur kan  sy  glad  nie  meer konsentreer  op  die 

boek wat sy probeer lees nie en teen agtuur is sy in trane. 

Teen tienuur het sy nie meer 'n greintjie trane of trots in 

haar oor nie. 

Sy  sleep  die  Extasea-handleiding  nader  en  vind  die 

huisnommer. 

"Hallo." Die stem is slaapbeneweld maar onteenseglik 

Lindi s'n. "Hallo?" 

Sit neer, skree haar verstand. "Is Neil daar?" wen haar 

hart. Daar is 'n kort stilte. 

"Ek dink hy is in die stort. Ek moes ingesluimer het. 

Net 'n oomblik." 

Nina kan hoor dat Lindi haar hand oor die ontvangstuk 

hou, maar sy kan ook duidelik hoor toe sy roep: 

"Lovey!" en dan harder: "Lovey!" 

Toe Nina die foon sagkens op die mikkie neersit hoop en 

bid sy net dat Lindi nie haar stem herken het nie. Dit sal 

sy nie ook nog kan oorleef nie. 

Oorleef of nie oorleef nie, duik gaan sy duik, besluit Nina 

Saterdagoggend  op  die  laaste  nippertjie.  Sy  sal  haar  nie 

laat onderkry deur 'n skarminkel soos Neil Brendan nie. 

Sy en Ben kom tegelykertyd daar aan, albei laat. Hulle 

groet haastig en skiet dan by die kleedkamers in om te 

gaan verklee. Hulle lag toe hulle weer gelyk-gelyk uitkom. 

Die res is al in die swembad. 

"Ons beter wikkel." Ben voeg daad by die woord en begin 

sy toerusting gereed kry. 

Nina volg sy voorbeeld en binne minute kan hulle by die 

groep in die water aansluit. 

Die natsessie duur die grootste deel van die dag. Toe Néil 

hulle  uiteindelik  verdaag  om  te  gaan  aantrek,  is  Nina 

doodmoeg en na  aan  trane.  Wat sy verwag het,  weet sy 

nie, maar dat Neil haar so doelbewus ignoreer, is vir haar 

'n skok. Hy het haar en Ben selfs by Mike en Lindi se groep 

ingedeel  vir  herhaaloefeninge.  Die  min  slaap  en 

emosionele spanning van die afgelope tyd is besig om sy 

tol  te  eis,  besef  sy  toe  sy  haar  trane  in  die  stort  onder 

beheer probeer kry. 

Gelukkig is daar nie nog 'n lesing nie. Neil verduidelik net 

hoe om by Bass Lake uit te kom vir hulle eerste regte duik 

die  volgende  dag.  Hy  stel  voor  dat  almal  by  die  klubhuis 

bymekaarkom sodat hulle saam daarvandaan kan ry. 

Ben kom staan by Nina en Salome. 

"Sal ons drie saamry? Die BMW is groot genoeg." "Dit 

klink gaaf. Dan sal ek en Nina vir die braaigoed 

sorg, of hoe, Nina?" Salome lyk weer haar ou self. Eintlik 

beter, dink Nina. 

"Braaigoed?" Nina frons. 

"Ou verstrooid!" Ben gee haar hare 'n plukkie. "Jy't nie na 

'n woord geluister nie. Ons gaan braai en party hou na ons 

eerste regte egte duik." Ben lyk ook meer ontspanne as wat 

sy hom onthou. 

Dis eers toe sy op pad huis toe is dat haar optelsommetjie 

meteens  werk.  Ben  en  Salome.  Natuurlik.  Dis  waarom  sy 

nog  hierdie  hele  week  nie  van  Ben  gehoor  het  nie.  Nina 

glimlag  by  haarself.  Iemand  se  sake  werk  darem  uit.  G'n 

wonder André het so bekaf gelyk nie. 

Dan vervaag haar glimlag. Sy kan nie glo dat Neil alles wat 

tussen  hulle  gebeur  het  net  so  kan  ignoreer  en  aangaan 

asof sy nie eers bestaan nie. Sy kan ook nie glo dat 'n mens 

so  groot  kapasiteit  vir  pyn  het  nie.  Elke  keer  wanneer  sy 

deur die dag gedink het sy kan nie meer nie, het sy êrens 

tog  die  krag  vandaan  gekry  om  op  haar  tande  te  byt  en 

daardeur te worstel sonder om haar heeltemal oor te gee 

aan haar ellende. 

"Is jy seker jy is okay?" vra Ben vir die derde maal terwyl hy 

haar duiksak en die kosmandjie in die kattebak laai. "Jy is 

bleek en daar is blou kringe om jou oë." 

"Jy weet net hoe om 'n vrou sprankelend mooi te laat 

voel," spot sy en wonder hoe sy die dag gaan oorleef. 

Terwyl Ben brandstof laat ingooi, draai Salome om in die 

voorste sitplek. 

"Nina, dis nie ... " Sy beduie na Ben buite by die pomp en 

dan na haarself. "Dis nie oor ons dat jy lyk soos jy lyk nie, is 

dit?" 

Nina skud haar kop en glimlag. 

"Nee, Salome, ek is vreeslik bly vir julle onthalwe. Ek is mal 

oor  Ben,  maar  nie   só   nie.  Ek  het  ander  demone  wat  my 

jaag. Niks wat nie met tyd sal regkom nie." 

Salome lag verlig. 

"Ek  is  bly  om  dit  te  hoor."  Dan  slaan  sy  hand  voor  haar 

mond. "Nie van jou demone nie ... jy weet wat ek bedoel." 

Nina lag ook. 

"Ek weet wat jy bedoel. Wat sê André?" 

"Ek weet nie of hy 'n vermoede het nie, maar alles is nog 

so nuut tussen my en Ben ... 

Dit het so onverwags   gebeur  ... en  dit  nadat  ons  mekaar 

al  'n  hele  ruk  ken  en  saam  met  verskillende  partners 

vakansie gehou het." Sy bloos. "Ek wil eintlik nie hê enigeen 

moet weet daarvan nie. Nie nou al nie." 

"My lips are sealed." Nina maak 'n sluitgebaar voor haar 

mond. "Maar 'n mens kan dit nie eintlik miskyk nie." 

Salome lag, 'n serene sagtheid in haar oë. 

"Dis soos 'n wonderwerk." 

 Equalize, equalize.  Nina sluk en sluk, sy knyp haar neus toe 

en blaas saggies, maar die pyn in haar ore word on-

draaglik.  Ascend slightly and try again at a slower rate.  Die hele 

verdomde handleiding is in haar kop, maar sy kry nie ge-

equalize nie. Die drukking van die water op haar binne-

oor veroorsaak die pyn en sy kry dit nie reg om gelyke 

drukking van binne af te bewerkstellig nie. Sy kyk 

gefrustreerd toe hoe die res van die duikers dieper en 

dieper in die ietwat troebel water van die uitgewerkte 

steengroef afsak. Dan blaas sy weer en voel verlig hoe 

haar ore uiteindelik pop. 

Sy kan nie die res van die groep meer sien nie. Nie een van 

die duikleiers, Mike of Lindi, is in sig nie. Neil en die ander 

helfte  van  die  groep  is  aan  die  ander  kant  van  die  dam. 

Versigtig sak sy nog 'n paar meter. Het sy haar verbeel of 

het  sy  'n  beweging  gesien?  Dan  sien  sy  dit  weer,  die 

beduidenis van 'n neonpienk vin. Lindi. 

In haar haas om weer by die groep aan te sluit, sak sy te 

vinnig en skiet die pyn weer deur haar ore. Ongeduldig en 

teen haar beterwete in probeer sy haar ore forseer om te 

pop. 

"En waar was jy toe dit gebeur het, buddy Ben?" Neil draai 

haar kop om sy liggie in die ander oor in te skyn. 

"Dit was my eie onnoselheid. Los vir Ben uit." Haar stem is 

dof in haar ore. 

"Lê jy net stil. Jou beurt kom nog. Ek praat met Ben. 

Wat is die grootste taak van ‘n buddy, Ben?" 

"Om altyd jou buddy in die oog te hou." Ben klink skoon 

bedees. 

"Nou vra ek jou weer, waar was jy toe jou buddy begin 

sukkel het om te equalize?" 

"Ek het probeer om vir beide Nina en Lindi in die oog te 

hou, maar toe ek weer kyk, was Nina weg. Ek is jammer." 

"Moenie vir my sê jy is jammer nie, Ben. Dit moet jy vir 

Nina sê. En jy, Nina. bly net so lê totdat ek sê jy kan 

opstaan." 

Nina hoor hom wegstap en na Lindi roep. 

"Ek is jammer, Nina. Ek is regtig so jammer." Ben hurk by 

haar. 

"Moenie jou aan King Kong steur nie. Dit was ons eerste 

duik. Die fout wat jy gemaak het, is minder sim pel as die 

een wat ek gemaak het." Nina waag dit om haar oë op 

skrefies oop te maak. "Praat ek baie hard?" 

Ben grinnik. 

"Nogal. Is dit baie seer?" 

"Nie meer so erg nie. Dis meer ongemaklik. Dit klink of ek 

in 'n drom praat." 

"Dis daardie pes van ‘n Lindi se skuld." 

Nina maak haar oë heeltemal oop om Salome 'n rukkie 

later oor haar te sien buk. 

"Neil  is  besig  om  haar  die  leviete  voor  te  lees  agter  die 

toilette. Hulle het nie geweet ek is daarbinne nie. Neil sê jy 

het boonop te vinnig boontoe gekom ook." 

"Sy het net beduie ek moet opgaan. My ore was so seer, ek 

het nie gedink nie. Ek het ook nie besef hoe diep ons was 

nie." Nina se gesig vertrek  toe 'n steekpyn  deur  haar oor 

skiet. 

"Sy  moes  saam  met  jou  opgegaan  het.  Mike  was  mos  by 

die  res  van  die  groep.  Ek  sweer  sy  het  dit  moedswillig 

gedoen. Ek sien mos hoe kyk sy soms vir jou." 

"Ag, nee, Salome, nou is jy laf. Dit was my eie onnoselheid. 

Ek moes beter geweet het as om my ore te forseer net om 

by die groep te bly en ek  moes in beheer ván  my  ascend 

gebly het." 

"Ek is bly jy besef dit darem. Hoe voel die oor?" Neil kom 

weer in haar gesigsveld. 

Sy maak haar oë summier weer toe. 

"Ek is okay. My oor is okay en my neus het lankal opgehou 

bloei. Gaan asseblief aan met die res. Ek is nou by julle." 

"Is jy naar of duiselig? Het jy enige ander pyne?" 

Ja, wil sy uitroep, as ek naby jou is, voel ek duiselig. 

As ek aan jou en Lindi dink, voel ek naar, en my hart pyn 

soos ek nie geweet het 'n hart kan pyn nie. 

"Los my net 'n rukkie alleen. Ek sal jou onmiddellik laat 

weet as ek vermoed daar is iets fout." 

"Goed, mense, terug in die water. Mike, begin solank met 

die reddingsprosedures." 

Nina sug verlig. Sy wag totdat almal weggeknars het op die 

gruisgrond en maak dan weer haar oë oop. Sy poniestert 

het losgekom en sy hare hang donker teen sy regterwang 

af, sy kop skuins, nie 'n voet van haar gesig af nie. Sy knyp 

weer haar oë toe. "Gaan weg." 

"Nie voordat jy jou oë oopmaak en vir my sê waar jy 

Vrydag die hele goddelike dag en nag was nie." 

Haar oë vlieg vanself wyd oop. "Wat bedoel jy?" 

"Jy was die hele dag nie op kantoor nie en jy het my ook 

nie teruggebel soos ek jou in die boodskap wat ek by die 

sekretaresse gelaat het, gevra het nie." Hy vee sy hare 

agter sy oor in. 

"Jy't gesê jy gaan my in die middag bel." 

"Nou ja, ek het van voor twaalf af elke uur gebel." 

"Kantoor toe?" Sy sug toe hy knik. "Ek was nie by die 

kantoor aan nie, maar ek was van vieruur af by die huis. 

Hoekom het jy nie daarheen gebel nie?" 

"Jy was?" Hy frons nadenkend. 

"Neil! Kom nou. As ons nie nou met die rescues begin nie, 

gaan ons nie klaar kry nie." 

Daar is ongeduld in Lindi se stem. 

"Ek kom." Hy staan op. "Ons praat weer later. Hoe voel 

jy?" 

Sy knik en gee die duiksein wat beteken dat sy okay is. 

Hy glimlag. 

"Gaan was jou gesig en kom dan water toe as jy seker is 

jy's regtig okay." 

Nina staan onder die stort nadat hulle die reddingsprosed 

ures tot vervelens toe geoefen het toe 'n duiseligheid 

haar skielik oorval. Sy gryp na die muur om regop te bly, 

maar dis gou oor en sy dink nie eers daaraan om vir Neil 

daarvan te sê teen die tyd dat hulle almal om die vuur 

staan en vleis braai nie. Die dowwe hoofpyn en die 

steekpyn-e wat sy af en toe in haar oor kry, word ook nie 

erger nie en dit pla haar eintlik minder as die vyandigheid 

wat Lindi uitstraal. Die rooikop se oë is messe elke keer 

wanneer sy in Nina se rigting kyk van anderkant die vuur 

af waar sy haar plek langs Neil gekleim het. 

"Moet jou nie aan haar steur nie. Sy' s net vies omdat 

Neil haar oor die vingers geraps het vanmiddag." Salome 

gee vir Nina 'n glas wyn aan en gaan dan met ‘n terg-

laggie voort: "Ek is seker dit het niks te make met die 

romantiese toneeltjie nadat Neil ons almal water toe 

gejaag het nie!" 

"Watse romantiese toneeltjie?" vra Nina skerp, dadelik 

op die verdediging. 

"Ag, jy weet, die bekommerde duikinstrukteur wat 

besorg oor die beseerde student buk en diep in haar oë 

kyk vir wie weet hoe lank en sweet nothings met haar 

wissel, heeltemal onbewus van die res van die groep in 

die water." Salome se oë dans van pret. 

"Ag, bog, Salome, man." Nina voel hoe 'n blos haar 

wange kleur. "Hy sou oor enigeen van ons bekommerd 

gewees het. Hy is verantwoordelik vir ons veiligheid, 

onthou." 

"Me thinks the lady doth protest too much," terg Salome 

verder, maar versober dan. "Die vibes tussen jou en Neil is 

ooglopend vir enigeen wat net 'n bietjie oplet, Nina. Pasop 

maar  vir  onse  Linditjie.  Sy  is  nie  'n  katjie  om  sonder 

handskoene aan te durf nie en sy het lankal besluit dat Neil 

Brendan haar toekom. Sy wag net dat hy oor die dood van 

sy vrou kom." 

Nina verstik amper in haar wyn. ''Sy wat?" 

"O, gits, ek dag jy weet daarvan!" Salome slaan haar 

hand voor haar mond, dan trek sy haar skouers op. "Wel, 

die aap is nou klaar uit die mou. Ek kan jou seker maar net 

sowel vertel. Jy sal in elk geval vroeër of later uitvind. Neil 

was met Lindi se ouer suster, Laura, getroud." 

"Die vleis is gaar, skone dames." Nina kyk vinnig om toe sy 

Ben se stem skielik agter hulle hoor en sien dan verbaas 

hoe die grond asof in stadige aksie na haar toe aankom. 

Toe sy haar oë weer oopmaak, is dit Neil se bekommerde 

gesig wat 'sy in die lig van die vlamme sien. Sy ru 

gebeitelde gelaatstrekke en die donker poniestert wat oor 

sy skouer hang, laat hom soos 'nApache lyk. Hoe op aarde 

gaan sy aan haar pa verduidelik kry dat sy die hots het vir 

'n Rooihuid? wonder sy half deurmekaar. "Ben, sal jy vir 

Lindi huis toe neem? Ek wil Nina by 'n dokter kry," hoor sy 

Neil se stem van ver af kom voordat hy haar optel en met 

die grootste gemak na sy vierwielaangedrewe Sani dra. 



Hoofstuk 8 



" Donderdagaand laas geëet! Vir twee weke sleg geslaap! 

En jy duik!" Hy hou die deur van die Sani vir haar oop. 

"Het jy dan niks gehoor wat ek in die lesings oor fatigue 

gesê het nie? Het jy ooit enigiets ingeneem van wat ek 

gesê het?" 

"Sal jy nou ophou om in uitroeptekens te praat? Ek het 

jou gesê daar is niks fout met my ore nie." Nina klim in. 

"Jy kan dankbaar wees hy't jou nie verbied om vir vier 

weke te duik nie. Die squeeze kon nie te erg gewees het 

nie, maar dis glad nie te sê dat daar niks met jou ore fout 

is nie. Voor ons Sodwana toe ry, kom jy weer na Dirk toe 

en ek soek 'n brief wat jou ore gesond verklaar. Is dit 

duidelik?" Hy kyk haar streng aan en maak eers die deur 

toe nadat sy teësinnig geknik het. 

"En jy slaap van nou tot Donderdag minstens agt uur per 

nag en eet drie gesonde maaltye per dag en drink jou 

vitamiene, anders laat ek jou nie toe om te duik nie," her-

vat hy sy preek toe hy agter die stuur inskuif. "Het jy dan 

geen common sense nie?" 

"En het jy dan geen einde nie? Ek het mos nou gehoor en 

ek  het  mos  nou  belowe."  Die  ongeduld  is  duidelik 

hoorbaar  in  haar  stem.  Oor  die  algemeen  is  sy  'n  heel 

geduldige  mens,  maar  Neil  Brendan  het  net  die  vermoë 

om haar verkeerd op te vryf. 

Hy kyk skuinskop na haar. 

"Jy moet leer om vir jouself te sorg, Nina Steyn. Niemand 

kan dit vir jou doen nie." 

"En jy moet leer om op te hou nag." 

Sy kan sien dat hy 'n glimlag onderdruk toe hy die motor 

aanskakel. 

"Ek is al van baie dinge beskuldig, maar nag was nog 

nooit een van hulle nie." 

"Ek vind dit verbasend." Nina glimlag ook, al is dit half 

teësinnig. 

Hy raak weer ernstig. 

"Nie barotrauma of dekompressiesiekte is speletjies nie. 

As jou binne-oor iets oorgekom het, sou jy nooit weer 

kon skubaduik nie en die bends is glo hel." 

Nina byt haar lip en hou haar oë op haar skoot. Skuba is 

deel van Neil se lewe soos lees en skryf besef sy skielik. 

Dit sou vir hom ondenkbaar wees om nie meer te kan 

duik nie. Vir hom is dit nie 'n eenmalige avontuur nie, 

maar 'n leefwyse. Dit is sy beroep, deel van dit wat hom 

Neil Brendan maak en enige vrou wat sy lewe met hom 

wil deel, sal duik noodwendig ook deel van haar lewe 

moet maak. Daarsonder sal die gaping te groot wees. 

Toe hulle voor haar meenthuis stilhou, wag Ben en Salome 

reeds  daar,  angstig  om  te  hoor  wat  gebeur  het.  Die 

verligting op hulle gesigte is duidelik toe Neil ver duidelik 

dat Nina 'n goeie kans staan om die naweek nog te kan duik 

op voorwaarde dat daar geen infeksie ontstaan nie. 

"Ek hoop nie jy gee om nie, maar Lindi kom saam met 

André." Salome kyk na Neil. "Ons wou ry om seker te 

maak dat Nina okay is en sy wou nog bly." 

Neil skud sy kop. 

"Dis nie 'n probleem nie. Nou moet ons kos in Nina se lyf 

kry en dan moet sy gaan rus." 

"Ons het toe ook nie geëet nie. As julle so voel en jy het 

eiers en kaas in die huis, Nina, maak ek gou vir ons almal 

omelet?" Salome kyk vraend na die res. 

"Dit klink vir my ná 'n uitstekende idee." Neil kyk na Nina. 

Sy knik. 

"Daar behoort te wees. Kom ons gaan kyk." 

Salome  neem  dadelik  die  kombuis  oor  en  kommandeer 

Ben  se  hulp  op.  Nina  word  uit  die  kombuis  geveto,  maar 

hulle laat haar toe om 'n bottel wyn te gaan uitgrawe. 

roe sy in die sitkamer kom, staan Neil deur haar CD-

versameling en kyk. Hy kyk op. 

"Ek is beïndruk. Van Vivaldi tot Bryan Adams." Sy 

lagplooitjies waaier. "Ek sien Bryan Adams is juis in die 

speler." 

Nina bloos. Dit maak haar verleë dat hy moet weet sy het 

onlangs weer na Bryan Adams geluister, maar sy is bly dat 

Vivaldi klaarblyklik nie heeltemal 'n vreemdeling vir hom 

is nie. Sy hou die wynbottel en kurktrekker na hom toe 

uit. 

"Maak jouself handig." 

In plaas daarvan om die bottel en kurktrekker by haar te 

neem, omsluit sy groot hande haar polse en hy trek haar 

stadig maar doelbewus nader. 

"Jy't my laat skrik, Nina Steyn." Sy kan haar oë nie van sy 

naderende  lippe  afneem  nie.  "Min  mense  kry  dit  reg." 

Dan rus sy mond sagkens op hare en sy voel hoe die aarde 

begin tol. 

"Is dit waarom ons so lank moet wag vir 'n glas wyn?" 

Ben se stem bring die aarde weer tot stilstand. Nina is 

lus en slaan hom met die bottel oor die kop. Neil lag sag 

asof hy vermoed wat sy dink, neem die potensiële 

moordwapen by haar en begin met die kurktrekker werk 

Nina het geen ander opsie as om lam op die bank te 

gaan sit nie. Die man het die vermoë om met een soen 

al haar energie te tap soos 'n vampier wat sy slagoffer se 

bloedvate leegsuig. 

Dit word 'n gesellige aand, maar teen nege-uur jaag Neil 

vir Salome en Ben aan en vertrek tegelykertyd. Sy ou 

broederlike nagsoen kon hy ook maar gehou het, dink 

Nina vies toe sy in die bed klim, maar sy raak tog met ‘n 

salige glimlag om haar mond aan die slaap. 

Neil bel Maandagaand om te hoor of sy geëet het, of haar 

ore seer is en om haar die dood voor die oë te sweer as 

sy nie genoeg slaap nie. 

Sy het gehoop om hom weer te sien, maar hy wens haar 

net 'n goeie nagrus toe sonder enige verdere ver-

duideliking. Haar hart klop pynlik in haar binneste. Dit 

het die vorige aand gelyk asof hy werklik omgee. 

Nina sug. Sy ken hom glad nie, verstaan hom nie. 

Daarom dat dit vir haar so'n skok was om te hoor dat hy 

getroud was, en dit boonop met Lindi se suster. 'n Dolk 

draai in haar hart. 

Lindi.  Hy  gee  weliswaar  nie  besonder  baie  aandag  aan 

haar  wanneer  hulle  almal  bymekaar  is  nie,  maar 

Vrydagaand was hy onder die stort, naby genoeg aan ‘n 

sluimerende Lindi sodat sy hom met 'n "lovey!" kon roep. 

Dit neem geen ingewikkelde wiskundige berekening om 

by vier uit te kom as sy twee en twee bymekaar tel nie. 

Wat Nina egter amper meer ontstellend vind, is dat, 

hoewel sy 'n intense fisieke pyn voel wanneer sy aan 

hom en Lindi dink, sy nie kan wag om hom weer te sien, 

om weer deur hom vasgehou, gesoen, geliefkoos te 

word nie. Het sy dan geen trots meer oor nie? Wat het 

geword van haar sin vir ordentlikheid, van haar môrele 

standaarde? Het haar liggaam dan nou totaal die 

funksies van haar verstand oorgeneem? 

Haar redding Dinsdag is dat sy ongelooflik besig is. Met 

al die geherskeduleerde klasse kry Nina egter ook nie juis 

tyd om  baie aandag aan haar skuba-handleiding  te gee 

nie. 

Teen die tyd dat sy by die lesinglokaal uitkom vir die 

eksamen is sy 'n wrak. Hoe sal dit lyk as die univer-

siteitsdosent met haar briljante akademiese rekord nie 

eers 'n duikeksamen kan slaag nie! 

Neil en Lindi kom effens laat aangedraf met die 

vraestelle. By verduidelik dat die antwoordstelle na die 

VSA gestuur word om amptelik deur NAUI gemerk te 

word, maar dat hy en Lindi en Mike sommer eers self 

deur die antwoorde sal gaan sodat almal darem weet 

waar hulle staan. 

Nina vind nie die vrae moeilik nie, maar sy sukkel met die 

dekompressietafels waarvolgens 'n duiker moet uitwerk 

hoe  lank  en  hoe  diep  sy  duike  behoort  te  wees.  Somme 

was nog nooit haar forté nie, erken sy aan haarself toe sy 

uiteindelik haar antwoordstel ingee. 

Sy en Ben en Salome sit nog en post mortem hou oor die 

eksamen toe Neil-hulle terugkeer met die punte. 

Aan sy glimlag is dit duidelik dat daar nie probleme is nie. 

"Ek  is  baie  trots  op  julle.  Dis  die  hoogste  gemiddeld  wat 

enigeen van  my klasse nog  ooit behaal  het en die eerste 

keer  dat  een  van  my  studente  so  na  aan  volpunte  kry. 

Nina, ek kan nie glo dat jy volpunte in alles kan kry en dan 

'n gewone optelfout kan maak met jou duiktafels nie." Hy 

knipoog vir  haar  en kyk  dan  na  die res.  "Nina  het  agt  en 

negentig persent gekry. Dit kon honderd persent gewees 

het as sy haar vingers gebruik het om te tel." Toe die gelag 

en geterg bedaar, lees hy die ander se punte uit. Net Nina 

sien die giftige kyk wat Lindi in haar rigting stuur. 

Almal is verlig dat die eksamen agter die rug is en begin in 

alle erns beplan vir die naweek wat voorlê. Hulle reël dat 

Peet en Annie, en Salome en Ben saam met Joe en Cathy 

in  die  kombi  ry.  Neil  besluit  dat  Nina  en  Mike  saam  met 

hom in die Sani die voortou sal neem. Nina vermy Lindi se 

blik so ver as moontlik, maar kan nie help om op te merk 

hoe  haar  oë  vernou  toe  Neil  voorstel  dat  sy  saam  met 

André in dié se Landrover ry om hom geselskap te hou nie. 

Nina kom eers laat Woensdagaand by die dokter uit, maar 

tot haar verligting, verklaar Dirk haar duikfiks. Sy is besig 

om te pak toe die foon lui. 

Neil! Is haar eerste gedagte, en sy draf om te gaan 

antwoord. 

"Lindi hier. Ek wil net hê daar moet duidelikheid wees, 

Nina, Neil en ek kom al 'n lang pad saam. Ek vergewe 

hom sy gereelde indiskresies met sy studente, maar ek 

wil hê jy moet weet, hy' s myne. Daar is net een persoon 

wat Laura se plek in sy lewe kan inneem, en dis ek. Ek 

was miskien nooit intellektueel haar gelyke nie, maar 

volgens hom oortref ek haar by verre in die bed. En 

uiteindelik is Neil eerstens man." Sy bly 'n oomblik stil. 

"Net sodat jy weet waar jy staan." 

Nina staan lank met die gehoorbuis in haar hand, dan sit 

sy dit langs die instrument neer en pak klaar. 

Dit  is  drie  volgelaaide  voertuie  wat  halfvyf  die  volgende 

oggend by die klubhuis gereed staan om te vertrek. In die 

opgewondenheid wat daar gedurende die laaiery heers en 

met  die  aanhoudende  gebabbel,  kom  selfs  Salome  nie 

agter dat Nina besonder stil is nie. 

Neil kyk wel op 'n stadium vraend na haar, maar is in die 

algemeen te besig met die pakkery om te veel aandag aan 

haar te skenk. 

Lindi is haar sprankelende self, duidelik gewoond aan die 

prosedures wat gevolg word en skynbaar ongeërg oor die 

feit dat sy nie saam met Neil ry nie. 

Toe almal hulle gereed verklaar om te vertrek, eis Mike die 

agterste  sitplek  in  die  Sani  vir  homself  op  voordat  Nina 

enigiets  kan sê  of doen en  moet sy  noodgedwonge voor 

langs Neil inskuif. 

Hulle is skaars uit die stad uit toe Mike se ligte gesnork 

hoorbaar word. 

Neil glimlag en beduie met sy kop agter toe. 

"Dis  sy  ou  laai  daardie.  Hy  sal  nou  deurslaap  tot  op 

Pongola  wanneer  ons  brandstof  inneem  en  ons  ore  dan 

van  ons  koppe  afpraat  tot  by  die  kamp.  Hoe  voel  jy?" 





"Heeltemal goed, dankie." Haar stem klink stram in haar 

ore. 

"Ek het jou gisteraand probeer bel, maar ek kon nie 

deurkom nie." 

"O." 

"Wat is fout, Nina?" 

"Niks." 

'n Oomblik lank is net die gedreun van die enjin en Mike 

se sagte snorkgeluide hoorbaar. Dan grom Neil: 

"Magtag, Nina, wat is dit vanoggend met jou?" Hy neem 

sy oë 'n oomblik van die pad af en frons na haar. 

"Kyk waar jy ry en los my uit ... lovey!" Nina kan haar tong 

afbyt toe die gehate woord onbeplan uittuimel. 

Na 'n rukkie waag sy dit om na Neil te loer toe hy niks sê 

nie. Hy sit so wragtig en skud van die lag, duidelik besig 

om te probeer om sy pret onder beheer te kry, maar nie 

besig om te wen nie. Toe hy haar blik op hom voel, gee 

hy die stryd gewonne en bars uit van die lag. 

"Wat is nogal so oneindig snaaks?" Haar oë brand skielik. 

"Jy!" Hy lag nog steeds. "Jy is jaloers." 

"En jy is verwaand!" Sy vou haar arms en kyk by die 

venster uit. 

"Nina." Hy't opgehou lag, maar sy kan steeds 'n glimlag in 

sy stem  hoor.  "Dis  nie  die  tyd  of  die  plek  om  oor ons te 

praat  nie."  Sy  besef  hy  verwys  na  Mike  wat  nog  rustig 

voortsnork, maar enige oomblik kan wakkër word. "Ek wil 

net hê jy moet weet dat wat daar ook al tussen my en Lindi 

gebeur  het,  iets  van  die  verlede  is.  Kom  ons  kry  net  die 

naweek  agter  die  rug,  dan  gaan  sit  ek  en  jy  êrens  waar 

niemand ons kan steur nie. Dan verduidelik ek van Laura 

en  Lindi  en  jy  verduidelik  van  Daán  de  Wet  en  hoe  dit 

gebeur  het  dat  jy  en  Ben  Saterdag  so  gelyk-gelyk  laat 

aangekom het nadat ek jou nie Vrydagaand in die hande 

kon kry nie." 

'n Glimlag speel skielik om Nina se mond. 

"So dis hoekom jy my Saterdag so geïgnoreer het. 

Jaloers op Ben, né?" 

"Ek  het  toe  nog  nie  van  hom  en  Salome  geweet  nie  en 

buitendien het hy soos 'n verliefde dwaas om jou gehang 

vandat hy jou die eerste keer gesien het." Neil het die or-

dentlikheid om verleë te lyk. "Nie dat ek hom kan kwalik 

neem  nie,  maar  nogtans,"  herstel  hy  effens  van  sy 

verleentheid en knipoog vir haar. 

Nina lag net en skud haar kop. As hy maar weet hoe haar 

gedagtes  elke  oomblik  van  die  dag  deur  hom  oorheers 

word, sal Neil nooit weer jaloers wees nie. Maar hy hoef 

dit  nie  nou  al te  weet  nie,  besluit  sy Daar  is  nog  te veel 

onklaarhede wat tussen: hulle staan. En hy het gelyk. Sy 

wil hom in die oë kan kyk wanneer hy verduidelik van hom 

en Lindi, van hom en Laura. Dis al hoe sy sal weet of sy 'n 

kans  staan  om  iets  meer  vir  hom  te  wees  as  net  nog  'n 

indiskresie  met  ‘n  student,  soos  Lindi  dit  so  knap 

uitgedruk het. Skielik voel sy oneindig moeg. Hoe op aarde 

het dit gebeur dat sy so vinnig so lief vir die man geword 

het? Sy leun haar kop terug teen die sitplek en kom: nie 

eers  agter  dat  haar  oë  vanself  toeval  nie.  Iemand  streel 

haar hare,  is  haar  eerste gewaarwording. Sy lê met haar 

wang  en  linkerhand  op  Neil  se  bobeen,  is  die  volgende 

een. 

''Nina?" 

Sy draai haar kop en kyk op in sy gesig, nog half deur die 

slaap. Hul oë ontmoet, hare nog slaap-beneweld, syne vol 

deernis. Neil laat sak sy kop en laat rus sy lippe sag op 

hare. 

"Wakkerwordtyd. Ons is op Pongola." Hy vee 'n blonde 

sliert uit haar gesig. 

"Mmm." Sy strek onwillekeurig en kom dan orent. 

"Dis warm." Sy gaap. "Ek is dors." 

"Nog iets?" Sy glimlag is skeef. 

Sy glimlag terug. 

"Ek is rasend honger." 

"Ek ook." Mike kom orent in die agterste sitplek. 

Hulle hervat die reis nadat almal na die gastronomiese 

omgesien het. Dit raak al hoe warmer namate hulle nader 

aan die see kom. Nina kan die sou:tlug reeds ruik, maar 

die slegte grondpad waaroor hulle hobbel, sorg dat dit 'n 

klein en hittige ewigheid neem voordat hulle by die hek 

van die Natalse Parkeraad kom en nog 'n oneindigheid 

voordat Neil stilhou by die ingang van Sodwana Dive 

Retreat. 

Nina is egter aangenaam verras. Neil het hulle gewaarsku 

dat die kamp redelik basies is en dat hulle dit dalk aan die 

primitiewe kant sal vind, maar hy het nie genoem dat 

daar 'n heerlike atmosfeer heers nie of dat die plek 

soveel karakter het nie. 



Die akkomodasie bestaan uit tente wat op houtplatforms 

opgeslaan  is.  Die  platforms  is  meestal  op  stelte  met 

trappies na bo. Sy kan nie uitmaak hoe groot die kamp is 

nie,  want  die  tente  is  slim  verskuil  tussen  die  welige 

subtropiese plantegroei. Hier en daar is daar ook groterige 

houthutte tussen die bome. 

Die grootste verrassing is egter die rustieke kuierarea met 

sy tafels en stoele aan die een kant; 'n yslike kombuis met 

rye  gasbranders  en  yskaste  aan  die  ander  kant,  in  die 

middel  'n  enorme  vuurmaakplek  en  so  'n  entjie  weg  'n 

droë  kroeg.  Al  die  geboue  is  van  ruwe  hout  en  skep  die 

indruk dat Robinson Crusoe handjie bygesit het. 

Sy is bly toe Mike 'n tent aan haar uitwys as  slaapplek en 

haar nie by vreemde vroumense in ‘n houthut plaas nie. Sy 

is nog blyer toe dit blyk dat sy met Salome deel en nie met 

Lindi soos sy heimlik gevrees het nie. 

Hulle is nog besig om nes te skop toe Neil kom vra of 

hulle hul eerste duik daardie middag nog wil doen. 

"Nee,  gits,  ek  moet  myself  eers  psigologies  voorberei 

daarop, Neil. Ek sal heelnag nodig hê om dit te doen," trek 

Salome dadelik kleinkoppie. 

"Nina? Komaan, wees dapper, dan is dit oor en verby. 

Die eerste duik is altyd die kwaaiste op die senuwees." Hy 

vang haar onkant met 'n hemelse glimlag. 

Nina kyk hom egter steeds onseker aan. 

"Ek weet nie so mooi nie. Psigologiese voorbereiding 

klink vir my ook na 'n voorvereiste." 

"Kom, man. Môre is al die bote vol en almal besig. 

Vanmiddag sal dit nog relatief stil wees. Die meeste an-

der duikskole kom eers vanaand aan." 

"Wie gaan nog saam?" Sy bly behoedsaam. 



"Ek en Mike, Peet en Annie, Joe en Cathy," tel hy op sy 

vingers af. "André en Lindi het bier gedrink op pad af en 

Ben het 'n hoofpyn, dus kan hulle nie vanmiddag duik 

nie." 

"Okay." Die feit dat Lindi nie daar sal wees nie, is meer as 

genoeg om haar te oortuig. 

"Goed. Ons kry mekaar oor 'n halfuur by die Sani." Nina 

kyk hom agterna toe hy wegstap. Die poniestert beweeg 

mahonieblink teen sy wye rug en sy spiere roer soepel 

onder sy T-hemp. Sy kry skielik vreeslik warm toe sy 

onthou hoe daardie rug onder haar hande gevoel het die 

aand by sy huis. 

Nina is een bol senuwees toe sy by die Sani kom. Peet lyk 

ook maar bleek en Annie gesels minder as gewoonlik. 

Cathy giggel aanhoudend en Joe is nog skerper met haar 

as voorheen. Dit is duidelik dat almal senuweeagtig is. 

Net Mike en Neil gaan onversteurd hul gang, laai 

toerusting in en beantwoord benoude vrae van hul 

protégés. 



Dis 'n kort rit na die hoofstrand waar die skippers besig is 

om hul bote in orde te kry. Neil herinner hulle daaraan 

om mekaar se toerusting oor en weer te kontroleer en 

kalm te bly. Toe almal in hul duikpakke gereed staan 

nadat hulle die toerusting op die boot gelaai het, word 

die duikplan bespreek en word hulle ingelig omtrent die 

prosedure wat gevolg word om die boot in die water te 

kry. 

Nina sluk en konsentreer daarop om nie te hiperventileer 

nie. Dit klink eenvoudig genoeg. Almal help om die boot 

in die see in te stoot. Wanneer die golwe die boot begin 

lig, sal die skipper eers vir die dames roep om op te 

spring en wanneer die boot diep genoeg in die water is, 

vir die mans. Dan moet almal net vashou en sorg dat 

hulle nie uit die boot val nie. 

Teorie en praktyk kom selde ooreen, vind Nina uit toe sy 

probeer om in die boot te kom op die skipper se bevel. 

Dit neem drie probeerslae voordat sy haar onwennige 

sitvlak sonder 'n duit grasie in die boot gerol kry. Net toe 

sy verlig oorkant haar toerusting haar sit kry, vind sy dat 

dieselfde sitvlak wat sy so pas as gevolg van 

swaartekragtelike probleme nie gelig kon kry nie, nou 

met slegs die grootste inspanning op die harde bankie 

wil bly. Sy klou vir al wat sy werd is terwyl die bootjie 

deur die golwe bokspring. 

Dan is hulle deur die brekers en kan sy meteens effens 

ontspan. 'n Kriewelrige gevoel laat haar opkyk na waar 

Neil langs die skipper staan en betrap so sy geamuseerde 

blik op haar. Hy glimlag en knipoog toe hy besef dat hy 

uitgevang is, sê dan iets aan die skipper en verbreek 

oogkontak met haar. 

Nina laat sak haar oë na sy gespierde bene wat die 

gespring van die boot met gemak antisipeer maar kyk 

vinnig weg toe 'n warmte oor haar spoel en haar asem-

loos laat. Sy het al wat 'n druppel asem en konsentrasie 

is nodig om deur hierdie storie te kom. Sy kan nie nou 

energie staan en mors op hormone wat resies jaag deur 

haar lyf nie. 

Dan is hulle skielik daar. Omdat sy die odd one out is, het 

Neil  vir  Mike  as  haar  buddy  aangewys  al  sal  hy,  as 

assistent-instrukteur,  ook  sy  oog  op  die  ander  duikers 

moet hou. Hy help haar in haar BC in, maak seker dat haar 

lugklep oop is en draai dan so dat sy hom ook kan help om 

die baadjie met die silinder daarin vasgegespe aan te trek. 

In  ‘n  poging  om  haar  duikbril gespoel  te  kry  nadat sy dit 

met  speeksel  gesmeer  het  om  te  voorkom  dat  dit 

opwasem,  foeter  sy  amper  oor  die  kant,  maar  Mike  gryp 

haar net betyds. Neil is besig om vir Joe met iets te help en 

frons  net  waarskuwend  in  haar  rigting.  Uiteindelik  het 

almal alles aan. 

Nina vroetel  met  die gewigte om  haar  middel en vra dan 

vir Mike om haar te help om een te skuif sodat dit nie haar 

heupbeen  knyp  nie,  en  dan  skielik  gee  Neil  die  bevel  dat 

hulle op die rand van die boot moet sit. 

Nina balanseer haarself met groot konsentrasie. "Goed, 

regulators in. Palm teen die regulator, vingers teen die 

duikbril. As ek by drie kom rol julle agteroor. Het almal se 

BC’s lug in?" Hy maak seker dat elkeen knik. "Onthou nou, 

die oomblik dat julle koppe bo die water is, verander julle 

na snorkel en begin onmiddellik na my. toe swem. Julle 

hou hierdie boei," en hy hou die neonoranje voorwerp in 

die lug, "te alle tye dop terwyl ons op die oppervlak is en 

as ons begin sak, bly julle by sy tou. So kom ons almal by 

dieselfde plek uit. Enige vrae?" Hy kyk hulle om die beurt 

aan. 

"Nina, neem jou tyd om te equalize. Mike sal vir jou wag. 

Sorg net dat julle by die boeitou bly. Gereed. 

Een ... " 

Nina hoor hoe haar asem deur die regulator jaag. Teen dié 

tempo is haar lug op voordat sy onder is, dink sy benoud. 

Haar  kake  is  klaar  lam  soos  sy  verbete  die  mondstuk 

vasklem tussen haar tande. 

"Twee ... " 

Voor haar geestesoog sien sy 'n verwoede Great White 

met sy kake oopgesper, reg om van haar voorgereg te 

maak. 

"Drie." 

Die water is onverwags lou en vou soos 'n kombers 

om  haar,  dan  sorg  die  luggevulde  BC  dat  sy  na  die  op-

pervlak skiet. Snorkel! Boei! Sy sien Neil 'n ent van haar af. 

Daar is al drie koppe by hom. Sy swem so hard as wat sy 

kan.  Aanvanklik  voel  dit  nie  asof  sy  vordering  maak  nie, 

maar dan is sy ook by die groep. 

Neil hou die klep wat die lug uit die BC laat in die lug en sit 

sy regulator in sy mond. Hy maak die going downsein en 

verdwyn dan onder die water. 

Waar is Mike? Hulle maak oogkontak, dan is hy ook onder 

die water. Sy sak nie!  Point finns to the bottom, exhale.  Stadig 

begiri sy dieper wegsak in die bloute om haar. Met die een 

hand krampagtig om die BC se uitlaatklep en die ander een 

besig  om  haar  neus  waarskynlik  blou  te  knyp  om  te  kan 

equalize, begin sy rondkyk vir Mike. Hy is skaars 'n meter 

onder haar,  dan vin hy  op en hou hy by haar sodat hulle 

van aangesig tot aangesig bly terwyl hulle dieper sak. 

Nina voel hoe sy 'n fraksie ontspan, en toe hy die handsein 

maak wat vra of sy okay is, kan sy terugsein dat sy is. 

Toe haar ore gevoelig raak, vin sy bietjie op, equalize en 

sak dan verder.  Mike wag geduldig.   Meteens voel dit 

asof haar duikbril plat teen haar gesig gedwing word. Sy 

kyk verskrik na Mike. Dit voel asof haar oë enige oomblik 

gaan pop. Hy beduie dat sy deur haar neus moet blaas. 

Natuurlik! Sy blaas saggies en voel hoe haar oogballe 

weer hul normale grootte aanneem. En skielik is dit 

lekker. Skielik is al die angs weg en kan sy haar nuwe 

omgewing begin inneem. Die TV-programme kon nie reg 

laat geskied aan die onmeetlike blou om haar nie. Dit 

voel letterlik asof sy in ‘n ander dimensie ingegaan het. 

Sekondes later sluit hulle by die res van die groep aan 

wat reeds op 'n sanderige kol op die seebodem kniel 

soos wafferse meermense in ‘n vreemde ritueel. Daar 

word oor en weer handseine gemaak om te bepaal of 

almal okay is, en dan sein Neil vir hulle watter 

vaardighede hy gaan toets. Nina sluk amper haar regu-

lator se mondstuk in toe sy besef dat hulle buddy-

breathing moet doen, maar Mike beduie dat sy moet 

ontspan. Toe dit haar beurt is om die regulator uit haar 

mond te haal en vir Mike te hou om daardeur asem te 

haal, verstaan sy skielik waarom mense paniekerig raak. 

Die paar sekondes wat sy sonder lug is, voel soos minute 

en toe Mike haar hand met die mondstuk in laat gaan, 

druk sy dit angstig terug in haar mond. Verlig begin sy 

weer asemhaal. Uiteindelik beduie Neil dat hulle hom 

moet volg en swem dan rustig voor hulle uit. Uit die blou 

dieptes begin 'n donker streep vorm aanneem. Dan 

herken Nina die vorm as 'n koraalrif, en meteens lyk dit 

asof daar 'n kleur ontploffing plaasgevind het. Geen foto 

of TV-program het haar voorberei op die wonderwerk 

waarvan sy skielik deel is nie. Sy het nie besef daar is 

soveel kleurkombinasies moontlik nie, wat nog te sê 

soveel verskillende soorte visse. Sy herken hier en daar 

'n soort. Drie papegaaivisse kyk haar nuuskierig aan, 'n 

vlindervis-paartjie woerts onder 'n rots in en 'n paar 

Moorish idols vroetel met hul tuitbekkies in die koraal 

rond. Nina kyk rond toe sy 'n metaalagtige geluid hoor. 

Dan sien sy dat Mike haar aandag probeer trek deur met 

sy mes se lem teen sy lugbottel te klingel. Hy wys vir haar 

dat sy haar lughoeveelheid moet dophou en by hom 

moet bly. Sy knik grootoog. Sy het die onvergeeflike ge-

doen. Sy het begin wegswem van die groep af, sy't van 

haar buddy en haar instrumente vergeet. Vir die res van 

die onvergeetlike veertig minute wat hulle onder water 

- bly; maak Nina seker dat sy alle reëls stiptelik volg. 



Hoofstuk 9 



" Dis  onbeskryflik,  Salome,  net  heeltemal  totaal  en  al 

onbeskryflik. Op pad terug strand toe in  die boot,  kon ek 

nie ophou smile nie. Dis net te wonderlik vir woorde." 

Sy hang haar druppende duikpak oor 'n tenttou. "Neil het 

my  natuurlik  ten  aanhore  van  almal,  lekker  uitgetrap 

omdat ek van die groep af weggeswem het, maar eerlik, ek 

het  net  skoon  van  alles  vergeet  behalwe  die 

sprokieswêreld om my." 

Salome skud haar kop laggend. "Lyk my jy is hooked." 

Nina lag saam. 

"Heeltemal. Ek kan nie wag vir môre nie. Mike sê hy sal 

sorg dat ek môre twee duike inkry, dan doen ek  

Saterdagoggend my laaste kwalifiserende duik sodat ek 

nog 'n recreational duik ook kan inkry Saterdag." 

"Jy het die skoot wraggies hoog deur. Is jy reg? Ek kan nou 

'n sundowner waardeer." Salome knik in die rigting van die 

bymekaarkomplek wat van hulle tent af verskuil is agter die 

bome. 

"So reg as wat ek kan wees, en ek is so honger soos 'n 

wolf. Waarom doen swem dit aan ‘n mens?" Nina trek 'n 

kam vir oulaas deur haar klam hare. 

"Nou kom dan, jy's mooi genoeg so. Ek wonder net of dit 

die duik is wat jou oë so laat blink en of Neil Brendan iets 

daarmee te doen het," terg Salome. 

"As my oë blink, is dit van die duik," verweer Nina met ‘n 

verleë laggie en klim dan teen die trap af. 

Hulle vind die res van die groep om die yslike vuur. 

Daar  is  vreemdes  by,  en  Nina  besef  dat  van  die  ander 

duikskole reeds moes gearriveer het. Haar hart ruk toe sy 

vir Neil na haar aangestap sien kom. 

"En  toe?  Het  jy  al  van  jou  ekstase  herstel?"  Hy  glimlag 

tergend  en  slaan  sy  arm  om  haar  skouers  asof  dit  die 

natuurlikste  ding  in  die  wêreld  is.  Sy  hand  rus  warm  op 

haar  skouerknop  terwyl  hy  haar  skewekop  aankyk.  Hy  is 

skielik nog groter as wat sy kan onthou. Hy ruik na seep. 

Nina voel hoe 'n gloed deur haar lyf begin sprei. 

"Nog nie heeltemal nie." Sy kyk op na hom en laat kruip 

dan huiwerig haar arm om sy middel. 

"Professor!" Tog net nie een van haar studente hier nie en 

dan boonop een wat nie eers weet wat haar titel is Niel. 

Nina draai haar kop in die rigting van die uitroep. 

"Ek dag dit is u. Naand, professor Brendan." Die man knik 

vlugtig  in  die  verstomde  Nina  se  rigting.  "Goeienaand." 

Dan bepaal hom egter weer by Neil. 

"Peter. Wat maak jy hier?" Neil hou sy hand uit na die 

blonde man. 

"Knap bietjie my duikvaardighede op. Ek doen 'n 

Advanced hierdie naweek." 

Neil knik met 'n glimlag. 

Peter huiwer 'n oomblik, kyk na Nina en dan terug na 

Neil. 

"Ons  was  almal  baie  jammer  om  van  doktor  Brendan  te 

hoor. Al haar studente was baie mal oor haar en dit was 'n 

yslike skok om van  haar ...  wel, om  te hoor." Hy maak 'n 

verleë handgebaar. 

"Dankie, Peter. Dit is darem al meer as twee jaar gelede. 

Tyd heel baie wonde. Kan ek jou voorstel aan Nina Steyn? 

Nina, dis Peter, een van my oudstudente." 

Nina neem Peter se hand, nie tot veel meer in staat as om 

net te knik nie. Professor Brendan? Doktor Brendan? 

Sy prewel 'n verskoning en vlug na die ablusieblok waar sy 

haar hande meer uit gewoonte as enigiets anders was. Toe 

sy opkyk in die spieël, sien sy dat sy spierwit in die gesig is. 

Dan verskyn Salome langs haar. 

"Dit lyk asof jy 'n spook gesien het, Nina. Is daar fout? 

Ek het jou sien wegstorm. Het Neil jou ontstel?" 

"'n  Beachbum,  'n  drifter.  Dis  wat  ek  gedink  het  Neil  is." 

Nina skud haar kop verward. "Nou  moet ek hoor  hy is 'n 

professor  in  nugter  weet  wat  en  dat  daar  êrens  ook  'n 

doktor Brendan is." 

"Marine-biologie en Oseanografie, en doktor Brendan was 

sy vrou, Laura." Salome glimlag. "Ek kan jou seker maar die 

hele  storie  in  'n  neutedop  gee.  Netnou  hoor  jy  'n 

verdraaide weergawe by iemand anders." 

Salome kyk na die geskokte uitdrukking op Nina se gesig, 

en  gaan  dan  voort:  "Neil  en  Laura  het  saam  geswot  en 

saam gekwalifiseer, albei as marine-bioloë. Hulle het saam 

boeke geskryf, saam navorsing gedoen, saam kampvegters 

geword vir allerhande issues; van Save the Whale tot die 

bewaring van St. Lucia se deltagebied. Hulle het saam hul 

doktorsgrade  gekry  en  saam  klasgegee.  Neil  is  later  'n 

professoraat  aangebied:  Toe  Laura  egter  'n  paar  jaar  na 

hul troue in ‘n duikongeluk 

dood is, het Neil hom aan alles onttrek. Hy-het selfs bedank 

uit sy pos, maar wel later met ‘n duikskool begin. Hy het 

beweer dat Laura se dood voorkom kon gewees het as hulle 

almal beter opgelei was om die situasie te hanteer. Die 

duikskoolstorie het gegroei en nou het hy wie weet hoeveel 

duikskole en sportwinkels. Hy maak video's en TV-

programme laat dit klap en werk op vryskutbasis vir plaaslike 

en oorsese universiteite as marine-bioloog. Kortom, hy werk 

homself besimpeld, vermoedelik om van Laura te vergeet." 

Salome trek haar skouers op. "Ek dink hy blameer homself 

dat hy haar nie kon help nie, maar hy was nie eers by toe dit 

gebeur het nie. Hy was op die boot. Laura en Lindi was alleen 

af om na die wrak te gaan soek." 

Nina skud haar kop. Dit is alles te veel om in te neem. "Ek 

weet nie waar jy aan die beachbum drifter-storie kom nie, 

maar Neil is 'n hoogaangeskrewe akademikus en hy is boonop 

'n baie welaf man, al is hy so sonder airs en graces. Maak dit 

dan 'n verskil aan jou?" Salome kyk vraend na Nina. 

"Dit behoort seker nie, maar ... Dis net 'n skok om uit 

te  vind  dat  ek  my  so  totaal  misgis  het  met  die  man.  Ek  het 

hierdie idee gehad omtrent wat en wie hy is en nou is die hele 

idee  omver  gegooi.  Hy  is  totaal  iemand  anders  as  wat  ek 

gedink het hy is." Dat sy 'n beachbum liefgekry het en nie 'n 

briljante marine-bioloog nie, kan sy nie aan Salome erken nie. 

"Neil is nog steeds dieselfde mens, Nina. Dis net jou persepsie 

van hom wat jy sal moet aanpas." Salome se stem is simpatiek. 





"Dit is seker so." Nina begin meteens giggel en weldra lag 

Salome saam. 

Dis  eintlik  skreeusnaaks,  besluit  Nina,  behalwe  dat  dit  'n 

verdere  afstand  tussen  hulle  skep,  eerder  as  om  hulle 

nader aan mekaar te bring. Goed, hulle is altwee getitelde 

akademici,  maar  wat  op  aarde  weet  sy  van  Marine-bio-

logie en Oseanografie af? Haar lag verstil geleidelik. 

Toe Salome se lagbui ook bedaar, drentel sy en Nina terug 

na die vuur toe waar Neil en Peter steeds in diepe gesprek 

staan. By hulle, met haar hand besitlik op Neil se skouer, 

staan Lindi. Sy gooi skielik haar kop agteroor en skater dit 

uit. Dan slaan sy albei haar arms om Neil se middel en druk 

haar kop teen sy bors. Asof in stadige aksie sien Nina hoe 

Neil op sy beurt sy arm op haar skouers laat rus. 

Salome moes iets aangevoel het, want haar oë volg Nina 

s'n. 

"Moet jou nie daaraan steur nie, Nina. Ek is seker Lindi is 

maar net soos 'n suster vir hom. Sy het al die jare by hom 

en Laura gebly vandat hulle ouers kort na Laura en Neil se 

troue in ‘n ongeluk dood is. Ek dink tog dis Lindi wat hom 

in 'n romantiese lig sien, nie andersom nie." 

Nina is te besig om aan ‘n pynlike knop in haar keel te 

sluk om te antwoord. 

"Wyn vir die skone dames, en moet nou net nie weer flou 

val  uit  dankbaarheid  nie,  Nina."  Ben  hou  twee  glase  na 

hulle uit en verbreek die spanning. 

Nina glimlag bewerig. 

"Dankie," kry sy dan heserig uit. 

"Dankie, Ben. Kom ons drie gaan hoor wat Peet en Annie 

van hulle  eerste  duik  te  sê  het," stel  Salome  diplomaties 

voor en kies dan koers na die groepie aan die oorkant van 

die kampvuur. 

Nina  volg  dankbaar.  Van  daar  af  sal  sy  genadiglik  nie  vir 

Neil en Lindi kan sien nie. Suster, my voet. Mens woon nie 

saam  met  jou  skoonsuster  onder  een  dak  en  bly 

broederlik teenoor haar voel nie. Veral nie as sy soos Lindi 

lyk en soos Lindi optree nie. Sy wonder of die seer in haar 

binneste ooit weer sal weggaan. 

Nina luister net  met ‘n halwe oor na Peet wat kla dat hy 

seesiek  gevoel  het  op  die  boot  en  na  Annie  wat  nie 

uitgepraat  kan  raak  oor  die  seeskilpad  wat  hulle  gesien 

het nie. 

"Wat staan jy hier soos Aspoestertjie wie se koets in 'n 

pampoen verander het?" Nina kyk om. 

"O, hallo, André. Ek staan maar en luister na almal se 

avonture vanmiddag." 

"You could have fooled me." Hy lag en stuur haar met 'n 

joviale arm om die skouer 'n entjie weg van die groep af. 

Nina ruik die oormaat bier op sy asem, draai onder sy 

arm uit en staan 'n tree weg van hom. 

"Miskien  moet  ons  maar  op-pair  noudat  Linditjie  weer 

haar visier op onse Neil gestel het." Hy teug diep uit die 

bierblik. 

"Jammer,  André,  maar  ek  stel  nie  belang  om  met 

enigiemand op te pair nie." Sy glimlag met moeite vir die 

aangeklamde man en wens vuriglik dat hy iemand anders 

wil gaan pla. Verkieslik vir Lindi. 

"Ag kom nou, almal kan sien jy het die hots vir onse Neil. 

Oppas maar net, ou sussie. Linditjie is 'n tierwyfie as sy nie 

haar sin kry nie." André lag skor. "Kom staan bietjie nader, 

ou ding. Jy kan altyd by my van die hots ontslae raak." Hy 

probeer haar nader trek. 

"André! Los my uit!" sis sy sag. Sy wil nie 'n scene maak nie, 

maar  sy  het  wraggies  nie  die  krag  vir  'n  dronk,  vatterige 

man nie. Sy probeer hom wegstoot, maar hy is sterker as 

wat sy gedink het. 

"Jy kan nie bekostig om jou upstairs te hou nie, Ninatjie. Ou 

Salome het vir Ben onder jou uitgevry en Lindi vir ou Neil. 

Ek is jou laaste hoop, ou ding." Hy lag weer kru en ruk haar 

aan haar arm nader. 

"Los my uit!" Nina probeer losruk, maar sy vingers klem net 

stywer om haar boarm. Dan steier sy as hy haar skielik los. 

Nina kyk verbaas hoe die bier 'n straal uit die blikkie spuit 

toe Neil dit uit André se hand klap. 

"Gaan slaap jou roes af, André, anders is ek nie vir my dade 

verantwoordelik nie," waarsku Neil deur geklemde kake. 

André kyk verbaas af na sy leë hand. 

"Wie de hel dink jy is jy!" skree hy dan en gee 'n tree in 

Neil se rigting. 

Die volgende oomblik trap sy voete verward rond in die lug 

toe Neil hom voor aan die bors gryp en hom met een hand 

optel. Die geselsery om die vuur is skielik op 'n einde. 

"Ek  het  gesê  gaan  slaap  jou  roes  af,  pêl.  Ek  gaan  dit  nie 

weer  sê  nie."  Hy  laat  los  hom  'n  paar  sentimeter  bo  die 

grond en André struikelval in die sand. Met 'n hatige blik 

na Neil toe kom hy orent en stap dan weg. 

"Is jy okay?" 

Nina kyk op na Neil. Sy knik, maar voel skielik na aan trane. 

Dan voel sy hoe sy arms om haar gaan en hoe hy haar teen 

hom vastrek. 

"Ag,  hoe  roerend."  Lindi  se  stem  sny  deur  die  geskokte 

stilte wat volg op André se vertrek. "Die damsel is al weer 

in  distress.  Dit  raak  nou  bietjie  boring,  doll."  Sy  gee  'n 

kortaf  laggie.  "Kom  tent  toe  as  jy  klaar  hero  gespeel  het 

Neil. Ek gaan solank. En moenie te lank draai nie, jy - weet 

ek hou nie daarvan om te wag nie." 

Dis nog 'n paar oomblikke tjoepstil. 

"Bitch!" hoor Nina dan vir Salome sê, en asof dit 'n teken 

is, begin almal gelyktydig praat. 

Nina  staan  'n  paar  oomblikke  botstil,  dan  sink  die  im-

plikasie van Lindi se woorde by haar in. Skielik rasend van 

woede  draai  sy  uit  Neil  se  koestering  en  hardloop  die 

donker in na haar tent toe. Sy't genoeg gehad van die hele 

gedoente. 

In haar haas struikel sy 'n paar keer oor boomwortels en 

klippe, maar sy bly wonder bo wonder op haar voete. Sy 

kniel uitasem by die ingang van die tent, maar sukkel om 

die tentseil  oopgerits te kry,  haar  hande skielik  dom  van 

ontsteltenis. 

"Nina!" Sy diep stem dra 'n skor noot. Sy kyk onwillekeurig 

in die rigting van die klank. Hy is besig om teen die trappies 

wat na hul tent lei op te klim. Sy pluk weer verwoed aan 

die tentseil, maar sonder enige sukses. 

Dan voel sy Neil se hande om haar middel. "Moenie so 

hardkoppig wees nie, Nina." 

Sy probeer uit sy greep loswikkel, maar sondër effek. 

In stede daarvan dat hy haar los, tel hy haar op, sit haar op 

haar voete neer en draai  haar na  hom toe. Sy poniestert 

het losgekom in sy skermutseling met André en in die lig 

van  'n  driekwart  maan  lyk  hy  meer  na  'n  Apache  as  ooit 

vantevore. 

Nina voel hoe iets in haar binneste begin smelt, hoe haar 

hartklop  versnel  en  haar  mond  skielik  kurkdroog  word. 

Hoe durf hy dit aan haar doen as hy en Lindi 'n tent deel? 

Hoe kan sy so voel oor iemand wat oop oë vir haar gelieg 

het, want wat daar tussen hom en Lindi was, is duidelik 

alles behalwe iets van die verlede. Maar die gevoel gaari. 

nie  weg  nie,  inteendeel,  haar  asem  begin  hortend  oor 

haar  lippe  stoot  en  dit  is  nie  van  woede  of  van  die 

hardloop nie. 

Met ‘n rou  geluid uit haar keel gryp sy 'n hand vol hare 

aan  weerskante  van  sy  gesig  en  trek  hom  onsag  nader 

sodat  hulle  lippe  met  geweld  ontmoet.  Neil  se  kreun 

resoneer deur haar toe hy haar teen hom vastrek en haar 

lyf met koorsagtige bewegings oor haar rug en sitvlak nog 

vaster teen hom vryf. Dan vind sy hande 'n ingang onder 

haar  top  en  ontdek  hy  dat  sy  nie  'n  bra  aanhet  nie.  Sy 

hande  verloor  niks  van  hul  koorsagtigheid  toe  sy  palms 

die harde pitjies van haar borste vind nie en dié keer is dit 

Nina wat teen sy tong kreun. 

Haar hande vind hul weg onder sy hemp in en sy verlustig 

haar in haar eie koorsagtige ontdekkingsreis oor sy spiere 

watonder  haar  vingerpunte  en  haar  naels  bewe  van  ‘n 

passie wat enige oomblik buite beheer kan raak. 

"Hei,  pêl,  vat  haar  binnetoe!  Die  maan  is  te  helder  vir 

sulke dinge op die patio." Die spottende stem en die gelag 

van 'n paar mense  in die paadjie wat verby die tent lei, 

ruk hulle eensklaps terug tot die werklikheid. 

Neil se mond kom tot ruste in haar nek, sy hand gly onder 

haar top uit en streel troostend op en af teen haar rug. 

"Nina ... Nina ... Nina .... " prewel hy teen haar nek sodat 

sy  vir  die  hoeveelste  keer  oor  haar  hele  lyf  hoendervel 

uitslaan. "Jy het die vermoë om my alles te laat vergeet." 

Hy lig sy kop en kyk in haar oë. "Jy's nie dalk 'n heks nie, is 

jy?" 

Sy is nie gebore in staat om enigiets te sê nie. Sy kyk hom net 

met groot oë aan. Hy buig sy kop weer oor haar en soen haar 

sagkens op 'haar gevoelige mond. Dan laat hy haar gaan, hurk 

by die tent, rits die deur oop en kom weer orent. 

"Lekker slaap, Nina Steyn." Hy laat rus 'n handpalm teen elke 

wang, soen eers albei haar oë voordat sy lippe nog 'n laaste 

keer op hare neerkom. Dan spring hy rats van die platform af 

en verdwyn in die donker. 

Nina is reeds 'n geruime tyd in die bed toe sy hoor hoe Ben vir 

Salome by die onderpunt van die trap groet. Dan is daar 'n elle 

lange stilte voordat Salome die trap versigtig opklim. 

Sy probeer die rits so sag as moontlik oopmaak. "Toe maar, 

Salome, ek is nog wakker." 

"Ek is bly." Sy girts die seil vinnig oop en gaan sit dán op haar 

bed 'n tree van Nina s'n. "Lindi het gelieg. Sy deel nie 'n tent 

met Neil nie. Hy en Ben is saam." 

Nina lig haar op haar elmboog en rus haar wang op haar 

hand. Sy kan Salome net vaagweg uitmaak. "Dis nie te sê dat 

hulle nie by haar tent ... " "Mike het haar in een van die 

houthutte geplaas saam met 'n paar ander girls van die ander 

duikskole wat op hulle eie is. Sy was glo glad nie beïndruk nie. 

Sy is gewoond daaraan om 'n tent vir haarself te hê, maar die 

kamp is glo vol hierdie naweek." Salome begin haar 

drafskoene uittrek. "Ek weet nie wat haar case is nie, maar ek 

dink nie jy hoef te bekommerd te wees nie. Wat daar ook al 

tussen die twee aangegaan het, is duidelik op 'n einde 

vandat jy op die toneel verskyn het." 

Salome lag toe Nina 'n ongelowige en erg onvroulike 

snork gee. "Nee, regtig. Om die waarheid te sê, ek wonder 

of daar ooit iets tussen hulle was op die manier wat Lindi 

dit klaarblyklik sou wou hê. As jy my vra, is Lindi alleenlik 

nog in Neil se lewe omdat hy haar jammer kry. Sy het 

immers altwee haar ouers en haar suster verloor. Dit is 

genoeg om enigiemand bietjie te laat ontspoor." 

"Ek weet darem nie so mooi nie. Hulle woon saam." 

Sy oorweeg dit om Salome te vertel van die oproep wat 

Lindi geantwoord het, maar besluit dan daarteen. 

"Dis darem nie asof hulle 'n kamer deel nie, Nina. Sy bly in 

‘n aparte woonstel bo die klubhuis." 

Salome kruip in haar slaapsak in. 

Nina probeer die nuwe inligting verwerk. 

"Dis nie wat sy laat blyk het nie. Buitendien, dit kan net vir 

die show wees." Sy weier om weer moed te skep net om 

later weer ontnugter te word. Dan sug sy. "Ek weet nie hoe 

ek my in hierdie ding begewe het nie." 

"Kry nou 'n ordentlike slaap in en dan kan ons môre verder 

uitpluis aan die saak. Soos hulle in die classics sê,  môre is 

nog 'n dag. Relax nou en rus lekker uit sodat jy al jou kragte 

kan herwin." Nina hoor hoe Salome omdraai en haar lê kry. 

"Nag, jong en sweet dreams." 

"Nag,  Salome,  lekker  slaap."  Nina  draai  ook  om.  "En 

dankie."  Een  goeie  ding  wat  uit  die  katastrofiese  gemors 

voortgespruit het, is dat sy vir die eerste keer in haar lewe 

voel  dat  sy  'n  regte  vriendin  het.  Nina  gaap  en  sak  dan 

verbasend vinnig weg in 'n deinserige blou droom. 

Nina  skrik  met  ‘n  ruk  wakker.  'nHelse  kabaal  het  bokant 

haar losgebreek.'n Oomblik lank weet sy nie waar sy is nie, 

dan registreer die tent en Salome se slapende figuur. 

Die  volgende  oomblik  spring  Salome  ook  orent  in  haar 

bed. Dit klink  asof  die  dak van  die  tent in flarde geskeur 

word. Dan herken Nina die gekweel en geskreeu. 

"Apies!" Sy begin lag. Salome sak met 'n verligte sug 

terug in die bed. "Die klein blikslaers. Ek het my behoorlik 

uit my geloof uit geskrik." Sy begin saam met Nina lag en 

skielik is alles vreeslik snaaks. "Jy moes jou gesig gesien 

het," hyg Nina. "Jy moes joune gesien het toe ek jou 

vertel dat jou beachbum 'n professor is," kap Salome 

uitasem gelag terug. "Het jy André s'n gesien toe hy van 

daardie ploegskaarhand van Neil ge-dangle het?" Nina 

bars weer van voor af uit van die lag. 

"Die uitdrukking op Neil se gesig was genoeg om vir Goliat 

die wysheid van vlug te laat insien!" Salome bedaar effens. 

"Ek is lus vir koffie, en jy?" 

Nina gee 'n laaste giggel en kyk dan op haar horlosie. "Dis 

nou eers halfses, maar ja. Kom ons gaan kyk wat ons kan 

vermag." Sy het in ‘n groot T-hemp geslaap en trek 

sommer net ski-pants daarby aan. Sy glip plakkies aan 

haar voete en sien dan dat Salome 'n bietjie langer gaan 

neem om aangetrek te kom. "Ek gaan gou my tande 

borsel en kry dan solank die water aan die kook. Sien jou 

daar." Die kamp is nog doodstil behalwe vir die voëls se 

gefluit en die ape se gerinkink. Nérens roer 'n siel nie. 

Nina verlustig haar in die varsheid van die oggend. 

In  die  kombuis  sis  daar  alreeds  een  van  die  reusewa-

terketels  op  die  gasstoof.  Nina  druk  haar  tandeborsel  in 

die  sakkie  op  haar  T-hemp  en  begin  vir  haar  en  Salome 

bekers regsit. 

Sy ruk soos sy skrik toe twee groot hande van agter af oor 

haar oë vou. 

"Raai wie." 

Asof sy ooit daardie stem kan vergeet. "King Kong?" 

"Einste." Neil laat sak sy hande tot op haar skouers en soen 

haar in haar nek, dan draai hy haar om en soen haar sag 

op  die  mond.  "Goeiemôre,  Nina  Steyn.  Het  jy  lekker 

geslaap?" Sy voel skaars die tafel agter haar. Sy mond bly 

millimeters van hare af. Sy hande aan weerskante van haar 

heupe hou haar gevange teen die tafel. 

"Mmm. En jy?" Sy oë is ongoddellik groen, of is dit dalk 

goddelik groen. "Nie 'n oog toegemaak nie." Helder 

albasters, besluit sy. "En waarom sou dit wees?" Haar 

stem word al hoe heser. "The million dollar question. Ek 

dink 'n heks het my getoor." Sy mond is 'n asemteug weg 

van hare. Dis net met die grootste wilskrag dat sy nie die 

afstand uitwis nie. "En daar is net een manier om die 

spell te breek." "En dit is?" Sy tong span die delikate 

afstand en speel oor haar bolip, glip in en liefkoos die 

sagte binnekant daarvan. 

Dan is haai: arms om sy nek en sy hande teen haar rug. 

Dis nie die frenzy van die vorige aand nie, maar" nie 

daarom minder eroties nie. Inteendeel, Nina kan  letterlik 

voel hoe sy oplos in die oomblik, hoe haar lyf een word 

met syne en hoe 'n nuwe simbiotiese verhouding geskep 

word tussen twee liggame wat voorheen apart van 

mekaar bestaan het. "As ek nog een keer my keel moet 

skoonmaak, is hy rou," kom Mike se stem van ver af 

aangesweef.  Nina druk Neil verskrik weg en bloos dan 

bloedrooi toe Mike vir haar knipoog. "Ek kan nie by die 

koffie kom nie." Hy wys na die blik poeierkoffie op die 

tafel agter Nina. "En ek sal graag 'n kopp-ie wil inkry 

voordat die ketel heeltemal drooggekook het." 

"Jealousy will get you nowhere," glimlag Neil onverstoord 

en trek Nina weg sodat Mike by die koffieblik kan uitkom. 

Nina draai verleë uit sy omhelsing uit en soek verbouereerd 

na 'n vadoek om die ketel van die stoof af te lig. 

"Laat my toe." Neil neem die vadoek uit haar hand en skink 

kookwater in die bekers. Hy kyk op sy horlosie en streel dan 

oor Nina se hare. "Ek moet die duikskedules gaan haal. Sien 

julle  later."  Nina  se  oë  volg  sy  wegstap,  haar  kop  nog 

deurmekaar  van  die  soen.  "Lyk  my  ek  is  net  betyds." 

Salome ruik-ruik in die lug. "Inteendeel, jy's net te Iaat. Jy 

het al die sports gemis, veral die deel toe Lindi om die hoek 

gekom het terwyl Romeo en Juliet hulle ding gedoen het." 

Mike gee 'n laggie en knik in die rigting van Nina en die wye 

rug van Neil. Nina kyk vinnig na Mike en dan na Salome wat 

haar wenkbroue lig. 

"Is dit waarom sy my amper uit die grond geloop het?" Sy 

knik in antwoord op Nina se onuitgesproke vraag. 

"Regtig, ek jok nie. Dit het gelyk of sy enige oomblik kon 

ontplof." 

"Dis een ontploffing wat ek nie graag wil sien nie," lag 

Mike maar daar is 'n ondertoon van erns in sy stem. "Lindi 

se humeur is legendaries onder die mense wat haar beter 

ken. Sy het eenkeer vir Neil so hard met 'n hoëhakskoen 

teen die kop gegooi dat hy moes steke kry. Sy kan 'n 

vicious entjie mens wees, as sy die dag so voel. Kleintyd 

het sy glo vir Laura rakelings misgegooi met 'n broodmes. 

En nou, so ruk terug, het sy slap-bang agter in 'n ou 

vasgery omdat hy nie vinnig genoeg na haar sin 

weggetrek het nie. Nee, vir haar is ek maar lugtig, al sê 

Neil ook wat. Ek laat my nie vertel sy tree maar net so op 

omdat sy aandag crave nie. As jy my vra, is sy 'n paar 

toebroodjies kort van ‘n piekniek." 

Hoofstuk 10 

 

Nina is bly dat sy haar eerste duik reeds agter die rug het 

toe sy  die  chaos  op  die strand sien. Dis  net vierwielaan-

gedrewe voertuie, lugsilinders  en  duiktoerusting waar  jy 

kyk. Dis 'n miernes van duikpakgeklede figure wat heen en 

weer  draf  van  en  na  die  bote.  Oral  staan  bondeltjies 

duikers hul duikplanne en ander duikdinge en bespreek. 

Haar eerste duik van die dag is vir tienuur geskeduleer en 

die volgende een vir vieruur. Dit gee haar genoeg tyd om 

van  die  stikstof  in  haar  bloedstroom  ontslae  te  raak  om 

ook met haar tweede duik darem 'n redelike tyd onder  -

te kan bly as hulle nie te diep duik nie. 

"Al my psigologiese voorbereiding is daarmee heen. 

Het jy gesien hoe daai skippers deur die branders jaag!" 

Salome wring haar hande senuweeagtig saam. 

"Relax, man. Dis exhilarating. Jy sal sien." Nina help haar 

om 'n ekstra gewig aan die gordel te ryg. 

"Aan die een kant is ek bly dat Neil vir André belet het om 

voor  laatmiddag  te  duik  na  sy  over  indulgence  van 

gisteraand, maar aan die ander kant weet ek nou nie 

wie  my buddy gaan wees  nie. André kan maar  bra mislik 

wees, maar ons het goed klaargekom as buddies." 

Salome vat hier en los daar. 

"Sê vir Neil jy en Ben wil buddies wees. Daar sal wel iemand 

anders wees saam met wie ek kan buddy. Ek gee glad nie 

om nie:" 

"Is jy seker?" Salome se stem spreek van verligting. 

"Seker." 

"Jy's 'n pêl duisend. Dankie, man." 

Nina is egter nie so seker dat sy die regte ding gedoen het 

toe Neil haar buddy aan haar uitwys nie. Hy is van "n ander 

duikskool  en  ook  sonder  buddy,  maar  hoe  die  man  as 

duikfiks verklaar kon word, kan sy nie insien nie. Wanneer 

hy  loop  dril  sy  hele  duikpak  saam  met  sy  vet  en  hy  snuif 

aanhoudend. 

Neil lag vir haar gesigsuitdrukking. 

"Toe  maar,  ek  sal  'n  ekstra  spesiale  oog  oor  jou  hou," 

belowe  hy.  "Dis  baie  goed  dat  'n  duiker  met  ‘n  verskei-

denheid buddies duik. Mens moenie afhanklik raak van een 

spesifieke buddy nie." 

"As jy so sê." Sy klink so onoortuig as wat sy is. Sy .kan haar 

glad nie voorstel dat iemand wat so lyk 'n bekwame duiker 

kan wees nie. Dan skaam sy haar vir haar lelike gedagtes. 

Die arme man kan seker nie help dat hy soos die Michelin-

mannetjie lyk nie. 

Alles gaan aanvanklik goed. Hy sukkel nog meer as Nina om 

te  equalize,  dus  kan  sy  ook  haar  tyd  neem  sonder  om 

skuldig te voel. 

Neil wag vir hulle en toets dan weer 'n paar duik-

vaardighede. 

Nina  byt  harder  op  haar  mondstuk  toe  Neil  Regulator 

Retrieval demonstreer. Hy haal sy regulator uit sy mond 

en gooi dit na agter. Dit lyk soos 'n waterslang met ‘n koddige 

kop.  Dan  demonstreer  hy  die  eenvoudige  tegniek  om  die 

lugpyp weer te vind. Dit is 'n senutergende oefening omdat die 

duiker sonder lug is totdat hy weer die regulator in sy mond 

het, maar dis nie moeilik nie . 

Nina is reeds besig om weer dankbaar lug in haar longe te 

suig, toe haar buddy skielik paniekerig begin spartel. In sy 

angs swaai hy sy arms in alle rigtings, maar kan nie daarin 

slaag om sy regulator te vind nie. Nina kan duidelik die pyp 

agter sy skouer sien hang waar hy dit maklik sou kon bykom 

as hy die regte tegniek gebruik het. Sy gryp dit blitsig en druk 

die mondstuk in sy mond. Hy suig naarstiglik, maar sy oë bly 

paniekerig. 

Neil en Mike is feitlik oombliklik by, en toe dit duidelik word 

dat  hy  nie  gaan  bedaar  nie,  wys  Neil  dat  Mike  hom  moet 

opneem boot toe. 

Die twee verdwyn in die bloute en Neil kry hul aandag weer op 

hom gevestig. Hy skryf op sy lei en hou die bord vir hulle om te 

kan lees:   RELAX. He will be OK. Hy maak seker  dat almal vir 

hom sein dat hulle okay is en wys dan vir Nina dat sy met hom 

moet buddy-up. 

Vir Nina is dit asof sy doodgegaan het en sonder die ongerief 

van 'n vaevuur onmiddellik in die sewende hemel beland het. 

Hand aan hand verken hulle die koraalrif. Neil wys dinge aan 

haar uit wat sy nooit op haar eie sou raakgesien het nie: 'n 

bont, krullerige seeslak hier, 'n skugter pylstert gedeeltelik 

begrawe in die sand daar. 

Hulle swem dieper in 'n skeur af. Nina kan eers nie sien 

waarna Neil beduie nie, dan maak sy die kop van 'n aal uit. 

Sonder haas kom die bruin en goue lyf uit sy gat uitgekwispel. 

Neil vat haar hand en streel daarmee oor 

die aal se lyf. Dis toe glad nie skubberig nie. Dit voel soos 

die fynste van fyn, nat fluweel. 

Dan beduie Neil vir die res van die groep om ook te kom 

kyk. Terwyl die ander se aandag op die aal toegespits is, 

wys  Neil  dat  Nina  agter  haar  moet  kyk.  Sy  skrik  haar 

boeglam toe sy die enorme bruin kop van ‘n patato bass 

hier  digby  haar  herken.  Hy  staar  haar  'n  paar  sekondes 

aandagtig aan en swem dan met arrogante grasie weg. 

Nina  kyk  na  Neil  en  kan  sien  aan  die  manier  wat  sy 

lagplooitjies agter die duikbril kreukel, dat hy lag. Dan kyk 

hy af na sy lugmeter en beduie dat almal hulle moet begin 

gereed maak om op te gaan. 

Hy stuur die res van die groep met intervalle in hul 

buddy-pare op. Toe die laaste vinne in die bloutes ver-

dwyn, kyk hy na Nina. Dan haal hy sy regulator uit sy 

"mond en beduie dat sy dieselfde moet doen. 

Sy neem 'n diep teug lug. 

Sy mond rus 'n oomblik koel teen hare, dan neem hy haar 

hand  met  die  regulator  in  en  hou  dit  sodat  sy  weer  die 

mondstuk  kan  vasbyt.  Klein  borreltjies  ontsnap  uit  sy 

mond en sy hare waaier om sy kop. Sy oë is helder agter 

die bril. Hy beduie met sy wysvinger na sy mond. 

Nina kom agter dat hy woorde met sy lippe vorm. Hy druk 

sy vinger teen sy bors en vorm die woord "  I", dan wys sy 

vinger na sy kop en sy lippe sê "  think". Hy wys weer na sy 

bors, "  I". Hy sit sy hand op sy hart en wys dan na haar. "  I 

 think I love  you"  sit sy  die  woorde  bymekaar.  Nina  hoor 

hoe haar asem rukkerig in die regulator raas. 

Neil sit sy regulator terug in sy mond, gee die teken 

vir going up asof niks gebeur het nie en begin dan stadig 

opvin. 

Asof in 'n droom volg Nina hom, haar hart op die punt om 

van vreugde te bars. Wat daarvan as hy nog net dink dat 

hy haar liefhet? Sy weet meteens sonder enige twyfel dat 

sy hierdie man wat lyk soos 'n kruis tussen 'n seerower en 

'n Rooihuid, liefhet soos sy nooit weer iemand anders sal 

kan liefkry nie. 

Nina is die res van die dag in 'n toestand van euforie. Sy 

sien nie veel van Neil nie, daarvoor is hy te besig om lug 

vir  die  silinders  en  allerhande  ander  dinge  te  reël,  maar 

elke keer wanneer hul oë ontmoet, gloei Nina van binne. 

Nie eers die befoeterde André, wat haar buddy is vir die 

laatmiddagduik, kan haar omkrap nie. Sy gaan deur al die 

stappe  met  hom  voor  die  duik  en  ignoreer  hom  verder 

totdat  hulle  mekaar  moet  help  om  in  hul  toerusting  te 

kom. 

Met die afgaan bly hy wonder bo wonder by haar terwyl 

sy equalize, en die res van die duik sien hulle na mekaar 

om  soos  dit  hoort,  maar  verder  is  daar  geen 

kommunikasie nie. 

Nina  se  oë  bly  na  Neil  soek,  maar  hy  verdeel  sy  aandag 

eweredig  tussen  al  die  studente.  Net  een  keer  wink  hy 

haar spesifiek nader om 'n besondere anemoon aan haar 

uit te wys en gee haar hand onopsigtelik 'n drukkie. 

Terug by die kamp kyk Salome Nina skeef aan terwyl hulle 

besig is om hul duikpakke in vars water uit te spoel. 

"En as jy soos 'n kat lyk wat 'n piering room gekry het?" 

Nina hou haar oë op die duikpak. 

"Ek het twee wonderlike duike gehad." 

"Mmm. En dis al?" Salome klink skepties-geamuseerd. 

Nina oorWeeg dit 'n oomblik om Salome te vertel, maar 

besluit dan daarteen. Dit voel so onwerklik vir haarself dat 

sy nie die moed het om dit oor te vertel nie. Miskien was 

dit maar net haar verbeelding. Miskien was daar te veel 

stikstof in haar bloed en het sy gehallusineer. Miskien is 

hierdie wonderlike warm gevoel wat sy die hele dag al in 

haar ronddra 'n emosionele mirage. 

"Ek wonder waar Lindi heeldag was. Sy't nog nie een keer 

saam geduik nie," verander Salome die onderwerp toe sy 

sien dat Nina nie gaan antwoord nie. 



"Sy en Mike maak seker beurte, sy sal waarskynlik môre 

saamgaan terwyl Mike agterbly. Dank Vader ek het nog 

net een kwalifiserende duik om môre te doen.'' Nina 

glimlag skeef. "Na wat Mike ons vanoggend vertel het, wil 

ek nie graag met haar swaarde kruis nie." 

"Ek neem jou nie kwalik nie. André het op 'n kol vir my 

gesê dat daar sprake was dat ... Wel, stel dit so, daar was 

glo 'n vermoede dat Laura se regulator pyp met 'n mes 

deurgesny was en nie op die metaalrande van die wrak 

deurgeskuur het nie." Salome trek haar skouers op: "Hoe 

waar dit is, weet ek natuurlik nie." 

"Wat het gebeur? Hoe het dit gebeur? Ek bedoel dat Laura 

dood is." Nina hou onbewustelik haar asem op en asem 

dan stadig uit toe Salome begin vertel. 

"Neil en Laura was met vakansie êrens aan die Kaapse kus, 

ek kan nou nie onthou presies waar nie, maar dit was 'n 

klein plekkie ver van alles af. Lindi was saam soos 

gewoonlik. Sy het glo aanhou “nag” om 'n wrak te gaan 

soék waarvan een van dié locals hulle vértel hét. 

Volgens  dié  het  daar  nog  goue  muntstukke  af  en  toe 

oopgespoel. Neil het geweier, aangesien die plek net met 

'n boot bereikbaar was. Hy was die enigste een van die 

drie  wat  'n  skipperlisensie  gehad  het  en  hy  wou  nie  

die  twee  vroue  alleen  laat  gaan  duik  by  'n  

onbekende  wrak  terwyl  hy  op  die  boot  moet  bly  om  

die  boei  te  volg  nie." 

Nina volg toe Salome stadig begin terugstap in die rigting 

van hul tent. 

"Ek  weet  nie  hoe  hulle  dit  reggekry  het  nie,  maar 

uiteindelik het hy tog ingegee op voorwaarde dat hulle nie 

die wrak sal binnegaan as hulle dit vind nie. Die kanse was 

skraal  om  die  wrak te  vind,  maar  hulle  het,  en  natuurlik 

het  hulle  toe  ingegaan.  Op  die  een  of  ander  manier  het 

Laura  se  toerusting  verstrengel  geraak  aan  die  skerp 

metaalpunte  van  die  wrak  en  'n  spul  vislyn  en  goed. 

Volgens Lindi het Laura paniekerig geraak toe sy nie kon 

loskom nie. Sy het begin ruk en pluk. Lindi het glo probeer 

om haar te help, maar Laura het histeries geword. Lindi is 

terug boot toe om vir Neil te gaan roep." Salome gaan sit 

op die trappie voor hul tent en Nina sak langs haar neer. 

"Neil het natuurlik nie sy kit gereed gehad nie en moes 

inderhaas Lindi se toerusting aankry. Wel, jy weet hoe 

groot hy is. Lindi se BC was myle te klein, maar hy het op 

een of ander manier tog onder gekom. Toe hy uiteindelik 

vir Laura vind, het hy nie meer veel lug oorgehad nie. Hy 

het gedink sy is net bewusteloos, want haar regulator 

was nog in haar mond. Dit was eers terug in die boot dat 

hy die lugtoevoerpyp gesien het. Morsaf gesny, 

waarskynlik deur die skerp metaalrande van die wrak." 

Salome sug en is 'n oomblik stil. "Neil het vrugteloos CPR 

toegepas terwyl Lindi met die boot na die strand gejaag 

het. Die ambulans het eers baie later daar, aangekom. 

Hulle moes Neil met geweld van Laura af wegsleep. Maar 

daar was niks wat hulle kon doen nie. Laura was dood. Sy 

was waarskynlik reeds dood toe Neil haar in die wrak 

gevind het." Salome staan op. "Hy het homself nog nooit 

vergewe nie." 

Nina  vee  oor  haar  branderige  oë  en  skud  haar  kop.  'n 

Rukkie bly sy so op die trappie sit, dan volg sy Salome diep 

ingedagte boontoe. 

Daardie aand soek Neil vir Nina openlik op en sorg dat hy 

by haar bly. 

Nina koester sy nabyheid en sy aanraking. 

As hy nie haar hand vashou nie, is sy arm om haar skouer 

of haar middel. 

Lindi was net 'n kort rukkie by die vuur voordat sy Nina 

met vemoude oë stip aangegluur en toe in die donker 

verdwyn het. 

Hulle is pas klaar geëet toe Neil buk om in haar oor te 

praat. 

"Ek wil jou iets gaan wys." 

Sy volg hom met ‘n vraende kyk, maar hy skud net sy kop 

en tel in die verbygaan 'n flits en 'n klein rugsak op. 

Hand aan hand stap hulle agter die smal straal van die 

flits aan totdat hulle tussen die ergste plantegroei deur is 

en hy die flits kan afskakel. Die paadjie lê duidelik voor  

hulle in die maanlig. 

Sonder 'n woord stap hulle verder. Die sanderige paadjie 

lei hulle duin op en duin af, en dan lê die see skielik voor 

hulle met die maan wat 'n silwer baan gooi oor die 

onrustige water. 

"Dis . . . ongelooflik mooi." Nina fluister onwillekeurig. 

Sy kyk op na Neil. 

Hy buig sy kop langsaam oor hare en soen haar dan 

stadig en met beheerste oorgawe. Sy kreun uit protes 

toe hy sy kop weer lig. Hy lag sag en lei haar dan halfpad 

teen die duin af. 

Hy haal 'n handdoek uit die rugsak en sprei dit op die 

sand oop. 

"Kom sit." 

Sy gehoorsaam en hy gaan sit langs haar. Dan diep hy 'n 

bottel wyn en twee plastiekglase ook uit die rugsak op. 

Hy maak die bottel behendig oop, skink en gee vir haar 

die glas aan. Hy skink vir homself en maak die bottel in 

die sand staan. 

Hy lig sy glas. 

"Ek drink daarop dat ons uiteindelik in rus en vrede 

alleen is." 

Sy lag en raak aan sy glas met hare. 

"Ek drink daarop." 

Sy laat rol die koue wyn oor haar tong om die volle geur 

en smaak daarvan te kan ervaar. 

"Mmm." 

"Dis tyd dat ons praat." Daar is meteens 'n onseker noot 

in sy stem. 

Sy kyk verras na hom. 

"Ek dog jy wil wag tot na die naweek?" 

"Ek dink dis in die omstandighede beter dat ons nou 

reeds helderheid kry oor 'n paar dinge." 

Nina wonder of Lindi se optrede deel is van die 

omstandighede waarvan hy praat. 

"Salome sê sy het jou vertel van Laura se ongeluk." 

Hy neem 'n slukkie wyn. "Ek dink dit sal beter wees as jy 

bietjie agtergrond ook het." Hy maak keelskoon, en Nina 

bésef dat hy steeds moeilik daaroor praat. 

"Ek luister." Sy kyk afwagtend na hom. 

"Ek en Laura het uitgegaan vandat ek in matriek en sy in 

standerd agt was. Toentertyd het diensplig nog twee jaar 

geduur. Ons is dus gelyk universiteit toe. Ons het meeste 

van die tyd vas uitgegaan, want hoewel ons dikwels 

uitgemaak het, het ons elke keer maar weer opgemaak. Ek 

weet nie of dit was omdat ons aan mekaar gewoond was 

en of dit werklik die soort liefde was wat alles verdra nie. 

Wat ek wel weet, is dat ons rusies altyd op emosionele 

afpersing van Laura se kant uitgeloop het. Ons het die fout 

gemaak om op skool al seksueel te begin eksperimenteer. 

Laura het dit my altyd voor die kop gegooi dat sy goed 

genoeg is om bed toe te vat, maar nie om mee te trou 

nie." 

Hy sit 'n rukkie doodstil en uitstaar oor die see. 

"Gedurende  die  jaar  dat  ons  besig  was  met  ons  mees-

tersgrade het daar 'n pos vakant geraak, en my aansoek was 

suksesvol. Daar was geen rede meer om nie te trou nie. Ons 

is  net  na  die  eksamen  in  die  Februarie  daarop  getroud. 

Bietjie  meer  as  'n  jaar  later  is  Laura  se  ouers  in  'n 

motorongeluk dood en was daar geen ander uitweg as om 

Lindi by ons te laat intrek nie." Hy sug. "Laura en Lindi het 

nog nooit goed klaargekom nie. Laura was die slim een en 

Lindi die mooi een. Laura was bitterlik jaloers op Lindi. Sy 

het  ons  kort-kort  daarvan  beskuldig  dat  ons  met  mekaar 

besig is agter haar rug." Hy skud sy kop. "Dit was gewoon 

nie  waar  nie.  Ek  erken  Lindi  het  haar  by  tye  wulps  gedra 

teenoor my, maar ek het haar net as 'n jonger suster gesien. 

Sy's 'n goeie nege jaar jonger as ek en in daardie stadium 

het dit 'n groot verskil gemaak. Sy was immers nog op skool." 

Hy sak met sy elmboog terug teen die duin en kyk na Nina. "Na 

matriek  het  Lindi  van  die  een  werk  na  die  ander  rondgeval. 

Laura het vir haar 'n woonstel gehuur en haar gang laat gaan. 

Dit was 'n verligting om haar uit die huis té hê met al haar en 

Laura  se  bakleiery.  Ek  en  Laura  het  weer  beter  oor die  weg 

begin kom en ons het selfs daaraan gedink om met 'n gesin te 

begin.  Uit  die  aard  van  ons  beroep  het  ons  baie  geduik  en 

heelwat  gereis.  Lindi  het  haarself  dikwels  saamgenooi. 

Ondanks hul antipatie teenoor mekaar kon Laura om een of 

ander rede nooit vir Lindi nee sê nie. Soms het ek gewonder of 

Lindi nie een of ander houvas op Laura gehad het nie. Ek weer, 

het my elke keer laat ompraat deur die twee; eerstens om te 

verhoed dat Laura stilstuipe kry, en tweedens omdat ek maar 

altyd  gehoop  het  dat  hulle  meer  verdraagsaam  teenoor 

mekaar sal word. Dis dan ook hoe dit gebeur het dat Lindi teen 

wil en dank daardie laaste vakansie saam is." Hy neem 'n diep 

teug aan die wyn. "Die res, neem ek aan, het Salome jou vertel. 

Na  die  ongeluk  het  ek  bedank  en  maande  lank  net  oorsee 

rondgefoeter.  Rondgefoeter  in  meer  as  een  sin  van  die 

woord." Hy vryf oor sy gesig. "Op 'n dag het ek egter my lewe 

in oënskou geneem. Ek het besef dat die enigste manier om te 

vergoed  vir  my  aandeel  aan  Laura  se  dood,  sou  wees  om-

duikers beter op te lei. Ek het al die nodige kursusse gedoen 

en die eerste Extasea begin. Toe ek Rand toe trek van die Kaap 

af,  was  Lindi  vir  die  hoeveelste  maal  sonder  werk.  Sy  het 

aangebied om vir my huis te  hou in ruil vir inwoning en het 

onderneem om die nodige duikkursusse te loop om my later 

te help in die skool as dit sou uitwerk." Neil hervul hul glase en 

sak dan weer terug teen die sand. 

"Dit het aanvanklik goed gewerk. Ek was in elk geval feitlik 

nooit by die huis nie. Ek het by allerhande dinge betrokke 

geraak en het dikwels vir maande op 'n keer slegs af en 

toe by die huis geslaap." Hy sit weer orent, sy elmboë op 

sy knieë. "Ek het Lindi steeds as blote kind, 'n kleinsus 

beskou, maar dit was seker onvermydelik dat ... " 

Hy maak sy keel skoon. "Ek het een aand, na ‘n dinee, vol 

wyn by die huis aangekom om vir Lindi in my bed te vind. 

Ek het geen verweer teen haar gehad nie.' Hy laat sak sy 

kop en staar na die sand. "Dit het 'n paar maande so 

aangegaan totdat ek op 'n dag myself gedwing het om die 

waarheid in die oë te staar. Ek was besig om Laura se 

kleinsus te gebruik om van my frustrasies ontslae te raak. 

Ek was nie lief vir haar nie en sou dit nooit kon word nie." 

Hy kyk weer op. "Ek het uitgetrek en die groot huis 

gekoop, deel daarvan omskep in 'n klubhuis vir die 

duikskool en die lewe vir die eerste keer weer in die oë 

gekyk. Ek het Lindi onderhou, maar selde met haar 

gepraat. Een aand was daar 'n oproep van die hospitaal. 

Lindi se lewe het aan 'n draad gehang nadat sy per 

ongeluk 'n oordosis dwelms gebruik het. Dis toe dat ek die 

woonstel laat bou het, terwyl sy in 'n rehablitasiesentrum 

opgeneem is. Ek het haar amptelik in diens geneem en sy 

kon in die woonstel bly op die voorwaard dat sy skoon bly 

van dwelms en my uitlos. Sy het by haar deel van die 

ooreenkoms gehou en ek by myne. In die afgelope paar 

maande het ons selfs weer vriende geword. Ons het af en 

toe gaan fliek, maar dis waar dit geëindig het." Hy vat 

haar hand en soen dit. "Ek is skuldig aan baie dinge. Ek 

was 'n swakkeling in baie opsigte en ek het baie foute 

gemaak, maar jy moet my glo, Nina. Daar is niks tussen my 

en Lindi nie en daar sal ook nooit wees nie." 

Nina sit lank stil, dan lig sy sy hand tot teen haar wang. 

"Daar is baie dinge wat nie vir my sin maak nie." 

Sy soen sy palm. "Maar ek glo jou." 

"Dan kan ons die res later uitpluis." Hy druk sy hande deur 

haar hare en trek haar vas teen sy bors. "Jy is die beste ding 

wat nog ooit met my gebeur het, Nina Steyn." Sy kom sy 

mond meer as gewillig tegemoet. Sy sal later uitvind hoe dit 

gebeur het dat Lindi die foon in sy huis beantwoord het. Sy 

sal haar later bekommer oor Lindi se insinuasies en 

waarskuwings, oor die indiskresies met studente. Nou is dit 

genoeg om op te los in die oomblik soos 'n bruistablet in 'n 

glas water. 





Hoofstuk 11 

 

Nina  staan  met  toe  oë  onder  die  stort.  Selfs  die  koué 

water wat oor haar spoel, kan nie hond haaraf maak met 

die gloed van haar lyf nie. Sy was van kop tot tone van die 

sand. Sy glimlag. Hulle het soos twee kinders in die sand 

gerol, mekaar gekarnuffel en gekielie. Vir die eerste keer 

was daar nie struikelblokke tussen hulle nie. 

Daar is geen beloftes of verklarings gemaak nie. Hulle 

het net mekaar se nabyheid geniet, die feit dat hull 

sonder komplikasie saam kon wees. 

Nie dat dit net by speel en lag gebly het nie. Met 'n 

behaaglike sug herleef sy die gevoel van sy mond o haar 

lyf, haar borste. Sy sou geen verweer gehad het as hy hul 

liefkosings enduit wou voer nie, maar sy is bly dat hy halt 

geroep het. 

Sy diep stem was amper onherkenbaar skor toe hy met 

'n "Nee, Nina, nie hier nie; nie so nie" van haar weg gerol 

het en 'n ent weggestap het. Dit het haar ook kan gegee 

om haar asem en 'n mate van ewewig terug te vind. Sy 

kon sy groot gestalte duidelik uitmaak in die maanlig 

waar hy met sy rug na haar gestaan en diep asemteue 

geneem het. 

Toe  hy  omgedraai  het,  was  sy  weer  min  of  meer 

aangetrek.  Hy  het  die  handdoek,  die  leë  wynbottel  en 

glase  sonder  ontsag  in  die  rugsak  gedruk,  haar  orent 

getrek en vir 'n oomblik styf teen die bewing van sy groot 

lyf vasgehou voordat hy haar aan die hand gevat en na die 

kamp begin aanstryk het.' 

By die onderpunt van die trappie by hul tent het hy  haar 

weer teen hom vasgedruk en hees in haar hare 

gefluister: "Ons het nog baie tyd, Nina Steyn. Ons gaan  

nie hierdie wonderwerk verbrou nie." 

Sy voel-voel oor haar lippe met haar nat vingerpunte en 

herleef  vyeer  sy  laaste  sagkense  soen.  Die  man  is  'n 

meester, besluit  sy  terwyl 'n salige gevoel hom in haar tuis 

maak. Hy behoort gepatenteer te word. 

"Jy kan nie heeldag lê en slaap nie, jong. Word wakker!" 

Nina maak haar oë onwillig oop. 

"Dit kom nou van heelnag kerjakker. Kom, jong, ons duik 

is  vervroeg  na  agtuur  en  dis  al  sewe-uur."  Salome  skud 

weer aan haar skouer. 

Nog half deur die slaap kom Nina orent. 

"Gaan gryp 'n koppie koffie, dan pak ek solank ons goed. 

Toe, toe, toe, roer jou." 

Teen die tyd dat Nina haar tande geborsel en haar gesig 

gewas  het,  is  sy  amper  wakker.  By  die  kombuis  het  Ben 

reeds vir haar 'n koppie koffie gereed. Inderhaas gryp sy 

'n  beskuit en  stap  dan etende  en  drinkende  na  die tent. 

Salome is net besig om hul klam duikpakke op te vou en 

in te pak. 

"Wat sou ek sonder jou gedoen het? Dankie, Salome." 

Nina sluk die laaste van haar koffie. 



"Dis 'n plesier. Hulle kon ons gerus gisteraand gewaarsku 

het dat ons dalk vroeër moet duik. Ek het my oorhoeks 

geskrik toe Lindi ons name uitlees vir agtuur." 

Nina kreun. 

"Moenie vir my sê sy is dive master by ons duik nie." 

"Ek is bevrees sy is. Troos jou daaraan, Neil is darem ook 

by. Van Neil gepraat .. ?" Salome kyk vraend na Nina. 

 



"Ons beter wikkel. Ek vertel jou na die duik." Nina kry 

haar duiksak beet en,sukkel die trap daarmee af. 

"Ek bars van nuuskierigheid. Ook maar goed Linditjie was 

nie daar om te sien hoe julle stil-stil verdwyn en eers ure 

later teruggesluip kom nie." 

"Ek dag jy slaap." Nina voel hoe haar wange warm word. 





"Ek het, maar ek het so half en half wakker geword toe jy 

in die bed klim." Salome lag. "Ek kon sien die maan sit 

heelwat laer as toe julle die disappearing-act gedoen 

het." 

"Dit was darem nie so laat nie," verweer Nina verleë en 

stap onwillekeurig vinniger asof sy van Salome se vrae wil 

wegkom. Sy hou baie van Salome, maar sy is fi nog nie 

gereed om dit wat tussen haar en Neil is met iemand te 

deel nie. Sy was vir te lank gewoond daaraan om alleen 

deur haar vreugdes en hartseer te werk. 



By die Sani aangekom, laai André hul sakke haastig in en 

moet hulle spring om gesit te kry voordat Lindi wegtrek. 

"Ben en Neil het solank die Landrover gevat om airfills te 

gaan organise," verduidelik André kortaf toe Salome 

vraend rondkyk. 

Na 'n kort maar angswekkende rit is Nina maar te bly toe 

hulle by die strand aankom. Sy ry nooit weer saam met 

Lindi nie, besluit sy stilletjies. Sy bestuur soos 'n be-

setene. 

Nina kyk rond. Die Landrover staan daar, maar sy sien 

nérens vir Neil nie. 

"Begin solank op-kit, ons het nie baie tyd nie. Daar is drie 

silinders in die Sani. Salome, jy's groter as Nina. Vat jy en 

André  die  groteres.  Nina  behoort  reg  te  kom  met  die 

kleiner een." 

Nina slaak innerlik 'n sug van verligting. Lindi is weliswaar 

nie  vriendelik  nie,  maar  sy  is  ten  minste  professioneel 

genoeg  om  Nina  se  bestaansreg  te  erken  en  nie  soos  by 

geleentheid in die verlede haar net mis te kyk asof-sy glad 

nie daar is nie. 

Hulle dra hul toerusting na Extasea se skadunet-afdak en 

begin  haastig  om  gereed  te  maak  vir  die  duik.  Annie  en 

Peet staan reeds by die boot en wag. 

Nina  het  net  alles  opgekoppel  en  is  besig  om  haar  lyf  in 

haar  klam  duikpak  in  te  worstel,  toe  sy  van  agter  af 

vasgevat en opgetel word. Sy gee onwillekeurig 'n gilletjie 

van die skrik. 

Neil lag in haar nek, sit haar dan neer en soen haar 

onbeskaamd. 

"Goeiemôre, Nina Steyn. Wat slaap jy so laat?" Sy oë 

dans vol groen duiwels. 

Nina voel asof sy kan smelt van geluk. 

"Hallo, professor Brendan," murmer sy en soen hom dan 

terug. 

"Formeel vanoggend, is ons nie?" lag hy en trek haar vir 'n 

heerlike oomblik teen hom vas. "Kan ek vir jou 'n silinder 

bring?" raak hy dan ernstig. 

Nina wys na haar kit. "Alles onder beheer." 

Neil frons en kyk dan vraend na Lindi, wat die hele petalje 

met gevoude arms en nougetrekte oë staan en aanskou 

het. 

Sy trek haar skouers op. 

"Ek het verkeerd gekyk vanoggend. Daar was toe nog drie 

silinders in die Sani. 

"Ek het jou en Ben verniet so aangejaag om te kom 

silinders vul. Ek's jammer." Lindi se stem is ver van 

verskonend. 

"Is jy seker hulle is vol?" Neil se frons is nog nie weg nie. 

"Vra vir Nina, sy moes haar lugdruk getoets het toe sy 

opgekit het." Lindi kyk uitdagend in Nina se rigting. 

"Net so oor die tweehonderd bar," beaam Nina. "Nou 

goed, kry julle toerusting op die boot sodat ons die 

duikplan kan bespreek. Ek hou nie eintlik daarvan dat ons 

so moet jaag nie." Dan kyk hy weer na Lindi. "Hoekom het 

die skipper gesê is die duiktyd vervroeg?" 

"Hulle verwag glo dat die wind later gaan opkom. 

Hulle wil soveel moontlik duike inkry voordat die see te rof 

raak." 

Lindi  buk  om  haar  silinder  op  te  tel  en  stap  dan 

heupswaaiend na die boot. 

Dis haar laaste kwalifiserende duik, onthou Nina terwyl 

hulle deur die golwe jaag. Hopelik is dit ook die laaste 

keer dat André haar buddy is. En hopelik kan Neil 

vanmiddag haar buddy wees vir haar eerste recreational 

duik. Dis te sê as hy almal deur hul laaste kwalifiserende 

duike kan kry en nie meer instrukteur hoef te wees vir die 

res van die naweek nie. En as die wind hou. 

André is hierdie keer nie so geduldig nie. 

Nina  probeer  by  hom  bly  met  die  afgaan,  maar  vermors 

uiteindelik  meer  tyd  en  lug  deurdat  sy  elke  keer  weer 

moet opvin om te equalize. 

Hulle is pas deur hulle laaste oefeninge toe Nina op haar 

lugdrukmeter kyk. Haar oë rek. Sy behoort nog ten minste 

honderd na honderd-en-vyftig bar in haar tenk oor te hê, 

maar  die  meter  lees reeds  minder  as vyftig  bar,  wat  die 

minimum is vir 'n veilige opgaan. 

Sy vin verbouereerd na Neil toe, gee die teken vir out of 

air en wys vir hom die meter. 

Neil  wink  onmiddellik  vir  Lindi  nader,  beduie  dat  Nina 

sonder lug is en dat sy saam met Nina moet opgaan met 

haar octo gereed. 

Lindi sein vir Neil dat sy verstaan en dan vir Nina dat 

hulle opgaan. 

Nina  het  skielik  'n  onbedaarlike  drang  om  te  weier  om 

saam met Lindi te gaan, maar sy besef dat Neil as die in-

strukteur  nie  sy  groep  alleen  mag  los  by  'n  dive  master 

voordat hulle nie gekwalifiseer het nie en dat sy ook nie 

kan verwag dat almal hulle duik moet inboet omdat sy 'n 

probleem het nie. 

Lindi wys vir haar dat sy die octo, waardeur Nina Lindi se 

lug  kan  deel  indien  nodig,  gereed  het.  As  sy  nie  die 

mondstuk in haar mond gehad het nie, sou Nina op haar 

tande gekners het, maar uit respek vir die duur apparaat, 

lig sy net die luguitlaatklep vir die BC bo haar kop en begin 

saam met Lindi opvin. 

Die  res  van  die  groep  verdwyn  sommer  gou  in  die  blou 

newels. Vir Nina voel dit asof hulle pynlik stadig styg, maar 

dis moeilik om te skat. 

Nina onderdruk die paniek wat deur haar spoel toe haar 

lug finaal die gees gee. Sy maak die teken dat haar 

lug gedaan is en sein dan dat sy lug nodig het. Sy hou haar 

hand  uit  na  die  octo  terwyl  sy  na  die  beste  van  haar 

vermoë beheer oor haar uitaseming probeer hou. 

'n Breukdeel van ‘n sekonde verstaan sy nie wat aangaan 

nie.  Dan  besef  sy  dat  Lindi  moedswillig  tot  buite  haar 

bereik  geswem  het.  Met  lughonger  longe  swem  Nina 

agterna, maar Lindi bly buite haar bereik. Die paniek wil-

wil Nina oorrompel toe sy besef dat Lindi werklik nie van 

plan is om vir haar lug te gee nie. 

Opsies! Wat is haar opsies? Haar longe vertel vir haar dat 

sy nie 'n keuse het nie. Sy moet op, al kry sy nou ook die 

bends. Dis ten minste verkieslik bo verdrinking. Sy begin 

so kalm as moontlik op te vin, maar dan voel sy Lindi se 

hand soos 'n klamp om haar enkel sluit. Bo haar kan sy 

reeds die kringe sien wat die son op die oppervlak maak. 

Sy skop na Lindi, maar sonder sukses. Die ligkringe word 

weer dowwer namate Lindi haar dieper die bloutes 

intrek. 

Dink! skree sy op haarself. Al waaraan sy egter kan dink, 

is die oorweldigende behoefte aan lug. Van êrens af 

penetreer 'n opdrag dan tog haar bewussyn.  Ditch your 

 weight-belt.  Sy voel onder haar BC rond, kry die gespe in 

die hande en lig die klep met dom vingers. Tegelykertyd 

skop sy verwoed na Lindi se hand wat steeds om haar 

enkel klem. Met dié sluk sy mondevol soutwater. Dan 

word alles opeens donker. 

Iemand  is  besig  om haar  borsbeen  met gereelde tussen-

poses  te  vergruis.  Sy  dwing  haar  teësinnige  oë  oop  en 

probeer om haar kop in protes te skud. 

"Nina, kan jy my hoor?" Neil se gesig swem nader uit die 

newels. "Druk my hand as jy my kan hoor." 

Sy gehoorsaam toe hy haar hand vat. "Sy's by!" 

In die verte hoor sy nog 'n stem: "CPR suksesvol. Sy haal self 

asem,  haar  pols  is  okay  en  sy  het  haar  bewussyn  herwin. 

Staan by met helikopter." 

Dan doof Neil se gesig uit en die donkerte weer in. 

Haar kop wil bars. Daar is 'n aanhoudende kap-kapkap-

geluid wat haar wil mal maak. 

"Nina, kan jy my hoor? Druk my hand." 

Sy gehoorsaam met moeite net voor die donker weer 

oorneem. 

Haar  kop  is  nog  seer,  maar  dit  is  stil.  Sy  wil  haar  oë  oop-

maak, maar haar ooglede is onhebbelik swaar. Dan kry sy 

hulle tog gelig. Alles is wit. Sy draai haar kop moeisaam. 

'n Groot figuur staan kop onderstebo by die venster, sy 

skouers is geboë. 

"Neil." Haar stembande wil nie saamwerk nie. "Neil," 

probeer sy weer. Dis skaars 'n fluistering. 

Neil kyk vinnig om en dan is hy by haar. Hy druk haar hand 

teen sy mond. 

"Nina, Nina, Nina ... " 

Haar hand is nat, registreer sy stadig. En dan besef sy dat 

Neil huil. Oersterk, massiewe Neil huil, "Moenie." Met 

moeë vingers vee sy oor sy oë. "Ek kan nie anders nie." 

Haar oë val vanself weer toe. 

"Ek is baie moeg." 

"Bly by my, Nina, asseblief. Ek kan nie sonder jou aangaan 

nie. Asseblief." 

Sy probeer haar oë oophou, maar slaag nie daarin nie. 

Sy is so oneindig moeg. 

Haar kopseer is weg. Haar oë maak makliker oop. Eers sien 

sy net blomme. Dan sien sy Neil in die stoel reg langs haar 

bed sit. Sy ken hang ongemaklik op sy bors, slierte hare het 

losgekom uit sy poniestert en versluier sy gesig. 

"Neil?" Sy steek haar hand uit en sit dit op syne. 

Hy lig sy kop stadig op asof hy bang is dat hy droom, dan 

begin  'n  breë  glimlag  stadig  oor  sy  gesig  sprei.  Die 

lagplooitjies  om  sy  oë  verdiep  tot  voortjies.  Sy  oë  is  baie 

groen en onnatuurlik blink tussen die lang donker wimpers. 

"Jy's terug." Hy leun oor na haar toe, haar hand in albei 

syne. "Jy's sowaar uiteindelik terug, Nina Steyn." 

"Lindi?" Sy moet weet. "Later, wanneer jy sterker is." 

Sy skud haar kop. 

"Nou." 

Hy sug en ontwyk haar oë. 

"Ek kan nie glo dat ek so onnosel was nie. As dit nie vir 

André was nie ... Julle altwee kon ... " Hy laat sak sy kop en 

druk haar hand teen sy voorkop. "Hoe gaan jy my ooit 

vergewe?" Dan kyk hy op. 

"André het vermoed dat Lindi met een van haar streke besig 

was.  Julle  was  reeds  weg  toe  hy  skielik  na  my  toe gekom 

het,  die  lei  gegryp  en  in  groot  letters  daarop  geskryf  het: 

GAAN  HELP.  Salome  het  ook  nader  gekom  en  haar  kop 

dringend geknik." Hy soen haar hand. "Ons het almal gelyk 

opgegaan. Lindi het jou nog aan die voet beetgehad toe ek 

en André julle die eerste keer in die oog gekry het. Toe tref 

jou  weight  belt  haar  teen  die  slaap.  André  het  haar 

boontoe gebring terwyl ek jou probeer help het." Hy maak 

sy oë toe en dan weer vinnig oop. "Ek kan jou slap liggaam 

nog so voor my sien." Hy skud sy kop asof hy die beeld wil 

verwilder. "Ek en die skipper het dadelik met CPR op jou 

begin.  Lindi  was  bewusteloos,  maar  verder  was  daar  nie 

veel  fout  nie.  André  het  gesorg  dat  sy  lug  kry  met  die 

opgaan.  Maar  jy  het  nie  'n  pols  gehad  nie,  het  nie 

asemgehaal nie. Dit was soos déja vu." Hy bly 'n oomblik 

stil. "Om 'n lang storie kort te maak: ons het jou gekry dat 

jy weer asemhaal en dat jou hart weer aan die gang kom. 

Die skipper het vooruit geradio en die helikopter het al vir 

ons  gewag  toe  ons  op  die  strand  aankom.  Hulle  het  ons 

hierheen, na die Addington, gebring. Hier het die dokters 

vasgestel dat jy nie die bends het nie, maar dat jy baie byna 

verdrink het. Lindi het haar bewussyn herwin toe ons op 

die strand aankom. Sekuriteit van die Parkeraad het haar 

gearresteer. Sy is ook hier in Durban. Sy is opgeneem vir 

sielkundige waarneming." 

Nina se oë skiet vol trane. 

"Ek hoop dinge werk uit vir haar." 

Neil buk vooroor en soen haar op haar nat oë. 

"Sy was histeries toe hulle haar wegneem. Dit het ek eers 

later by Salome gehoor, want ek is dadelik saam met jou 

in  die  helikopter.  Sy  het  glo  verskriklik  te  kere  gegaan. 

Salome  sê  dit  was  asof  iets  gesnap  het.  Lindi  het  jou  en 

Laura begin verwar. Alles dui daarop dat sy ... dat Laura ... 

" Hy haal diep asem, sy wimpers klou nat aan mekaar vas. 

"Hoe  kan  'n  mens  'n  ander  so  sleg  ken?  Sy  het  met  jou 

lugbottel  se  klep  gefoeter  en  vir  die  skipper  gesê  dat  ek 

vroeër  wil  gaan  duik  sodat  dinge  bietjie  oorhaastig  kon 

gebeur. Vir my en Ben het sy uit die pad gekry deur ons te 

stuur om nog silinders vol lug te gaan maak aangesien daar 

kastig drie kort was. Die res weet jy." 

Hulle sit 'n lang ruk stil elkeen met sy eie gedagtes. 

Dan kyk Nina weer op. 

"Sal ek weer kan duik?" 

Neil speel met haar vingers. 

"Dit hang af ... Jy sal 'n EKG moet laat doen." 

"En as .. ?" 

Hy val haar in die rede voor sy verder kan praat: "Dan niks 

nie. En nou moet jy rus." 

























Hoofstuk 12 



" Waar  op  aarde  het  jy  die  tyd  van  die  jaar  tulpe  en  af-

fodille  en  freesias  gekry?"  Nina  kyk  verstom  rond.  Haar 

meenthuis lyk soos 'n lentetuin en dit in Maart. 

"Kry jou slaapklere aan en klim in die bed. Die dokter het 

gesê jy moet ten  minste  nog  die naweek in  die  bed bly." 

Neil soen  haar op  haar kroontjie.  "Wie sê in elk geval vir 

jou dit kom van my af?" 

Nina kyk met ‘n glimlag op na hom. "Wie anders?" 

"Wel, ek weet nog steeds nie mooi waar Daan de Wet - in 

die prentjie inpas nie, en Ben het ook maar nog 'n 

leepoog-kyk in sy oë wanneer hy na jou kyk. En vandat hy 

jou lewe help red het, is André ook bra knaend op die 

foon om te hoor hoe dit gaan." 

Nina gee 'n guitige laggie. 

"As jy vir my sê waar die blomme vandaan kom, vertel ek 

jou, en ek haal aan, wie de bliksem Daan de Wet is." 

Neil grinnik. 

"Afpersing. Ek kon dit verwag het." Hy lyk skielik 

verleë. "Van Holland af. Ek het dit laat invlieg." Neil trek sy 

skouers op. "Jy is nie 'n roos- en angeliermeisie nie. 

Ek moes 'n plan maak." 

Nina skud haar kop ongelowig. 



"Holland?" 

"Ja. En nou wil ek weet, wie is Daan de Wet?" Sy hande 

klem meteens gespanne om haar skouerknoppe. 

"Hy was eers my vriend, toe my verloofde ... en nou is hy 

weer my vriend. Hy is ‘n doktor in Sielkunde en dus 'n baie 

handige  vriend  om  te  hê."  Sy  glimlag  op  na  hom  en  voel 

hoe sy greep effens ontspan. 

"Mag so wees, maar hy was 'n idioot om jou te laat gaan." 

Neil trek haar teen hom vas vir 'n oomblik. "Maar ek is baie 

bly .hy het. En nou moet jy in die bed kom." Hy tel haar met 

die  grootste  gemak  in  sy  arms  en  dra  haar  na  haar 

slaapkamer waar hy haar met sorg op die bed neersit. Hy 

soen haar versigtig. 

"Jy moet nou gesond word, Nina Steyn. Daar is baie dinge 

wat ons moet besluit en beplan." Hy kom orent. "Ek gaan 

vir jou iets kry om te drink en wanneer ek terugkom, moet 

jy in die bed wees." 

Nina hou hom terug. 

"Daar is iets wat my baie pla." Hy gaan sit weer langs 

haar. "En dit is?" 

"Daardie Vrydag toe jy my sou gebel het ... Ek het na jou 

huis toe gebel." Sy sluk. "Lindi het geantwoord." 

"Ek  het  'n  Green  Peace-vergadering  toegespreek  en  die 

huislyn  deurgeskakel  na  Lindi  se  woonstel,  soos  ek  altyd 

maak wanneer ek in die aand uit is. Maak dit vir jou sin?" 

Sy knik en glimlag. 

"Ek wens ek het jou lankal gevra." 

"Ek kan sommer vir jou nog iets opklaar terwyl ons op die 

onderwerp is. Toe ek jou nie by jou kantoor in die hande 

kon kry nie, het ek vir Lindi gevra om jou huis te bel terwyl 

ek  reggemaak  het  vir  die  vergadering.  Sy  het  eers  gesê 

daar was nie antwoord nie, maar die volgende oggend toe 

jy en Benso saam-saam daar aankom, het sy gesê sy wou 

my gevoelens spaar, maar dat Ben geantwoord het toe sy 

gebel het." Hy streel oor haar wang. "Ek het haar geglo." 

"Ben was nie daar nie: Ek het heelaand gewag dat jy 

moet bel." 

Neil buig oor haar en soen haar op haar wang. 

"Dis mos nie meer belangrik nie. Maak toe jou oë en rus." 

"Ek sal nou. Sê net vir my ... was jy ooit voorheen 

indiskreet met jou studente?" 

Hy skud sy kop en lag. 

"Daar is net een heks van ‘n student wat my tot in 

diskresie kon dryf. En sy moet nou rus." 



Die vliegrit moes haar moeër gemaak het as wat sy gedink 

het,  besef  sy  toe  sy  wakker  word  en  sien  dat  dit  reeds 

skemer buite is. Daar is 'n glas lemoensap en 'n briefie op 

haar bedkassie:  Hoop jy't lekker gerus. Sien jou bietjie later. N.  

Hy  het  'n  sterk  manlike  handskrif.  Sy  streel  met  haar 

wysvinger oor die letters. Hy is so bedagsaam. Daar moet 

'n magdom goed wees wat hy moet reël en na omsien met 

die dat hy dié hele week by haar in Durban was. 

Sy sug; skielik tranerig.  Neil  is so oneindig goed vir haar. 

Daar is niks wat hy nie vir haar sal doen nie, sy weet dit en 

sy  weet  dat  sy  vir  hom  spesiaal  is,  maar  waarom  is  daar 

hierdie  afstand  tussen  hulle?  Vandat  sy  haar  bewussyn 

herwin het, behandel hy haar asof sy van porselein gemaak 

is.  Sy  raak  weliswaar  nog  gou  moeg  omdat  haar  longe 

bietjie van 'n knou gekry het, maar dis nie te sê dat sy nie 

'n ordentlike cuddle kanhanteer nie. 

Soms  kry  hy  hierdie  ver  kyk  in  sy  oë  en  soms  is  daar  'n 

oneindige hartseertrek om sy mond. Sou hy dan aan Lindi 

dink, aan Laura dalk? 

Sy skrik toe sy 'n klop aan haar kamerdeur hoor. 

"Enigiemand tuis?" Daan loer om die hoek. 

"Daan!" Sy hou haar arms na hom toe uit en hy aanvaar 

die uitnodiging dankbaar. 

'n Hele ruk hou hulle mekaar net vas, dan kom Daan 

orent. 

"Jy't ons darem sleg laat skrik, Niens. Hoe voel jy nou?" 

"Nou weer beter. Hoe't jy ingekom?" 

"Jy't vergeet om jou sleutel terug te vra." Hy glimlag, sy oë 

egter  vreemd  hartseer.  "Ek  neem  aan  jy  wil  dit  nou 

terughê?" Hy gaan sit langs haar op die bed. 

Sy byt haar onderlip en knik. 

"Ek het vrede met die sleutel, maar as jy eintlik vra wat ek 

dink jy vra, is die antwoord, ja." Sy sit haar hand op sy knie 

en hy vou syne oor hare. "Ek het hom oneindig lief, Daan. 

Ek sou jou graag as 'n vriend wou behou, maar dis al wat ek 

kan bied." 

Hy knik, maak dan sy keel skoon. "Ek is bly as jy gelukkig 

is." "Amanda?" 

Hy laat sak sy kop, kyk dan weer na haar. 

"Sy't  opgeskop  nadat  sy  uit  die  koshuis  geskors  is.  Die 

primaria  het  haar in die bed  betrap  met ‘n  manstudent," 

Hy trek sy skouers op en lig sy wenkbroue. "Ek was nie eers 

erg geskok nie. Ek dink ek het altyd maar geweet dat sy ... 

los is." 

"Ek is jammer, Daan." Sy gee sy hand 'n drukkie. 

"Ek ook, glo my. Ek besef nou wat ek verloor het. Die malle 

hartstog, die koors, die wellus soos jy dit genoem het, was 

dit nie werd nie. As dit enigsins binne my vermoë was, sou 

ek hierdie afgelope maand of twee weggewens het en jou 

nooit laat gaan het nie." Sy glimlag is skeef. "Soos hulle sê: 

algaande leert men. Party van ons leer net te laat." 

"Die koors ... Is dit nog daar?" Nina weet nie of sy die 

antwoord wil hoor nie. 

Hy skud sy kop. 

"Die koors is weg, en noudat die koors weg is, is daar niks 

oor nie behalwe spyt." 

"Ai, Daan." Sy raak aan sy wang in simpatie. 

"Ek moet gaan. Onthou net ek is altyd daar vir jou en - ek 

hoop dinge werk vir jou beter uit as vir my." Hy leun oor, 

soen haar sagkens en hou haar 'n oomblik styf vas. 

Oor sy skraal skouer sien Nina vir Neil in die deur, huiwer. 

Dan draai hy om en loop uit. Sy wil hom terugroep, maar 

haar stem weier om verby die pynlike knop in haar keel te 

kom. Met groot moeite hou sy die trane in totdat Daan, 

salig onbewus van enigiets, daar weg is. 

Sy sluit die deur agter hom met die sleutel wat hy 

teruggegee het en draai om. Die bos sleutels wat sy vir 

Neil gegee het om te gebruik, lê op die wastafeltjie. 

Dis asof 'n damwal breek toe die eerste trane eers oor 

haar wange begin stroom. Sy huil oor Daan, oor Neil, oor 

Lindi en Laura, oor hoe vreemd die weë van die liefde 

almal lei. 

Sy moes haarself aan  die slaap gehuil het,  want  die voor-

deurklokkie maak haar wakker. Sy is uitasem toe sy die deur 

uiteindelik oop kry. 

"Is ons ontydig? Salome kyk bekommerd na Nina. 

"Ons kan later terugkom." 

Nina skud haar kop. 

"Nee, kom binne, asseblief. Hallo, Salome, Ben." 

Salome stuur vir Ben weg onder die voorwendsel om 

in Nina se yskas vir wyn te gaan soek en lei Nina dan aan 

die arm terug kamer toe. 

"Klim in die bed en vertel vir suster Salome." 

Nina gehoorsaam die eerste deel van die bevel en kyk dan 

net verstorwe na Salome terwyl groot traandruppels 

stadig teen haar wange afbiggel. Dan verduidelik sy van 

Daan en hoe Neil hulle gevind het. 

"Oorstuur, albei van julle. Nog nie een van julle is oor die 

skok  van  die  hele  storie  nie,  en  ek  wed  jou  dis  die  eerste 

keer dat jy huil vandat dit gebeur het." 

Nina knik. 



"Dan  is  dit  goed  dat  jy  huil.  Moenie  oor  Neil  bekommerd 

wees nie. Hy sal weldra die lig sien. Gee hom kans. Die arme 

man  is  deur  hel  die  afgelope  tyd.  Hy  het  ons  elke  aand 

gebel,  en  ek  kan  vir  jou  dit  sê,  Nina,  hy  het  gesuffer. 

Behalwe vir al die skuldgevoelens teenoor jou, moes hy ook 

die  feit  in  die  oë  staar  dat  Lindi  vir  Laura  se  dood 

verantwoordelik was. Blykbaar het sy dit nie beplan soos in 

jou geval nie, maar toe die geleentheid hom voordoen, het 

sy dit gebruik. Kan jy dink hoe skok dit vir Neil moes gewees 

het  om  te  hoor  dat  Lindi  ter  wille  van  hom  hierdie  dade 

gepleeg het? En dan was dit nog touch en go met jou ook. 

Die dokter het vir hom gesê dat sekondêre effekte en die 

gebrek  aan  suurstof,  noodlottige gevolge kan hê vir baie 

lank  nadat  jy  bygekom  het.  Mens  kan  die  arme  man  nie 

kwalik neem dat hy geknak het toe hy jou en jou Daan in 

mekaar se arms sien nie." Salome streel oor die snikkende 

Nina se hare. "Dit sal regkom, Niensie, jy sal sien." 

Teen Maandag, toe sy universiteit toe ry, is niks egter nog 

reg nie. Neil het nie weer van hom laat hoor nie. Sy het die 

hele  Sondag  gewroeg,  maar  het  hom  uiteindelik  tog  nie 

gebel nie. Dit het net vir haar meer en meer sin begin maak 

dat sy koors, soos Daan s'n, net opgedroog het en dat hy 

van  die  eerste  geleentheid  gebruik  gemaak  het  om  te 

ontsnap. 

Sy  sug  diep.  Om  diep  te  sug,  is  reeds  tweede  natuur  by 

haar vandat Neil in sy spore omgedraai het. Sy moes in die 

hospitaal  al  agtergekom  het  dat  sy  koors  weg  is.  Dis 

natuurlik waarom hy haar soos 'n porseleinpop behandel 

het. 

Die  ergste  van  alles  is  dat  haar  koors  nie  weg  is  nie.  Sy 

smag  na  hom  met elke  vesel van  haar liggaam,  maar  nie 

net  dit  nie;  sy  smag  ook  na  hom  met  haar  hart  en  haar 

verstand. 

Haar koors het nie net dit gebly nie, dit het omgesit in en 

deel  geword  van  ‘n  allesomvattende  liefde  wat  sy  nie 

voorheen besef het moontlik is nie. 

Sy sien haar klasse met moeite deur en is doodmoeg toe 

sy uiteindelik by haar kantoor uitkom. Sy besluit om eers 

vir haar 'n koppie tee te maak om haar krag te gee vir die 

voorbereiding wat sy net eenvoudig moet doen. 

Terwyl  sy  wag  vir  die  water  om  te  kook,  blaai  sy  onbe-

langstellend deur die koerant wat daar lê, dan verstar sy. 

Dis 'n foto van Lindi. 

Nina lig haar oë na die opskrif:  Verdagte pleeg selfmoord in 

 gestig.  

Haar oë flits oor die berig, dan hardloop sy kantoor toe 

en gryp haar handsak en haar motorsleutels. Sy het nie 'n 

plan nie, sy weet net dat Neil haar nodig het. 

Neil sit voor die soutwatervistenk in die klubhuis. Hy 

staar na die lui bewegings van die visse asof daar 'n 

antwoord op sy vrae te vinde is. 



Nina bly in die deur staan, skielik onseker waarom sy daar 

is. Asof hy haar teenwoordigheid aanvoel draai Neil sy 

kop in haar rigting.'n Oomblik bly hy so sit, dan staan hy 

op en maak sy arms oop vir haar. 

Met ‘n snik hardloop sy na hom toe en voel hoe hy haar 

in sy arms toevou. Hulle hou mekaar krampagtig vas 

terwyl hy haar heen en weer wieg, sy gesig in haar hare. 

Lank staan hulle so, en dan voel Nina hoe sy arms 

geleidelik begin ontspan. Sy begin sy rug troostend vryf, 

probeer so 'n honderd boodskappe waarvoor sy nie 

woorde het nie, oordra. 

Sy kop sak in haar nek en sy voel hoe sy lippe haar naam 

teen haar haarlyn prewel. Intuïtief laat sy haar kop 

agteroor val. Sy mond begin stadig haar nek verken, vind 

die kuiltjie tussen haar sleutelbene en dan haar mond, 

haar wangbene, haar toe oë en weer die kuiltjie. Met ‘n 

kreun herontdek hy die spasie tussen haar borste .. Dan 

vind sy mond weer haar lippe, soek sy tong hare. 

"Nina, Nina, Nina ... Ek was so bang ... " Hy druk weer sy 

gesig in haar hare en hou haar styf vas. "Ek was so bang ek 

gaan jou tog verloor. Al die ander dinge- kan ek nog mee 

saamleef. Die foute wat ek gemaak het soos om met Laura 

te  trou,  by  Lindi  te  slaap,  jou  veiligheid  aan  Lindi  toe  te 

vertrou ... As jy my vir al daardie dinge kon vergewe, sou 

ek  myself  dalk  kon  vergewe,  maar  ek  kan  nie  met  die 

gedagte saamleef dat jy nie my lewe met my deel nie." 

"Ek is hier, Neil, en daar is niks om te vergewe nie." 

Sy kyk op na hom. "Ons is na alles maar net potte van klei 

wat  maklik  breek."  Sy  vee  met  haar  vingerpunte  oor  sy 

mond. "Ek wil baie graag jou lewe met jou deel." 

"Weet jy van Lindi, dat sy .. ?" Nina knik 

"Ek weet." 

"En jy sien nogtans kans om met iemand soos ek ... " Nina 

sit 'n vinger op sy lippe. 

"Ek dink jy is ‘n wonderlike man wat net sy bes probeer het 

om te doen  wat goed en reg is. Lindi en alleenlik  Lindi is 

verantwoordelik  vir  elke  besluit  wat  sy  geneem  het,  ook 

vir hierdie laaste besluit. Jy het vir my geleer dat 'n mens 

verantwoordelikheid moet aanvaar vir jouself en jou dade. 

Jy  kan  nie  nou  wil  verantwoordelikheid  aanvaar  vir  Lindi 

en  haar  dade  nie.  Ons  mag  hartseer  wees  oor  die 

vermorsing  van  soveel  potensiaal,  maar  ons  mag  nie 

skuldig voel oor dit wat nie ons skuld is nie." 

Hulle staan vir 'n klein ewigheid na mekaar en kyk, dan 

trek Neil haar weer teen hom vas. 

"Ek het jou oneindig lief, Nina Steyn." 

Salome maak die deur oop. 

"Nina! Kom in." 

"Ek het net kom dankie sê vir al julle hulp met die begrafnis 

en alles." Nina volg Salome na haar sitkamer. 

Sy sien Salome buk en dan orent kom. 



"Het jy geweet dat as mens klei vir 'n sekere tyd teen 'n 

sekere temperatuur bak, dit nooit weer klei kan word 

nie?" Salome hou die pot wat Nina die eerste keer so 

bewonder het in haar hande. "Selfs al kap 'n mens dit fyn 

en meng dit weer met water, bly dit altyd keramiek-

korrels; dit bind nooit weer nie." Sy hou die pot na Nina 

uit. "Dis joune sodat jy kan onthou dat selfs die broosste 

kleipot tog 'n krag in hom het wat onomkeerbaar is." 





"Salome, jy kan nie. Dis jou mooiste pot." Nina skud haar 

kop. 

"Natuurlik. Dis hoekom ek dit vir jou wil gee." 

Nina neem die pot versigtig by haar, draai dit in die 

rondte om die suiwer lyne te bewonder. 

"Hierdie pot sing." Dan slaan sy haar arms om Salome. 

"Dankie. Vir alles." 

Salome gee haar 'n drukkie en stoot haar dan weg: 

"Toe, moenie dat ons nou staan en sentimenteel raak nie. 

Ons  het  almal  al  genoeg  trane  gestort  die  afgelope  tyd. 

Eers draai jy by die dood om, en toe is jy en Neil omtrent 

deur die vagevuur met die storie van Lindi. Is hy darem oor 

die ergste?" 

"Ek dink so. Hy het baie met Daan gaan praat oor sy 

skuldgevoelens. Ek dink dit het gehelp." Nina glimlag. 

"Neil is een van die min mans wat ek ken wat sterk 

genoeg is om te erken wanneer hy swak is." 

Nina skud haar kop terwyl sy oor die pot streel. 

"Die twee kom eintlik goed oor die weg, verbasend 

genoeg." 

"Daan kan bly wees hy het nog 'n kop op sy lyf. As 

Neil  homself  was  die  dag  toe  hy  julle  in  daardie  famous 

omhelsing gesien  het,  was dit klaarpraat." Salome giggel. 

"Ek kan nou nog vir André sien met sy voete wat 'n goeie 

twaalf duim bo die grond dangle. En hy het skaars aan jou 

geraak." 

Nina lag, hou dan haar kop skeef. "Sien jy nog vir André?" 

Salome skud haar kop. 

"Ons het nooit juis in dieselfde kringe beweeg nie. 

Buitendien het Ben 'n ding oor André." 

"En jy en Ben?" Salome bloos. 

"Dit bly vir my 'n wonderwerk." 

Die  woorde  eggo  in  Nina  se  gedagtes  toe  sy  die  silwer 

borreltjie dophou terwyl hulle uitbundig boontoe dwarrel. 

Equalize, herinner sy haarself en kyk dan na Neil. Hy 

knipoog vir haar en seinvra of sy okay is. 

Sy maak 'n sirkel met haar duim en wysvinger en strek die 

ander  drie  vingers  -  sy  was  nog  nooit  in  haar  lewe  meer 

okay nie. Die water is ongelooflik  helder. Onder haar kan 

sy die koraalrif sien nader kom, en dan is hulle midde-in die 

kleurontploffing. 'n Driekwartier lank is hulle toeskouers in 

'n  wonderbaarlike  wêreld  met  geheime  waarin  Neil 

geleidelik  besig  is  om  haar  in  te  wy.  Dan  tik  Neil  op  sy 

lugdrukmeter  en  wys  hulle  moet  gereed  maak  om  op  te 

gaan. Sy sein dat sy gereed is, maar Neil haal sy regulator 

uit en glimlag deur  die fyn  borreltjies  wat van sy lippe af 

opspiraal. 

Nina haal haar regulator ook uit en glimlag terug. Hy leun 

oor en soen haar, dan sit hy haar mondstuk terug en wys 

dat sy moet kyk. Sy knik. 

Hy wys na homself en vorm met sy lippe die woord "  I", 

dan sit hy sy hand op sy hart en wys na haar. 

"  I love you," sit Nina die woorde bymekaar. Hy sit sy 

regulator terug en hou sy arms oop sodat sy nader kan 

swem vir sy omhelsing. Dan begin hulle, steeds inmekaar 

verstrengel, stadig opvin. Toe hulle deur die oppervlak 

breek, gooi altwee hul regulators agtertoe om mekaar 

behoorlik te kan soen, dan begin hulle laggend die kort 

entjie na die spierwit strand toe swem. Hulle help mekaar 

uit hulle BC's en duikpakke, voordat Neil vir Nina nader 

trek. Sy oë is mosgroen, sien sy voordat hy haar soen dat 

haar tone krul. Hy tel haar op en sit haar sagkens neer 

sonder om haar lippe vir 'n oomblik onder syne te laat 

uitgaan, dan begin hy 'n vuurwarm pad na haar borste toe 

streel. "Is jy seker dis net ons wat hier is?" vra Nina met 

die laaste van haar werkende dinkmolekules. "Dis net ons 

op die eiland," verseker hy haar terwyl hy haar bikini se 

bostuk losmaak. "Hoe kan jy so seker wees?" Sy trek haar 

rug hol voel sy lippe die pad na haar naeltjie begin loop. 

"Dit was die voorwaarde waaronder ek die plek gehuur 

het." Sy hande verander elke senupunt van haar liggaam 

in kool vuur. "Dis net ek en jy." Sy stem is hees. Hy hou 'n 

oomblik op met die ekstatiese marteling en kyk in haar 

oë. Sy lang donker hare hang nat teen sy wang. Sy hou die 

naderkom van sy sexy mond gefassineerd en met asemlose 

afwagting dop. Sy maak haar oë toe. Sy voel sy die diep 

stem deur haar hele wese resoneer. "Ek het jou lief, Nina 

Brendan, ek het jou oneindig lief." Dan maak niks meer 

saak nie en kan sy haar oorgee aan die maalstroom van 

ekstase wat hul wedersydse liefde in mekaar ontketen. 

